
MAKOROXA  I. 
BoKi  n  araia  ana  bakatibu  lesu 
Kristo,  are  natin  Tawita,  are  na- 
tin  Aberaara. 

2  E  karika  Itaaka  Aberaam ;  ao 
Itaaka,  e  karika  lakoba  ;  ao  la- 
koba,  e  karika  luta  ma  tarina 
nako ; 

3  Ao  luta,  e  karika  Bai'eta  ao 
Tara  iroun  nei  Tamara ;  ao  Ba- 
reta,  e  kai'ika  Eterom ;  ao  Ete- 
rom,  e  karika  Aram ; 

4  Ao  Aram,  e  karika  Amina- 
taba ;  ao  Aminataba,  e  karika 
Naaton ;  ao  Naaton,  e  karika  Ta- 
remon ; 

5  Ao  Taremon,  e  karika  Boota 
iroun  nei  RakalDa ;  ao  Boota,  e 
karika  Obeta  iroun  nei  Ruta ;  ao 
Obeta,  e  karika  lete ; 

6  Ao  lete,  e  karika  Tawita  are 
te  uea ;  ao  Tawita  are  te  uea,  e 
karika  Toromon  irouni  bun  Uria  ; 

7  Ao  Toromon,  e  karika  Robo- 
am  ;  ao  Roboam,  e  karika  Abia  ; 
ao  Abia,  e  karika  Ata  ; 

8  Ao  Ata,  e  karika  lotabata  ;  ao 
lotabata,  e  kai'ika  loram ;  ao  lo- 
ram,  e  karika  Otia  ; 

9  Ao  Otia,  e  karika  loatam ;  ao 
loatam,  e  karika  Akata  ;  ao  Aka- 
ta,  e  karika  Etekia  ; 

10  Ao  Etekia,  e  karika  Manate  ; 
ao  Manate,  e  karika  Amon ;  ao 
Amon,  e  karika  lotia  ; 

11  Ao  lotia,  e  karika  lekonia 
ma  tarina  nako,  like  a  babatiaki 
nako  Baburon : 

12  Ao  i  mwin  te  uotaki  nako  Ba- 
buron, ao  lekonia,  e  karika  Tara- 


tiera ;    ao    Taratiera,    e    karika 
Torobabera ; 

13  Ao  Torobabera,  e  karika  Abi- 
uta  ;  ao  Abiuta,  e  karika  Eriakim  ; 
aoEriakim,  e  karika  Atora ; 

14  Ao  Atora,  e  kanka  Tatoka ; 
ao  Tatoka,  e  karika  Akim ;  ao 
Akim,  e  karika  Eriuta  ; 

15  Ao  Eriuta,  e  karika  Ereatara  ; 
ao  Ereatara,  e  karika  Matan ;  ao 
Matan,  e  karika  Jakoba  ; 

16  Ao  lakoba,  e  karika  loteba 
are  bun  nei  Maria,  are  buniaki 
lesu  irouna,  are  atoiiaki  ba  te 
Metia. 

17  Ma  naia  aei,  roro  ni  kabane 
mai  mwin  Aberaam  ao  tokina 
Tawita  tenauni  ma  a-roro  ;  ao  mai 
mwin  Tawita  ao  tokina  te  baba- 
tiaki nako  Baburon  tenauni  ma 
a-roro  ;  ao  mai  mwin  te  babatia- 
ki nakoBaburon  ao  tokina  lesu 
tenauni  ma  a-roro. 

18  •[  Aio  aroni  buniakin  lesu 
Kristo ;    nke  e  inaki  tinana  are 

I  nei  Maria  nakon  loteba,  nke  a 
I  tuai  ni  bo,  ao  e  ataki  ba  e  bi- 

koukou    iroun    te    Tamnei    are 

Raoiroi. 

19  Ma  e  atataiaomata  loteba  are 
buna,  ao  e  aki  kani  kamaniaea  ni 
kaotia,  ma  riaia  are  e  kani  kana- 
koa  ni  karaba, 

20  Ao  nke  e  iafioi  baikai,  ao 
noria,  e  kaoti  ana  auera  te  Atua 
nako  ina  n  te  mi,  ao  e  kanai, 
loteba,  natin  Tawita,  tai  maku 
n  ana  Maria  are  bum :  ba  e  riki 
are  1  nanona  iroun  te  Tamnei  are 
Raoiroi. 

MATAIO,  II. 


21  Ao  ane  e  na  bufiia  te  nati  te 
mane,  ao  ko  na  atona  arana 
ba  lESU;  ba  ane  e  na  kamaiuia 
ana  aomata  man  aia  buakaka. 

22  Ao  a  roko  baikai  ni  kabane,  ba 
e  na  kakoauaki  ana  taeka  te  Atua 
iroun  te  burabeti,  nke  e  kanai, 

23  Noria,  ane  e  na  bikoukou 
te  kibono,  ao  e  na  buhia  te  nati 
te  mane,  ao  e  na  atonaki  arana 
ba  Emanuera,  ai  aron  ae  Te  Atua 
iroura. 

24  Ao  loteba,  nke  e  uti  ni  matu, 
ao  e  karaoa  are  e  tuana  ana  ane- 
ra  te  Atua,  ao  e  ana  buna: 

25  Ao  e  aki  bo  ma  naia  nke  e 
tuai  ni  bunia  ana  karimoa  te  ma- 
ne :  ao  e  atona  arana  ba  lESU. 

MAKOROXA  II. 

Ao  nke  e  buniaki  lesu  i  Bete- 
reera  i  lutaia  n  ana  bon  Erote  are 
te  uea,  ao  noria,  a  roko  aomata 
aika  rabakau  i  lerutarem  mai 
mainiku, 

2  Ao  a  taku,  E  na  teuare  bun- 
iaki ba  aia  uea  kain  lutaia?  ba 
ti  nora  ana  toitoi  i  mainiku, 
ao  ti  nako  mai,  ba  ti  na  taro- 
mauria. 

3  Ao  nke  e  ono  Erote  are  te 
uea,  ao  e  maku,  ao  lerutarem  ni 
kabanea  ma  naia. 

4  Ao  nke  e  botia  ibona  ake  a 
kakanato  ni  kabaneia  ma  aia  tia 
korobolvi  aomata,  ao  e  titirakinia 
ba  e  na  buniaki  ia  Kristo. 

5  Ao  a  taku  nako  ina,  I  Bete- 
reem  i  lutaia :  ba  e  korobokiaki 
ni  kanai  iroun  te  burabeti, 

6  Ao  ukoe  Betereera  ae  aban 
luta,  ko  aki  manori  riki  nakoia 
uean  luta ;  ba  e  na  nako  mairoum 
te  Uea  are  na  kawakinia  au  ao- 
mata ake  Iteraera. 

7  Ao  Erote,  nke  e  botia  uake  a 
rabakau  ni  karabaia,  ao  e  nenera 
toitoi  irouia  ba  e  kaoti  ninai. 

8  Ao   e   kanakoia  nako    Bete- 

reem,  ao  e  taku,  Kam  na  nako 
ni  kaboturaakaihkami  n  ukouko- 
ra  te  tei ;  ao  nkana  kara  kunea, 
ao  kam  na  tuafiai,  ba  N  na  nako 
n  taromauria. 

9  Ao  nke  a  ono  ana  taeka  te  uea, 
ao  a  nako ;  ao  noria,  e  ri  moaia 
toitoi  are  a  noria  i  mainiku,  ao  e 
nako  n  tei  i  aon  ikeke  e  mena  iai 
te  tei. 

10  Ao  nke  a  nora  toitoi,  ao  a 
bati  kimareirei'a. 

11  Ao  nke  a  rin  n  te  bata,  ao  a 
nora  te  merimeri  ma  nei  Maria 
are  tinana,  ao  a  bobaraki  n  ta- 
romauria :  ao  a  kauki  aia  ku- 
mete,  n  aiiana  bai,  are  te  kora, 
ma  te  ribano,  ma  te  mura. 

12  Ao  nke  a  tuanaki  n  te  mi 
iroun  te  Atua  ba  a  na'ki  oki  na- 
kon  Erote,  ao  a  okira  abaia  n  te 
kawai  teuana. 

13  1[  Ao  nke  a  nako,  ao  noria,  e 
kaoti  ana  anera  te  Atua  nakon 
loteba  n  te  mi,  ao  e  taku,  Uti, 
ao  kaira  te  merimeri  ma  tinana 
ni  biri  nako  Aikubita,  ao  mena 
iai  ni  karokoai  ba  N  na^tuanko  : 
ba  ane  e  na  ukoukora  te  meri- 
meri Erote  ba  e  na  kamatea. 

14  Ao  e  uti,  ao  e  kaira  te  meri- 
meri ma  tinana  e  bon,  ao  e  nako 
Aikubita  : 

15  Ao  e  mena  iai  ni  karokoa 
maten  Erote :  ba  e  na  kakoaua- 
ki are  e  atona  te  Atua  iroun  te 
burabeti,  nke  e  taku,  I  wetea 
natu  mai  Aikubita. 

16  Ao  Erote,  nke  c  atai'a  uake  a 
rabakau  ba  e  mamanaki  irouia, 
ao  e  bati  un'a,  ao  e  kananako  ni 
kamateia  ataei  ni  mane  ni  kaba- 
neia ake  a  mena  i  Betereem,  ao 
i  aon  te  aba  ni  kabanea  are  i  rari- 
kina,  akeke  kakauoua  aia  ririki 
ao  ake  ataei  riki,  ni  kaetia  n  te 
bon  are  e  neneria  irouia  uake  a 
rabakau. 

17  Ao  e  kakoauaki  iai  are  ato- 


MATAIO.  III. 


naki  iroun  leremia  are  te  bura- 
beti,  nke  e  taku, 

18  E  Olio  te  aba  te  bana  i  Rama, 
are  te  taniniwenei,  ao  te  tan,  ao  te 
baebaeti  ae  bati,  ba  nei  Rakera 
nke  e  kume  n  taniri'a  natina,  ao 
e  rawa  ni  katokaki  tanina,  ba 
akea  natina. 

19  Ao  nke  e  mate  Erote,  ao  no- 
ria,  e  kaoti  ana  anera  te  Atua  n 
te  mi  nakon  loteba  i  Aikubita, 

20  Ao  e  taku,  Uti,  ao  kaira  te 
merimeri  ma  tinana,  n  nako  aban 
Iteraera :  ba  a  mate  ake  a  ukou- 
kora  te  merimeri  ba  a  na  ka- 
matea. 

21  Ao  naia  e  uti,  ao  e  kaira  te 
merimeri  ma  tinana,  n  nako  aban 
Iteraera. 

22  Ao  nke  e  ono  ba  e  uea  Are- 
kerau  i  lutaia  n  rua  mwin  Erote 
are  tamana,  ao  e  maku  n  nako 
iai :  ma  nke  e  tuahaki  n  te  mi 
iroun  te  Atua,  ao  e  nako  n  te  aba 
are  Kariraia : 

23  Ao  nke  e  roko,  ao  e  maeka 
n  te  kawa  are  arana  Nataveta : 
ba  e  na  kakoauaki  are  atonaki 
irouia  burabeti,  ba  e  na  aranaki 
teuarei  ba  te  Natarene. 

MAKOROXA  III. 

Ni  bon  akekei  e  roko  loane 
are  te  Tia  babetito,  n  reirei  n  re- 
reuan  lutaia, 

2  Ao  e  taku,  Kam  na  rairi 
nanomi :  ba  e  a  kan  roko  uean 
te  Atua. 

3  Ba  boni  naia  are  taekinaki 
iroun  Itaia  are  te  burabeti,  iike 
e  taku,  Banan  temana  ae  taka- 
rua  n  te  rereua  ni  hahai,  Kam 
na  katauraoa  kawain  lehova, 
kaeti  kawaina  nako. 

4  Ao  loane  arei,  e  kunikaia  ni 
buraen  te  kamero,  ao  e  kabaea 
nukana  n  ana  ro  ae  te  kau ;  ao 
kanana  te  take  ao  meri  ni  buako- 
nikai. 


5  Ao  a  nako  ina  I-Ierutarem, 
ma  I-Iutaia  ni  kabaneia,  ma  kain 
aon  te  aba  ni  kabanea  are  i  rari- 
kin  loretan, 

6  Ao  a  babetitoaki  i  loretan 
irouna,  nke  a  kaoti  aia  buakaka. 

7  Ao  nke  e  nori'a  Baritaio  ma 
Tatukaio  aika  bati  ba  a  nako  n 
ana  babetito,  ao  e  taku  nako  ia, 
Butiia  baiba  nkami,  antai  ae  tuah- 
iikami  ba  kam  na  biri  nako  man 
te  un  are  kan  roko  ? 

8  Ma  naia  ae  kam  na  karika  uan 
rairan  nanomi : 

9  Ao  tai  taku  i  nanomi  ni  kanai, 
Aberaam  tamara :  ba  I  taku 
nako  imi,  ba  e  kona  te  Atua  ni 
kariki'a  natin  Aberaam  n  atibu 
aikai. 

10  Ao  e  kakiaki  te  anara  i  rari- 
kini  wakani  kai  fikai :  ao  te  kai 
ane  aki  karika  uana  ae  raoiroi, 
ao  e  koreaki,  ao  e  teweaki  nako 
n  te  ai. 

11  Xai  I  boni  babetitoinkami  n 
te  ran  nakon  rairan  nanomi:  ma 
e  korakora  riki  nako  iu  teuare  ri 
mwiu,  ae  I  alvi  rial  ba  N  na  uoti 
ana  kau :  e  na  babetitoinkami  n 
te  Tamnei  are  Raoiroi,  ao  n  te  ai: 

12  Ana  iriba  i  baina,  ao  e  na 
iakina  ana  bwia,  ao  e  na  ikoti 
uan  ana  baraua  nakon  nen  ana 
baraua;  ao  e  na  kabuoka  kunna 
n  te  ai  are  aki  mamate. 

13  ^  Ao  e  nako  lesu  mai  Kari- 
raia nako  loretan  nalcon  loane, 
ba  e  na  babetitoaki  irouna. 

14  Ma  e  tukia  loane,  ao  e  taku, 
E  riai  ba  N  na  babetitoaki  iroum, 
ao  ko  nako  iu  ? 

15  Ao  lesu  e  kaeka  ni  kanai, 
Tai  tukai  nkai :  ba  e  riai  ba  ti 
na  karaoa  te  raoiroi  ni  kabanea 
n  te  aro  aei.  Ao  naia  e  aki  tu- 
kia iai. 

16  Ao  lesu,  nke  e  babetitoaki, 
ao  e  waerake  naba  man  te  ran : 
ao  akea  ba  e   kaukaki  karawa 

nako  ina,  ao  e  nora  Tamnein  te 
Atua  ba  e  ruo  n  ai  aron  te  taobe, 
ao  e  roko  i  aona : 

17  Ao  noria,  te  bana  mai  kara- 
wa,  ae  kanai,  Natu  ae  taniraki 
aei,  ae  I  kakatoha  irouna. 
MAKOROXA  IV. 
Ao  e  kairaki  lesu  iroun  te 
Tamnei  nakon  te  rereua  ba  e  na 
kaririaki  iroun  te  riaboro. 

2  Ao  e  aki  niamatam  anaun  te 
fiaina  ao  anaun  te  bon,  ao  rimwi 
e  baki. 

3  Ao  e  kawaria  te  tia  kariri,  ao 
e  taku,  Xkana  tao  Natin  te  Atua 
nkoe,  ao  ko  na  tua  ba  a  na  riki 
ni  berena  atibu  aikai. 

4  Ao  e  kaeka  ni  kanai,  E  koro- 
bokiaki,  E  aki  maiu  te  aomata 
n  ti  te  berena,  ma  e  maiu  ni  bai 
ni  kabane  aika  nako  mai  win  te 
Atua. 

5  Ao  e  kairia  te  riaboro  nakon 
te  kawa  n  taromauri,  ao  e  katoka  i 
aon  taubukini  maneaban  te  Atua, 

6  Ao  e  taku  nako  ina,  Xkana 
tao  Xatin  te  Atua  nkoe,  ao  ko  na 
ewe  nako :  ba  e  korobokiaki,  E 
na  tuania  ana  anera  nkoe,  ba  a 
na  tabekiko  ni  bai'a  ba  e  kawa  n 
toki  waem  n  te  atibu. 

7  E  taku  lesu  nako  ina,  E  a 
maiia  korobokiaki,  Tai  kata  le- 
hova  are  Atuam. 

8  Ao  e  a  mana  kairia  te  riaboro 
nakon  te  mauha  ae  moan  te  ri- 
etata,  ao  e  kaoti  aba  ni  kabane 
nako  ina  ma  tamaroaia. 

9  Ao  e  taku  nako  ina,  I  afia- 
uiko  baikai  ni  kabane  nkaua  ko 
bobaraki  n  taromauriai. 

10  Ao  e  taku  lesu  nako  ina, 
Nako  aku,  Tatan ;  ba  e  koro- 
bokiaki, Ko  nataroraaurialehova 
are  Atuam,  ao  ko  na  toro  irouna 
n  ti  naia. 

11  Ao  te  riaboro,  e  kitana  iai, 
ao  noria,  a  roko  anera  n  akoia. 

MATAIO,  IV. 

12  ^  Ao  fike  e  ono  lesu  ba  e  ka- 
kiaki  loane  n  te  bata  ni  kaikain, 
ao  e  nako  Kariraia ; 

13  Ao  nke  e  kitana  Xatareta,  ao 
e  nako  ni  maeka  i  Kaberenaum, 
are  i  rarikin  te  nama,  i  aban  Ta- 
buron  ma  Xabetari : 

14  Ba  e  na  kakoauaki  are  ato- 
naki  iroun  Itaia  are  te  burabeti, 
like  e  kanai, 

15  Aban  Taburon,  ao  aban 
Nabetari,  ake  i  rarikin  te  nama, 
i  maikoana  loretan,  Kariraia,  are 
abaia  Bekan ; 

16  A  nora  te  ota  ae  ababaki 
aomata  ake  a  tekateka  ike'ro  ; 
ao  e  kaoti  te  ota  nakoia  ake  a 
tekateka  i  aban  te  mate  ao  i  na- 
na. 

17  Ao  i  mwini  bon  akekei  e  moa 
n  reirei  lesu,  ao  e  taku,  Kam  na 
rairi  nanonii :  ba  e  a  kan  roko 
uean  te  Atua. 

18  •[  Ao  e  nakonako  i  rarikin 
nama  ni  Kariraia,  ao  e  nori'a  tari- 
mane  aika  uoraan,  are  Timon  are 
atonaki  ba  Betero,  ao  Anterea 
are  tarina,  nke  a  kabaka  te  ka- 
raun  n  te  nama  ;  ba  tan  akawa. 

19  Ao  e  taku  nako  ia,  Mai  ri 
mwiu,  ao  X  na  karaoinkami  ba 
tan  akawa  aika  aomata  konami. 

20  Ao  a  kitan  naba  karaun,  ao 
a  iria. 

21  Ao  e  nako  raaiai,  ao  e  a  ma- 
na nori'a  tari-mane  aika  uoman 
riki,  are  lakobo  are  natin  Tebe- 
taio,  ma  loane  are  tarina,  n  te 
boti  ma  Tebetaio  are  tamaia,  ba 
a  mana  karaoi  aia  karaun ;  ao  e 
wetei'a. 

22  Ao  a  kitana  naba  te  boti  ma 
tamaia,  ao  a  iria. 

23  Ao  lesu,  e  kabuta  Kariraia 
n  reirei  ni  bataia  nako  n  taromau- 
ri, ao  e  tua  euankerion  ueana, 
ao  e  katoki  aoraki  ni  kabane,  ao 
mamara  ni  kabane  i  buakoia  ao- 
mata. 


MATAIO,  V. 


24  Ao  e  taona  Turia  ronorono- 
na  ni  kabuta :  ao  a  bane  n  uota- 
ki  nako  ina  aomata  aika  aoraki 
n  aoraki  nako  ma  ni  mai-aki,  ao 
akana  a  taniaki  nanoia  n  taimo- 
nio,  ao  akana  ran,  ao  akana  na- 
kibaina  ;  ao  e  kamaiuia. 

25  Ao  a  iria  aomata  aika  uanao 
mai  Kariraia,  ao  i  Tekabori,  ao  i 
lerutarem,  ao  i  lutaia,  ao  mai  ta- 
nimainikun  loretan. 

MAKORONA  Y. 
Ao  like  e  nori'a  aomata  aika 
uanao,  ao  e  ararake  n  te  manna  ; 
ao  e  tekateka,  ao  a  nako  ina  ana 
reirei : 

2  Ao  e  kaurea  wina,  ao  e  rei- 
rei'a,  ni  kanai, 

3  A  kabaia  akana  nanorinano ; 
ba  aiabai  uean  te  Atua. 

4  A  kabaia  akana  nanokawaki ; 
ba  a  na  katokaki  nanokawaki'a. 

5  A  kabaia  akana  nimamanei ; 
ba  a  na  abana  te  aba. 

6  A  kabaia  akana  barua  te  raoi- 
roi,  ao  a  kanimoi  iai;  ba  a  na 
nae. 

7  A  kabaia  akana  atataiaomata ; 
ba  a  na  atataiaomataki. 

8  A  kabaia  akana  a  itiaki  nano- 
ia:  baa  na  nora  te  Atua. 

9  A  kabaia  tan  raoi :  ba  a  na 
atonaki  ba  natin  te  Atua. 

10  A  kabaia  akana  bainikirinaki 
i  bukin  te  raoiroi :  ba  aiabai  uean 
te  Atua. 

11  Kam  a  kabaia,  nkana  a  tae- 
taebuakainkami  aomata,  ao  nka- 
na a  bainikirininkami,  ao  a  atoiia 
te  taetae  ae  buakaka  ni  kabanea, 
n  uaraoinkami,  i  buku. 

12  Kam  na  kakatona,  ao  kima- 
reirei ;  ba  a  bati  ami  bai  i  kara- 
wa:  ba  ai  aron  naba  bainikiri- 
naia  burabeti  ake  i  maimi  irouia. 

]  3  Tarin  te  aba  nkami :  ma  nka- 
na e  a  mauua  tarina,  ao  e  na  ta- 
rinaki  n  tera?  akea  uani  mwina. 


ma  ti  te  teweaki  nako,  ao  te  tou- 
bekaki  irouia  aomata. 

14  Otan  te  aba  hkami.  E  aki 
konaki  ni  karabaki  te  kawa  nka- 
na e  mena  i  aon  te  mauna. 

15  Ao  a'ki  kaura  te  bae  aomata, 
ni  kaki  i  an  te  baketi,  ma  a  kaki 
i  aoni  nena ;  ao  e  ura  nakoia  ao- 
mata ni  kabaneia  ake  n  te  bata. 

16  Kam  na  kaoti  ami  ota  n  ai 
arona  i  mataia  aomata,  ba  a  na 
nori  ami  makuri  aika  raoiroi,  ao 
a  na  neboa  Tamami  are  i  karawa 
iai. 

11  Tai  taku  i  nanomi  ba  I  roko 
ba  N  na  kaki  te  tua  ma  burabeti : 
I  aki  roko  ba  N  na  kaki,  ma  I 
roko  ba  N  na  kakoaua. 

18  Ba  e  koaua  au  taeka  nako 
imi,  ba  nkai  e  tuai  ni  mauna  ka- 
rawa ma  te  aba,  ao  e  bon  aki 
mauna  te  taurouro  teuana  ke  te 
tamruru  teuana  man  ana  taeka 
te  Atua,  nkai  a  tuai  n  roko  bai  ni 
kabane. 

19  Ma  naia  aei,  ane  ri  aon  te 
taeka  teuana  ae  maraurau  riki  i 
buakon  taeka  aikai,  ao  e  reirei'a 
aomata  te  aro  aei,  ao  e  na  atona- 
ki iai  ba  e  manori  riki  n  uean  te 
Atua :  ma  ane  tou  mwin  taeka 
aikai  n  reirei'a  aomata  iai,  ao  e 
na  atonaki  ba  e  kakanato  n  uean 
te  Atua. 

20  Ba  I  taku  nako  imi,  Nkana 
e  aki  maiti  riki  raoiroimi  nakon 
raoiroi'a  tani  koroboki  ma  Bari- 
taio,  ao  kam  aki  rin  n  uean  te 
Atua. 

21  Kam  akaman  ono  ba  e  ato- 
naki irouia  ake  nkoankoa,  Tai 
kamatea  te  aomata  nkoe ;  ba  ane 
kamatea  te  aomata  ao  e  anana  ni 
kabuakakaki  n  te  botaki  ni  moti- 
ki  taeka: 

22  Ao  nai  I  taku  nako  imi,  Ba 
ane  un  nakon  tarina  nkana  akea 
te  bai  ni  kaunaki,  ao  e  anana  ni 
kabuakakaki    n    te    botaki     ni 

motiki  taeka :  ao  ane  kahai  na- 
kon  tarina,  Ko  baba,  ao  e  ana- 
na  ni  kabuakakaki  n  te  Tanirim  : 
ao  ane  kahai,  Ko  rah,  ao  e  ana- 
ha  ni  kabuakakaki  nakon  te  ai 
are  i  Keena. 

23  Ma  haia  aei,  hkana  ko  uota 
am  karea  nakon  te  bao  ni  karea, 
ao  hkana  tao  ko  uriha  tarim  iai, 
ba  e  kanaeh  iroum  ; 

24  Ao  ko  na  kitana  am  karea  iai 
i  rarikin  te  bao  ni  karea ;  nako 
moa,  raoiakina  tarim,  ao  rimwi 
ko  na  nako  n  aha  am  karea. 

25  Ko  na  bareiko  n  raoiakina 
am  kairiribai,  hkai  ko  mena  n  te 
kawai  ma  haia  ;  ba  e  kawa  n  aha 
hkoe  te  kairiribai  nakon  te  tia 
motiki-taeka,  ao  e  kawa  n  aha 
hkoe  te  tia  motiki-taeka  nakon 
te  tia  kabaebae  ao  ko  kawa  ni 
kakiaki  i  nanon  te  bata  ni  kai- 
kain. 

26  E  koaua  au  taeka  nako  im, 
ba  ko  na'ki  oti  nako  maiai,  hka- 
na ko  tuai  n  aha  te  barih  are  ka- 
koroan  ana  bai. 

27  Kam  akaman  oho  ba  e  ato- 
haki  irouia  ake  hkoahkoa,  Tai 
weue  ni  buakaka  hkoe  : 

28  Ao  hai  I  taku  nako  imi,  Ba 
ane  taratara  te  aine  ba  e  na  kai- 
tatan  nako  ina,  ao  e  a  tia  ni  we- 
ne  ni  buakaka  irouna  i  nanona. 

29  Ao  hkana  tao  e  kabakako 
nakon  te  buakaka  matam  ane 
mai  ataim,  ao  ko  na  autia,  ao  te- 
wea  nako  mairoum  :  ba  ko  a  tau 
hkana  e  uruaki  bain  rabatam 
teuana  n  aki  teweaki  nako  raba- 
tam ni  kabaneaki  nako  Keena. 

30  Ao  hkana  tao  e  kabakako 
nakon  te  buakaka  ataim,  ao  ko 
na  koroia,  ao  tewea  nako  ma- 
iroum :  ba  ko  a  tau  hkana  e  uru- 
aki bain  rabatam  teuana,  n  aki 
teweaki  nako  rabatam  ni  kaba- 
neaki nako  Keena. 

31  E  akaman  atohaki,  Ba  ane 

kanakoa  buna,  ao  ke'ahana  te  bo- 
ki  ni  kananako  : 
32  Ao  hai  I  taku  nako  imi,  Ba 
ane  kaki  buna,  hkana  e  tuai  ni 
wene  ni  buakaka,  ao  ana  kawe- 


ne  ni  buakaka  teuane  neierei :  ao 
ane  ieini  ma  neiere  kakiaki,  ao  e 
wene  ni  buakaka. 

33  Kam  akaman  oho  naba  ba  e 
atohaki  irouia  ake  hkoahkoa,  Tai 
kewe  hkana  ko  karerea  te  Atua 
nako  im,  ma  ko  na  ahan  te  Atua 
am  bai  ake  ko  karerea  nako  im 
iai. 

34  Ao  hai  I  taku  nako  imi,  Tai 
karerea  te  bai  teuana  hkana  ko 
kakoaua  am  taeka  ;  ao  tai  kare- 
rea karawa  ;  ba  baon  te  Atua  : 

35  Ao  aon  te  aba ;  ba  neni  wae- 
na :  ao  lerutarem  ;  ba  ana  kawa 
te  Uea  are  kakanato. 

36  Aa  tai  karerea  atum,  ba  ko 
aki  kona  te  iranatu  teaina  ni  ka- 
mainaina  ke  ni  karoroa. 

37  Ma  e  na  kahai  ami  taeka.  Eh, 
eh;  Tiaki,  tiaki:  ma  ane  maiti 
nakon  aikai,  ao  e  riki  man  te  bua- 
kaka. 

38  Kam  akaman  ohoba  e  atoha- 
ki, Te  mata  iokin  te  mata,  ao  te 
wi  iokin  te  wi : 

39  Ao  hai  I  taku  nako  imi,  Tai 
kaboa  te  buakaka  hkami :  ma  ane 
boiko  i  aon  tabam  ane  mai  ataim, 
ao  ko  na  raira  tabam  ane  teuana 
nako  ina. 

40  Ao  ane  kan  tuaha  te  tia  mo- 
tika-taeka  hkoe,  ba  e  na  taua  am 
kabaraki,  ao  ko  na  maha  ahana 
naba  niniram. 

41  Ao  ane  kairoroko  ba  ko  na 
iria  teuana  te  maire,  ao  ko  na  iri 
ma  haia  uoua. 

42  Ane  butiko,  ao  ko  na  ahana, 
ao  ane  kan  tahoa  am  bai,  ao  tai 
tan  nako  mairouna. 

43  Kam  akaman  oho  ba  e  ato- 
haki, Ko  na  akoa  raom,  ao  riba 
am  kairiribai. 


44  Ma  I  taku  nako  imi,  Kam  na 
akoi'a  ami  kairiiibai,  ao  taetae 
raoi  nakoia  akana  karereanti  na- 
ko imi,  ao  karaoa  ae  raoiroi  nako- 
ia akana  ribainkami,  ao  lataro  i 
buki'a  akana  bukiuinkami,  ao 
akana  bainikirinifikami. 

45  Ba  kam  na  riki  n  natin  Ta- 
mami  are  i  karawa  :  ba  e  kaota 
ana  tai  i  aoia  akana  buakaka,  ao 
akana  raoiroi,  ao  e  kabaka  te  ka- 
rau  i  aoia  akana  atataiaomata,  ao 
akana  babakanikawai. 

46  Ba  nkana  kam  akoi'a  akana 
akoihkami,  ao  tera  ami  bai  iai  ? 
tiaki  a  karaoa  aei  naba  tan  ikoi- 
IvOti  ana  mane  te  uea  ? 

47  Ao  nkana  kam  ifia  nakoia  ti 
tarimi,  ao  tera'e  kam  karaoia  ri- 
ki ?  tiaki  a  karaoa  aei  naba  be- 
kan? 

48  Ma  naia  ae  kam  na  moa  n 
raoiroi,  n  ai  aron  Tamarai  are  i 
karawa  nkai  moan  te  raoiroi. 

MAKORONA  YI. 
Kam  na  tarataraihkami,  ba  kam 
na'ki  ana  ami  bai  n  tituaraoi  i 
mataia  aomata  ni  kan  noraki  iro- 
uia ;  ba  nkana  tiaki  aromi  ane,  ao 
akea  ami  bai  iroun  Tamami  are 
i  karawa. 

2  Ma  naia  aei,  nkana  ko  ana  am 
bai  n  tituaraoi,  ao  ko  na  tai  ka- 
tana  te  bu  i  maim  n  ai  aroia  tani 
mamana-te-aba,  iikai  a  ana  bai,  ni 
maneaba  ao  kawai,  ba  a  aonani 
kamaoamoaki  iai  irouia  aomata  : 
e  koaua  au  taeka  nako  imi,  ba  a 
ananaki  aia  bai. 

3  Ma  nivana  ko  ana  bai,  ao  ke' 
tai  ata  ana  makuri  ataim  mainim ; 

4  Ba  e  aohan  raba  am  ana  bai ; 
ao  e  na  ananiko  am  bai,  ni  kao- 
tia,  Tamam  ae  nora  ae  raba. 

5  ^  Ao  nkana  ko  tataro,  ao  tai 
kakairi  irouia  tani  mamana-te- 
aba  ;  ba  a  kan  tataro  n  tei  ni 
maneaba  ao  i  tutani  kawai,  ba  a 

aonan  noraki  irouia  aomata:  e 
koaua  au  taeka  nako  imi,  ba  a 
ananaki  aia  bai. 

6  Ao  nkoe,  nkana  ko  tataro,  ao 
ko  na  rin  n  am  ru,  ao  nkana  ko 
a  tia  ni  bonota  am  mataroa,  ao 
ko  na  tataro  nakon  Tamam  ae 
raba;  ao  e  na  ananiko  am  bai, 
ni  kaotia,  Tamam  ae  nora  ae 
raba. 

I  Ao  nkana  kam  tataro,  ao  tai 
barantiko  n  ai  aroia  bekan :  ba 
a  taku  i  nanoia  ba  e  ono  te  aba 
irouia  n  aia  taeka  nkai  e  bati. 

8  Tai  kakairi  irouia:  ba  e  atai 
baika  rial  ba  kam  na  ananaki 
Tamami,  nkana  kamtuai  ni  butia. 

9  Ma  fiaia  ae  kam  na  tataro  ni 
kanai ;  Tamara  are  i  karawa,  e 
na  tabuaki  aram. 

10  E  na  roko  ueam  :  E  na  tau- 
aki  am  taeka  i  aon  te  aba,  n  ai 
aron  tauana  i  karawa. 

II  Ko  na  ahanira  karara  ae  ti  a 
tau  iai  n  te  bon  aei. 

12  Ao  ko  na  kabara  ara  buaka- 
ka mairoura,  n  ai  arora  nkai  ti 
If  abara  te  buakaka  mairouia  alva- 
na  ioawa  nako  ira. 

13  Ao  tai  kairira  nakon  te  ka- 
ririaki,  ma  ko  na  kamaiuira  man 
te  buakaka ;  ba  anibai  te  uea,  ao 
te  maka,  ao  te  neboaki,  n  aki 
tolvi.     Amene. 

14  Ba  nkana  kam  kabara  aia 
buakaka  aomata  mairouia,  ao  e 
kabara  naba  ami  buakaka  Tama- 
mi are  i  karawa. 

15  Ma  nkana  kam  aki  kabara 
aia  buakaka  aomata  mairouia,  ao 
e  aki  kabara  ami  buakaka  Ta- 
mami are  i  karawa. 

16  ^  Ao  nkana  kam  aki  mama- 
tam,  ao  tai  mata  ni  kananoana  n 
ai  aroia  tani  mamana-te-aba :  ba 
a  kabuakakai  moaia,  ba  e  aohan 
noraki  aia  aki  mamatam  irouia 
aomata:  e  koaua  au  taeka  nako 
imi  ba  a  ananaki  aia  bai. 

17  Ao  nkoe,  nkana  ko  aki  ma- 
matam,  ao  ko  na  kabira  atum, 
ao  teboka  nioam ; 

18  Ba  e  na'ki  noraki  am  aki  ma- 
matam  irouia  aomata,  ma  e  na 
noraki  iroun  Taraam  ae  raba  :  ao 
ane  e  na  ananiko  am  bai,  ni  kao- 
tia,  Taniam  ae  nora  ae  raba. 

19  Tai  ikoikoti  ami  bai  i  aon  te 
aba,  ika  e  kani  bai  iai  te  koa  ma 
te  rara,  ao  a  ururu  n  irae  tan  ira  : 

20  Ma  kam  na  ikoikoti  ami  bai 
i  karawa,  ike  e  aki  kani  bai  iai 
te  koa  ma  te  rara,  ao  a'ki  ururu 
n  irae  tan  ira. 

21  Ba  ike  a  mena  iai  ami  bai, 
ao  a  mena  iai  naba  nanomi. 

22  Otan  te  rabata  te  mata  :  ma 
naia  aei,  iikana  e  raoiroi  matam, 
ao  e  Ota  rabatam  ni  kabauea. 

23  Ma  nkana  e  bnakaka  matara, 
ao  e  ro  rabatam  ni  kabanea.  Ao 
nkana  bon  te  ro  naba  te  ota  i 
nanom,  ao  ai  bati  ra  te  ro ! 

24  ^  Akea  ane  kona  te  toro 
irouia  toka  uoman  :  ba  ane  e  na 
riba  teiuana,  ao  e  na  taiiira  te- 
mana ;  ke  ane  e  na  nim  iroun 
temana,  ao  e  na  rawa  iroun  te- 
mana.  Kam  aki  kona  n  toro 
iroun  te  Atua  ma  Mamon. 

25  Ma  naia  ae  I  taku  nako  imi, 
Tai  ianoi  maiumi  n  raraomaea- 
Ivini  kanami,  ao  nimami ;  ao  tai 
ianoi  rabatami  n  raraomaeakini 
karabanii.  Tiaki  e  uana  riki  te 
main  nakon  te  amarake,  ao  te 
rabata  nakoni  karabana  ? 

20  Kam  na  tarai  man  n  an-nah  : 
ba  a'ki  ununiki,  ao  a'ki  uraki  na- 
kon nen  amarake ;  ma  e  kama- 
rakeia  Tamami  are  i  karawa. 
Tiaki  kam  boiiana  riki  nako  ia  ? 

27  Antai  iroumi  ae  kona  ni  ka- 
raka  te  manokunibai  i  aon  anau- 
na  iikana  e  ianoia  ? 

28  Ao  kam  aera  nkai  kam  ia- 
noi karabami  n  raraoma?  Kam 
na  ianoi  rikirakeni    kiebu    n  te 

nukamotu ;  a'ki  mamakuri,  ao 
a'ki  bibinoka : 

29  Ao  I  taku  nako  imi  ba  e  bon 
aki  kunikaia  Toromon  n  ai  aron 
tekaina  i  buakon  aikai,  n  ana  bai 
aika  tamaroa  ni  kabane, 

80  Ma  naia  aei,  nkana  e  kuni- 
kaiaki  n  aron  aei  iroun  te  Atua 
uteute  n  te  nukamotu,  are  maiu 
n  te  bon  aei,  are  kakiaki  ni  nen 
te  ai  ninabon,  ao  tiaki  e  boni  ku- 
nikainkami  riki,  nkami  aika  e 
karako  ami  onimaki  ? 

31  Ma  naia  ae  tai  iano  n  rarao- 
ma, ni  kanai,  Tera  karara  ?  ao 
Tera  nimara  ?  ao  Tera  karabara  ? 

32  (Ba  a  ukoukori  baikai  ni  ka- 
bane Bekan :)  ba  e  atainkami 
Tamami  are  i  karawa  ba  a  kai 
nanomi  nkana  akea  baikai  irou- 
mi. 

33  Ma  kam  na  ukoukora  moa 
uean  te  Atua  ma  ana  raoiroi ;  ao 
a  na  bane  n  raonaki  baikai  nako 
imi. 

34  Ma  naia  ae  tai  ianoa  te  ina- 
boii  n  raraoma  :  ba  e  na  ianoi 
ana  bai  te  inabon.  E  a  tau  ana 
bai  ni  kararaoma  te  bon  ae  te- 
boiiina,  iikana  bon  ana  bai. 

MAKOBvOXA  YIL 
Tai  kabuakakaia  aomata  nka- 
mi, ba  kam  kawa  ni  kabuakaka- 
ki. 

2  Ba  ane  kam  na  mana  kabua- 
kakaki  n  te  kabuakaka  are  kam 
kabuakakaia  aomata  iai ;  ao  ane 
e  na  maiia  baire  te  aba  nako  imi 
n  te  baire  are  kam  babaire  iai. 

3  Ao  ko  aera  nkai  ko  taratara 
te  aneke  ane  i  nanoni  matan  ta- 
rim,  ao  ko  aki  nora  te  oka  ane  i 
nanoni  matam  ? 

4  Ao  ko  na  irana  n  taku  nakon 
tarim,  N  na  buta  te  aneke  mai 
matam ;  ao  noria,  bon  te  oka  i 
nanoni  matam? 

5  Te  tia  mamana-te-aba  nkoe, 

buta  moa  te  oka  mai  matam  ;  ma 
ko  tia,  ao  ko  nora  raoi  te  buta  te 
aneke  mai  matan  tarim. 

6  Tai  ahania  karaea  te  bai  ae 
tabu,  ao  tai  tetewe  nako  ami  mo- 
mi  i  mataia  belvi,  ba  a  kawa  n 
toubekai  i  ani  waeia  ma  n  raira- 
ki  n  raeinkami. 

7  Kam  na  bubuti,  ao  ane  kam 
na  ananaki ;  kam  na  ukeuke,  ao 
ane  e  na  reke  iroumi ;  kam  na 
karebwerebwe,  ao  ane  e  na  kau- 
kaki  nako  iuii : 

8  Ba  ane  bubuti,  ao  e  ananaki ; 
ao  ane  ukeuke,  ao  e  reke  irouna ; 
ao  ane  karebwerebwe,  ao  e  kau- 
kaki  nako  ina. 

9  Antai  te  aomata  iroumi,  ae 
anan  natina  te  atibu,  fikana  e  bu- 
tia  te  berena  ? 

10  Ao  nkana  tao  e  butia  te  ika, 
ao  e  anana  te  naeta  ? 

11  Ao  nkai  kam  ata  te  anania 
uatimi  baika  raraoi,  nkami  aka- 
na  kam  buakaka,  aotiaki  e  mai- 
ti  riki  te  kan  ana  baika  raraoi 
iroun  Tamami  are  i  karawa  nako- 
ia  akana  butia  ? 

12  Ma  naia  aei,  bai  ni  kabane, 
aika  Icara  taniri,  ba  a  na  karaoa- 
ki  nako  imi  irouia  aomata,  ao 
kam  na  karaoi  naba  nako  ia ;  ba 
aei  te  tua  ma  aia  taeka  burabeti. 

13  Kam  na  rin  n  te  mataroa  are 
wariki ;  ba  e  warebwe  te  mata- 
roa, ao  e  rababa  te  kawai  are  na- 
ko n  te  mate,  ao  a  uanao  akana 
rin  iai : 

14  Ai  wariki  ra  te  mataroa,  ao 
e  irariki  te  kawai  are  nako  n  te 
main,  ao  a  karako  akana  kunea. 

15  Kam  na  kawakininkami  na- 
koia  burabeti  akana  kewe,  aka- 
na nako  imi  ni  baka  n  tibu,  ma 
boni  karaeanti  aika  kakajii  uake- 
kei  i  nanoia. 

16  Ane  kam  na  kinaia  n  uaia. 
A  anaki  kurebe  man  akanta,  ao 
biku  man  teriboro  ? 


17  Ao  ai  aron  naba  kai  ni  ka- 
bane aika  raoiroi,  a  kariki  ua  ai- 
ka raoiroi ;  ao  kai  ni  kabane  ai- 
ka buakaka,  a  kariki  ua  aika 
buakaka. 

18  E  aki  kona  ni  karika  te  ua 
ae  buakaka  te  kai  ae  raoiroi ;  ao 
e  aki  kona  ni  karika  te  ua  ae 
raoiroi  te  kai  ae  buakaka. 

19  Kai  nako  aika  a'ki  kariki  ua 
aika  raoiroi,  ao  a  koreaki,  ao  a 
teweaki  nako  n  te  ai. 

20  Ma  naia  aei,  ane  kam  na  ki- 
naia uakekei  n  uaia. 

21  A'ki  bane  n  rin  n  uean  te 
Atua  akana  taku  nako  iu,  Te 
Uea,  Te  Qea ;  ma  e  rin  iai  ane 
taua  ana  taeka  Tamau  are  i  ka- 
rawa. 

22  Ane  a  na  kanai  nako  iu  ao- 
mata aika  bati  n  te  bon  arei,  Te 
Uea,  Te  Uea,  tiaki  ti  reirei  n 
aram?  ao  tiaki  ti  karaoi  kakai 
aika  bati  n  aram  ? 

23  Ao  hai  N  na  taku  nako  ia,  I 
bon  aki  kinainkami  ma  nkoa: 
nako  mairou,  nkami  aika  kam 
karaoa  te  buakaka. 

24  Ma  naia  aei,  ane  ono  au  tae- 
ka aikai  n  tau,  ao  I  taku  ba  ai 
aron  te  aomata  ae  rabakau,  are 
katea  batana  i  aon  te  ba: 

25  Ao  e  baka  te  karau,  ao  e  ro- 
ko  te  rana,  ao  e  kare  te  an,  ao  a 
neakina  te  bata  arei ;  ao  e  aki 
baka;  ba  a  kateaki  bouana  i  aon 
te  ba. 

26  Ao  ane  ono  au  taeka  aikai, 
n  aki  tau,  ao  e  na  atohaki  ba  ai 
aron  te  aomata  ae  baba,  are  ka- 
tea batana  i  aon  te  bike  : 

27  Ao  e  baka  te  karau,  ao  e  ro- 
ko  te  rana,  ao  e  kare  te  an,  ao  a 
neakina  te  bata  arei;  ao  e  baka; 
ao  e  ababaki  bakana. 

28  ^  Ao  nke  e  katia  taeka  ai- 
kai lesu,  ao  a  mimi  aomata  n  ana 
reirei : 

29  Ba  e  reirei'a  n  ai  aron  tema- 

na  ae  maka,  ao  e  aki  n  ai  aroia 
tani  koroboki. 


MAKORONA  VIII. 
Ao  fike  e  ruo  man  te   mauha, 
ao  a  iria  aomata  aika  uanao. 

2  Ao  noria,  e  roko  te  rebero  ni 
bobaraki  n  taromauria,  ao  e  taku, 
Te  Ilea,  nkana  ko  kani  kaitiakai 
ao  ko  konai. 

3  Ao  lesu,  e  arora  baina,  ao  e 
riha,  ao  e  taku,  I  kani  kaitiaki- 
ko;  ko  na  itiaki.  Ao  e  rina  n 
toki  rebevana. 

4  Ao  e  taku  Icsu  nako  ina,  Ta- 
rataraiko  ba  ko  na'ki  tuana  te- 
raana  ;  ma  nako  kaotiko  nakon 
te  ibona,  ao  ana  te  karea  are  e 
tua  Mote,  ba  te  bai  ni  kakoaua 
nakoia  aomata. 

5  *![  Ao  nke  e  roko  i  Kabere- 
naum,  ao  e  nako  ina  uean  ae  te- 
bubua,  ni  butia, 

6  Ao  e  taku,  Te  Ilea,  e  wene  n 
te  bata  au  toro  ae  nakibaina,  ae 
8  bati  marakina. 

I  Ao  e  taku  lesu  nako  ina,  N 
na  nako  ni  kamaiua, 

8  Ao  uean  are  tebubua  e  kaeka 
ni  kanai,  Te  Uea,  I  aki  riai  ba  ko 
na  rin  i  ani  batau  :  ma  an  taetae 
naba,  m'e  a  main  naba  au 
toro. 

9  Ba  te  aomata  i  an  te  uea  nai, 
ao  iai  tani  buaka  i  au  ;  ao  I  taku 
nakon  temana,  NalvO,  ao  e  nako  ; 
ao  nakon  temana,  Nako  mai,  ao 
e  nako  mai ;  ao  nakon  au  toro, 
Karaoa  aei,  ao  e  Icaraoia. 

10  Ao  lesu,  nke  e  ono,  ao  e  mi- 
mi,  ao  e  taku  nakoia  ake  a  iria, 
E  koaua  au  taeka  nako  imi,  ba 
I  tuai  n  nora  te  onimaki  ae  aba- 
kin  aei  irouia  Iteraera. 

II  Ao  I  taku  nako  imi,  ba  a  na 
roko  aomata  aika  bati,  mai  mai- 
niku,  ao  mai  maeao,  ao  a  na  te- 
kateka  ma  Aberaam,  ao  Itaaka, 
ao  lakoba,  u  uean  te  Atua ; 

12  Ma  a  na  teweaki  nako  natin 
uean  te  Atua  nako  nanon  te  ro 
are  i  ao :  te  tan  ao  te  kakekerua- 
tai  wi  iai. 

13  Ao  e  taku  lesu  nakon  uean 
are  tebubua,  Ko  na  nako ;  ao  e 
na  karaoaki  nako  im,  n  ai  aron 
am  onimaki.  Ao  e  kamaiuaki 
ana  toro  n  te  aua  arei. 

14  ^  Ao  nke  e  roko  lesu  ni  ba- 
tani  Betero,  ao  e  nora  tinabani 
Betero  be  e  wene  n  nimanana. 

15  Ao  e  rina  baina,  ao  e  kitana 
neierei  te  nimanana  :  ao  e  tei  ra- 
ke, ao  e  akoi'a. 

16  Ao  nke'  a  tairiki,  ao  a  uota- 
ki  nako  ina  aomata  aika  bati  ai- 
ka a  tani'a  taimonio  :  ao  e  kana- 
koia  tamnei  akekei  n  taetae,  ao 
e  kabaneia  akana  aoraki  ni  ka- 
maiuia : 

17  Ba  e  na  kakoauaki  are  ato- 
naki  iroun  Itaia  are  te  burabeti 
nke  e  kanai,  E  anai  mamarara 
ao  e  uouoti  aorakira. 

18  1"  Ao  lesu,  nke  e  nori'a  ao- 
mata aika  uanao  i  rarikina,  ao  e 
tua  te  nako  tanimainikun  te  na- 
ma. 

19  Ao  e  roko  te  tia  koroboki 
temana,  ao  e  taku  nako  ina,  Te 
Tia  reirei,  N  na  iririko  nako  ike 
ko  nako  iai. 

20  Ao  e  taku  lesu  nako  ina,  Bon 
iai  banaia  arobeke,  ao  naoia  man 
n  an-nan ;  ma  akea  neni  kawe- 
nean  atun  Natin  te  aomata. 

21  Ao  e  taku  nako  ina  ana  rei- 
rei temana,  Te  Uea,  kanakoai 
moa  ba  N  na  nako  n  tauna  tamau. 

22  Ao  e  taku  lesu  nako  ina,  Ko 
na  irai ;  ao  ke  a  taunia  aia  mate 
mate. 

23  Ao  nke  e  toka  n  te  boti,  ao 
a  iria  ana  reirei. 

24  Ao  noria,  e  roko  te  an  ae 
baibati,  i  aou  te  nama,  ao  e  raba 
te  boti  n  nao  :  ma  e  matu  teuarei. 

25  Ao  a  nako  ina  ana  reirei  ni 


MATAIO,  IX. 


kautia,  ao  a  taku,  Te  TJea,  ka- 
maiura ;  ti  mate. 

26  Ao  naia  e  taku  nako  ia,  Kam 
aei'a  nkai  kam  maku,  nkami  aika 
e  karako  ami  onimaki?  Ao  e  tei 
rake,  ao  e  boa  te  an,  ao  te  nama ; 
ao  e  a  bati  naba  te  ariki. 

27  Ao  a  mimi  aomata  akekei,  ao 
a  taku,  Ai  aron  tera  te  aomata 
aei,  nkai  e  ono  irouna  te  an  ma 
te  nama ! 

28  ^  Ao  nke  e  roko  n  tanimai- 
nikun  te  nama  iabaia  I-Keriketa, 
ao  a  bo  ma  naia  uoman  te  aoma- 
ta aika  a  tani'a  taimonio,  aika 
oti  nako  man  ne  ni  mate,  aika 
moan  te  titiri ;  ma  naia  are  akea 
ana  kona  n  ri  kekei. 

29  Ao  noria,  a  takarua  ni  ka- 
riai,  Tera  ara  bai  iroum,  Natin  te 
Atua?  ko  nako  mai  n  tirifiira 
nkai  e  tuai  n  roko  ara  boii  ? 

30  Ao  te  nanai  ni  beki  aika 
bati  i  kiraroa  mairouia,  aika  ku- 
me  n  amarake. 

31  Ao  a  butia  teuarei  taimonio 
ni  kanai,  Nkana  tao  ko  kana- 
koira,  ao  tai  tukira,  fikana  ti 
nako  nanon  te  nanai  ni  beki. 

32  Ao  naia  e  taku  nako  ia, 
Nako.  Ao  nke  a  oti  nako,  ao  a 
nako  nanon  te  nanai  ni  beki :  ao 
noria,  a  bane  ni  biri  rio  te  nanai 
ni  beki  n  te  rabe  nako  nanon  te 
nama,  ao  a  mate  n  te  ran. 

33  Ao  a  biri  nako  tani  kamara- 
kei'a,  ao  a  nako  n  te  kawa,  ao  a 
karakini  bai  ni  kabane,  ma  bai 
ake  a  roko  irouia  uake  a  taniaki 
irouia  taimonio. 

34  Ao  noria,  a  bane  n  oti  nako 
kaiu  te  kawa  arei,  ba  a  na  bo  ma 
lesu :  ao  nke  a  noria,  ao  a  butia 
ba  e  na  nako  mai  abaia. 

MAKOROXA  IX. 
Ao  e  toka  n  te  boti  n  ri  aon 
te  nama,  ao  e  roko  n  ana  kawa. 
2  Ao  noria,  a  uota  nako  ina  te 


nakibaina,  ae  wene  i  aon  te  ne  ni 
wene  :  ao  lesu,  nke  e  nora  aia 
onimaki,  ao  e  taku  nakon  are 
nakibaina ;  Natu,  kabebetea  na- 
nom ;  a  kabaraki  am  buakaka 
mairoum. 

3  Ao  noria,  a  taku  i  nanoia  tani 
koroboki  tabeman,  E  baka  n 
atua  teuane. 

4  Ao  e  atai  nanoia  lesu,  ao  e 
taku,  Kam  aera  nkai  kam  ianoa 
te  buakaka  i  nanomi? 

5  Ba  e  na  ae  kai  atonaki  riki, 
te  taetae  ae  kanai,  A  kabaraki 
am  buakaka  mairoum,  ke  te  ka- 
nai, Tei  rake  ao  nakonako? 

6  Ma  bukin  ami  ataia  ba  e  kona 
buakaka  ni  kabara  i  aon  te  aba 
Natin  te  aomata,  (ao  e  taku  na- 
kon te  nakibaina)  Tei  rake,  ta- 
beka  nem  ni  w'ene,  ao  nako  ni 
batam. 

7  Ao  teuarei  e  tei  rake,  ao  e 
nako  ni  batana. 

8  Ao  aomata,  nke  a  noria,  ao  a 
mimi,  ao  a  neboa  te  Atua  are  an- 
ania  aomata  te  maka  arei. 

9  ^  Ao  lesu,  nke  e  nako  maiai, 
ao  e  nora  te  aomata  temana,  ba 
e  tekateka  ni  nen  te  tia  ikoikoti 
ana  mane  te  uea,  ae  arana  Mata- 
io:  ao  e  taku  nako  ina,  Ko 
na  irai.  Ao  naia  e  tei  rake  n 
iria. 

10  Ao  nke  e  rarikiriki  n  ama- 
rake lesu  n  te  bata,  ao  noria,  a 
roko  tan  ikoikoti  ana  mane  te 
uea  ma  aomata  aika  buakaka 
aika  bati,  ao  a  rarikiriki  n  ama- 
rake ma  naia  ma  ana  reirei. 

11  Ao  nke  a  nora  baerei  Bari- 
taio,  ao  a  taku  nakoia  ana  rei- 
rei, E  aera  nkai  e  amarake  ami 
Tia  reirei  ma  tan  ikoikoti  ana 
mane  te  uea  ma  aomata  aika 
buakaka? 

12  Ao  nke  e  ono  lesu,  ao  e  ta-- 
ku  nako  ia,  A'ki  kai  nanoia  aka- 
na  maiu  hkana  akea  te  tia  kato- 

ki-aoraki  irouia,  ma  a  kai  nanoia 
akana  aoraki. 

13  Ma  kam  na  nako  n  reireinka- 
mi  aron  ae  kaiiai,  I  tanira  te  atata- 
iaomata,  ao  I  aki  tanira  te  taro- 
mauri :  ba  I  aki  roko  ba  N  na 
wetei'a  akana  raoiroi,  ma  I  ro- 
ko ni  wetei'a  akana  buakaka 
nakon  rairan  nanoia. 

14  Ao  a  nako  ina  iai  ana  reirei 
loane,  ao  a  taku,  E  aera  nkai  ti 
kabatia  te  aki-mamatam  ma  Ba- 
ritaio,  ma  a  boni  mamatam  naba 
am  reirei? 

15  Ao  e  taku  lesu  nako  ia,  A 
kona  te  nanokawaki  natin  ana  ru 
te  tia  iein,  nkai  e  mena  te  tia  iein 
irouia?  ma  ane  a  na  roko  bon, 
ake  e  na  uotaki  nako  mairouia 
iai  te  tia  iein,  ao  a'ki  matani  iai. 

16  Akea  ane  itua  te  moti  ni  ku- 
nikai  ae  menai  i  aon  te  ninira 
nikawai ;  ba  e  urua  te  ninira  te 
moti,  ao  e  buakaka  riki  te  ta- 
bwena. 

17  Ao  a'ki  atoa  te  uain  ae  me- 
nai aomata  i  nanoni  batoro  nika- 
wai aika  kunin  te  man  :  ba  fikana 
a  atoia,  ao  a  maibi  batoro,  ao  e 
raha  nako  te  uain,  ao  a  uruaki 
batoro :  ma  a  atoa  te  uain  ae  me- 
nai i  nanoni  batoro  aika  menai, 
ao  a  uaia  ni  Ivawakinaki. 

18  ^  Ao  nke  e  atoui  baikai  na- 
ko ia,  ao  noria,  e  roko  te  tia 
tau-taeka  temana,  ae  e  taroma- 
uria,  ao  e  taku,  E  a  kani  moti 
ikeiken  natu  te  aine  ;  ma  ko  na 
nako  mai  ni  kaki  baim  i  aona,  ao 
e  a  maiu  naba. 

19  Ao  e  tei  rake  lesu,  ao  e  iria, 
ma  ana  reirei. 

20  Ao  noria,  e  roko  i  akuna  te 
aine  ae  nrara  tehauni  ma  ua-riri- 
ki,  ao  e  rina  buruburun  ninirana : 

21  Ba  e  taku  i  nanona,  Nkana 
tao  I  ti  rina  naba  ninirana,  ao  I 
a  maiu. 

22  Ao  e  rairaki  lesu,  ao  e  noria, 

ao  e  taku,  Natu,  kabebetea  na- 
noni ;  e  kamaiuko  am  onimaki. 

23  Ao  nke  e  roko  lesu  ni  batan 
te  tia  tau-taeka,  ao  e  nori'a  tani 
katanitaui  bai  n  anene  ma  aoma- 
ta, ba  a  taniniwenei, 

24  Ao  e  taku  nako  ia,  Kam  na 
ke  rikaki ;  ba  e  aki  mate  te  tei- 
naine,  ma  e  matu.  Ao  a  narea- 
kina  ni  kakanikoa. 

25  Ao  nke  a  tia  ni  kanakoaki 
to  koraki  arei,  ao  naia  e  rin,  ao 
e  taua  bain  neierei,  ao  e  tei  rake 
te  teinaine, 

26  Ao  e  taona  aon  te  aba  arei 
ronoronon  te  baerei  ni  kabuta. 

27  ^  Ao  nke  e  nako  maiai  lesu, 
ao  a  iria  uoman  te  mataki,  ao  a 
takarua  ni  kanai,  Natin  Tawita, 
ko  na  nanoanaira. 

28  Ao  nke  e  roko  i  nanon  te 
bata,  ao  a  nako  ina  uake  a  ma- 
taki ;  ao  e  taku  lesu  nako  ia, 
Kam  taku  i  nanomi  ba  I  kona  te 
baene  ni  karaoia  ?  A  taku  nako 
ina.  Eh,  te  Uea. 

29  Ao  e  rihi  mataia,  ao  e  taku, 
E  na  karaoaki  nako  imi  n  ai  aron 
ami  onimaki. 

30  Ao  a  kaureaki  mataia ;  ao  e 
tuahia  lesu  ni  kakorakora,  ni 
kanai,  Kam  na  tara  te  baene  ba 
a  na'ki  ataia  aomata. 

31  Ma  nke  a  nako,  ao  a  kata- 
noata  nako  aon  te  aba  arei  ni 
kabuta. 

32  ^  Ao  nke  a  nako,  ao  noria, 
e  kairaki  nako  ina  te  aomata  ae 
babaha  taetae,  ae  e  tania  te  tai- 
monio. 

S3  Ao  nke  e  kanakoaki  te  tai- 
monio,  ao  e  taetae  are  babana 
taetae ;  ao  a  mimi  aomata,  ao  a 
taku,  E  aki  noraki  aron  aei  nkoa 
i  buakoia  Iteraera. 

34  Ma  a  taku  Baritaio,  E  kana- 
koia  taimonio  iroun  aia  uea  tai- 
monio. 

35  Ao  e  nakonako  lesu  ni  kawa 

ni  kabane  ao  maeka,  ao  e  reirei 
ui  maneabaia,  ao  e  tua  euanke- 
rion  uean  te  Atua,  ao  e  katoki 
aoraki  ni  kabane  ao  mamara  ni 
kabane. 

36  Ao  like  e  nori'a  aoniata  aika 
bati,  ao  e  nanoaiiai'a,  ba  a  kua, 
ao  a  mae,  n  ai  aroia  tibu  ake 
akea  te  tia  kawakinia. 

87  Ao  e  taku  iai  nakoia  ana 
reirei,  E  boni  kanionako  te  tai, 
ma  a  karako  tani  niakuri ; 

S8  Ma  naia  ae  kani  na  butia 
Uean  te  tai,  ba  e  na  kanakoia 
tani  makuri  nakon  ana  tai. 

MAKORONA  X. 
Ao  nke  e  wetei'a  ana  reirei  ake 
tenauni  ma  uoman,  ao  e  anania 
te  maka  nakoia  taninei  aika 
buakaka,  ba  a  na  kanakoia,  ao 
ba  a  na  katoki  aoraki  ni  kabane 
ao  mamara  ni  kabane. 

2  Ao  aikai  araia  tan  tuatua  ake 
tenauni  ma  uoman ;  Te  moa  n 
ara  Timon,  are  arana  teuana  Be- 
tero,  ao  Anterea  are  tarina ;  ao 
lakobo  are  natin  Tebetaio,  ao 
loane  are  tarina ; 

3  Ao  Biribo,  ao  Baretoromaio ; 
ao  Toma,  ao  Mataio  are  te  tia 
ikoikoti  ane  mane  te  uea ;  ao  la- 
kobo are  natin  Arcbaio,  ao  Ee- 
baio,  are  arana  teuana  Tataio  ; 

4  Ao  Timon  are  te  Kananite, 
ao  luta  Itekariota  teuare  kama- 
nea. 

5  E  kanakoia  uaka  tenauni  ma 
uoman  lesu,  ao  e  tuaiiia  ni  kanai, 
Tai  nako  ni  kawaia  Bekan  iika- 
mi,  ao  tai  rin  u  aia  kawa  I-Ta- 
maria : 

6  Ma  kam  na  nako  ia  tibu  n  ana 
utu  Iteraera  ake  a  bua. 

7  Ao  iikana  kam  nalvonako,  ao 
kam  na  reirei  ni  kanai,  E  a  kan 
roko  uean  te  Atua. 

8  Kam  na  kamaiuia  akana  ao- 
raki,   kaitiaki'a    rebero,   kauti'a 


mate,  kanakoia  taimonio :  kam 
a  ti  ananaki  naba,  ao  kam  na 
ana,  ma  tai  kabo. 

9  Tai  ua  kora  iikami,  ao  tai  ua 
tireba,  ao  tai  ua  bitetaom  i  na- 
noni  kabaean  nukanii; 

10  Ao  tai  ua  bua  n  amarake  n 
nakonako,  ao  tai  uoti  uoua  te 
kabaraki,  ao  tai  ua  kau,  ao  tai 
ua  oko :  ba  e  riai  ba  e  na  ana- 
naki te  tia  makuri  kanana. 

11  Ao  iikana  kam  rin  n  te  kawa 
teuana  ke  n  te  maeka  teuana,  ao 
kam  na  titiraki  ba  autai  ae  raoi- 
roi  iai ;  ao  kam  na  maeka  irouna 
ni  kabane  ami  boii  mairouna. 

12  Ao  nkana  kam  rin  n  te  bata 
teuana,  ao  kam  na  iiia  iai. 

13  Ao  nkana  e  raoiroi  te  bata, 
ao  e  na  roko  ami  taetae-raoi  i 
aona  :  ma  nkana  e  aki  raoiroi,  ao 
e  na  okiriiikami  ami  taetae-raoi. 

14  Ao  nkana  tao  e  aki  akoi- 
nkami  te  aomata,  ao  nkana  e 
aki  ono  ami  taeka,  ao  kam  na 
taei  barekani  waemi,  nkana  kam 
nako  man  te  bata  arei  ke  man  te 
kawa  arei. 

15  E  koaua  au  taelca  nako  imi, 
ba  a  niaiu  riki  I-Totom  ao  I-Ko- 
mora  nakon  te  kawa  arei,  n  te 
bon  ni  kaeti. 

16  Noria,  I  kanakoiiikami  n  ai 
aroni  kanakoaia  tibu  nako  bua- 
koia  kameanti :  ma  naia  ae  kam 
na  wanawana  n  ai  aroia  naeta, 
ao  kam  na  nimamanei  n  ai  aroia 
taobe, 

17  Ao  kam  na  kawakininkami 
nalvoia  aomata:  ba  ane  a  na 
ana  nkami  nakoni  kabowi,  ao 
ane  a  na  kataereinkami  ni  ma- 
neabaia ; 

18  Ao  ane  kam  na  kairaki  nako 
mataia  tan  tau-taeka  ma  uea  i 
buku,  ba  te  bai  ni  kaotioti  nako 
ia  ma  Bekan. 

19  Ao  nkana  a  ana  nkami,  ao 
tai  ukoukori  ami  taeka  ;  ba  kam 

na  ananaki  ami  taeka  n  te  aua 
arei. 

20  Ba  tiaki  nkamiake  a  taetae, 
ma  Tamnein  Tamami  are  taetae 
i  nanomi. 

21  Ao  te  tari  te  mane,  ane  e  na 
ana  tariua  nakon  te  mate,  ao  te 
tama,  ane  e  na  ana  natina :  ao 
ane  a  na  tei  rake  nati  nakoia 
aia  karo,  ni  kareke  mateia. 

22  Ao  ane  kam  na  ribaki  irouia 
aoraata  ni  kabaneia  i  bukin  arau : 
ma  ane  nanomaka  ni  karokoa  te 
toki,  ao  e  na  kamaiuaki. 

28  Ma  nlvana  a  bainikirininkami 
n  te  kawa  aei,  ao  kam  na  biri 
nako  n  te  kawa  teuana :  ba  e 
koaua  au  taeka  nako  imi,  ba 
nkana  e  roko  Xatin  te  aomata, 
ao  kam  tuai  meni  kabuta  aia 
kawa  Iteraera  iai. 

24  E  aki  mena  i  aon  te  tia  reirei 
ane  reireiaki,  ao  e  aki  mena  i 
aon  ana  toka  te  toro. 

25  E  a  tail  ane  reireiaki  nkana 
ai  aron  naba  ana  tia  reirei,  ao  te 
toro  nkana  ai  aron  naba  ana  toka. 
Nke  a  atona  teuae  batana  te  bata 
aomata,  ba  Beretebuba,  ao  tiaki 
a  kai  atonia  riki  ana  utu  ba 
Beretebuba? 

26  Ma  naia  ae  tai  makuia  iika- 
mi :  ba  akea  te  bai  ae  karabaki, 
are  na'ki  kaotaki ;  ao  akea  ae 
raba,  are  na'ki  ataki. 

27  Ane  I  tuannkami  n  te  ro,  ao 
kam  na  tua  n  te  naina :  ao  ane 
kam  ono  n  te  tanina,  ao  kam  na 
takaeakina  i  aoni  bata. 

28  Ao  tai  makuia  akana  kama- 
tea  te  rabata,  ma  a'lii  kona  ni 
kamatea  te  tamnei :  ma  kam  na 
maka  riki  teuare  kona  ni  kama- 
tea te  tamnei  ma  te  rabata  i 
mone. 

29  Tiaki  a  kaboaki  uoman  te 
tibaro  n  teuana  te  tianti?  ao  e 
bon  aki  baka  i  aon  tano  temana 
n  aikai  nkana  akea  Tamami, 

30  Ao  a  bane  ni  warekaki  ira- 
natumi. 

31  Ma  naia  ae  tai  maku  nliami, 
ba  kam  nana  riki  nakoia  tibaro 
aika  bati. 

32  Ma  naia  aei,  ane  kaota  taua- 
ni  buku  i  mataia  aomata,  ao  nai 
I  a  mafia  kaota  tauani  bukina  i 
matan  Tamau  are  i  karawa. 

33  Ma  ane  kakeai  i  mataia  ao- 
mata, ao  nai  1  a  mana  kakea  i 
matan  Tamau  are  i  karawa. 

34  Tai  taku  i  nanomi  ba  I  roko 
ba  N  na  uota  te  raoi  nako  aon  te 
aba :  I  aki  roko  n  uota  te  raoi, 
ma  I  roko  n  uota  te  kaban. 

35  Ba  I  roko  ba  N  na  kauna  te 
aomata  nakon  tamana,  ao  te  na- 
ti te  aine  nakon  tinana,  ao  te 
aine  nakon  tinani  buna. 

36  Ao  ana  kairiribai  te  aomata 
ana  utu. 

37  Ane  tanira  riki  tamana  ke 
tinana  nako  iu,  ao  e  aki  riai  ba 
e  na  ananaki  nai :  ao  ane  tanira 
riki  natina  te  mane  ke  natina  te 
aine  nako  iu,  ao  e  aki  riai  ba  e 
na  ananaki  nai. 

38  Ao  ane  aki  ana  ana  kaibafi- 
aki,  n  irai  n  ri  mwiu,  ao  e  aki  riai 
ba  e  na  ananaki  nai. 

39  Ane  Ivawakina  maiuna,  ao  e 
boui  kabua :  ao  ane  kabua  mai- 
una i  buku,  ao  e  boni  karekea  iai. 

40  Ane  akoinkami,  ao  e  akoai 
naba ;  ao  ane  akoai,  ao  e  akoa 
naba  teuare  kanakomaiai. 

41  Ane  akoa  te  burabeti  nkai 
te  burabeti,  ao  e  na  ananaki  ana 
bai  te  burabeti  iai ;  ao  ane  akoa 
te  aomata  ae  raoiroi  hkai  te  ao- 
mata ae  raoiroi,  ao  e  na  ananaki 
naba  ana  bai  to  aomata  ae  raoi- 
roi. 

42  Ao  ane  kamoa  temana  irouia 
uaka  uarereke  n  te  mafiko  n  ran 
ae  maitoro  nkai  te  kiritian,  ao  e 
koaua  au  taeka  nako  imi,  ba  e 
bon  alii  kabua  ana  bai. 


MAKORONA  XI. 
Ao  lesu,  nke  e  a  tia  n  tuania 
ana  reirei  ake  tenauni  ma  uonian, 
ao  e  nako  maiai  ba  e  na  reirei, 
ao  ba  e  na  taetae  n  aia  kawa 
nako. 

2  Ac  nke  e  ono  ana  makuri 
Kristo  loane  mai  nanon  te  bata 
ni  kaikain,  ao  e  kanakoia  ana 
reirei  uoman, 

3  Ao  e  taku  nako  ina,  ^koe 
are  ko  nani  roko,  ke  ti  kanta- 
nina  temana  ? 

4  E  kaekaia  lesu  ni  kanai,  Kam 
na  nako  n  tuafia  loane  baika 
kam  oho  ao  kam  nori : 

5  A  noraba  mataki,  ao  a  nako- 
nako  mauku,  a  kaitiakaki  rebero, 
ao  a  oho  taeka  tanihabono,  a 
kautaki  mate,  ao  a  reireiaki  aka- 
na  aki  kaubai  te  euahkerio. 

6  Ao  ane  aki  kabakaki  nakon 
te  buakaka  iron,  ao  e  a  kabaia. 

7  Ao  hke  a  nako  uakekei,  ao 
lesu  e  taekina  loane  nakoia 
aomata  ni  kahai,  Tera're  kam 
nako  n  te  rereua  ba  kam  na  no- 
ria  iai  ?  Te  maunei  ae  e  kaeieia 
te  ah  ? 

8  Ao  tera're  kam  nako  iai  ba 
kam  na  noria?  Te  aomata  ae 
kunikaia  n  te  kunikai  ae  marau- 
rau  ?  noria,  a  mena  ni  bataia  uea 
aomata  aika  kunikaia  te  kunikai 
ae  maraurau. 

9  Ao  tera're  kam  nako  iai  ba 
kam  na  noria  ?  Te  burabeti  ?  I 
taku  nako  imi  ba  bon  te  bura- 
beti, ao  e  kakanato  riki  nakon  te 
burabeti. 

10  Ba  boni  haia  are  korobo- 
kiaki  ni  kahai,  Noria,  I  kanakoa 
au  man  n  ri  moam,  ba  e  na  ka- 
tauraoa  kawaim  i  maim. 

11  E  koaua  au  taeka  nako  imi, 
ba  e  tuai  ni  kaoti  temana  ae  ka- 
kanato riki  nakon  loane  are  te 
Tia    babetito    i    buakoia    akana 

buhiaki 


u'ouia  ame :  ma  ane 
moan  te  mahori  n  uean  te  Atua, 
ao  e  kakanato  riki  nako  ina. 

12  Ao  mai  mwin  ana  boh  loane 
are  te  Tia  babetito  ao  tokina 
hkai,  ao  moan  te  ukoukoraki 
uean  te  Atua,  ao  a  taua  akana 
korakora. 

13  Ba  a  bane  n  taetae  ni  bura- 
beti taiani  burabeti  ma  te  tua  ni 
karokoa  loane. 

14  Ao  hkana  kam  kani  kaki  i 
nanomi,  ao  bon  Eria  are  kan 
roko  teuarei. 

15  Ane  iai  tanihana  n  oho,  ao 
ke'  oho. 

16  N  na  taku  ba  ai  aron  tera  te 
roro  aei  ?  Ai  aroia  ataei  ake  a 
tekateka  ni  ne  ni  bobai,  ake  a 
wetei'a  raoia, 

17  Ni  kahai,  Ti  katahitahi  bai  n 
anene  nako  imi,  ao  kam  aki  ruoia 
iai ;  ti  tahiniwenei  nako  imi,  ao 
kam  aki  tah  naba. 

18  Ba  e  roko  loane  n  aki  araa- 
marake  ma  n  aki  momoi,  ao  a 
kahai  aomata,  Te  taimonio  iro- 
una. 

19  E  roko  Natin  te  aomata  n 
amamarake  ma  ni  momoi,  ao  a 
kahai,  Noria,  te  aomata  ae  bua- 
beka,  ao  te  tia  nim  uain,  raoia 
tan  ikoikoti  ana  mane  te  uea  ma 
aomata  aika  buakaka.  Ma  e  ka- 
raoiroaki  te  ataibai  irouia  natina. 

20  Ao  e  moa  ni  boai  iai  kawa 
ake  a  karaoaki  ana  kakai  iai  ake 
a  bati,  ba  a'ki  rairi  nanoia,  ao  e 
kahai, 

21  E  na  reke  kaim,  Koratin!  e 
na  reke  kaim,  Betetaita !  ba  hke 
a  bure  ni  karaoaki  kakai  i  Turo 
ao  Titon,  ake  a  karaoaki  i  nano- 
mi, ao  a  akaman  rairi  nanoia  ma 
te  kunikai  ae  raeroba  ao  te  man- 
nah. 

22  Ma  I  taku  nako  imi,  Ba  e 
main  riki  Turo  ma  Titon  nako 
imi,  n  te  bohi  ni  kaeti. 

23  Ao  nkoe,  Kaberenaum,  ae 
ko  kateaki  nako  karawa,  ko  na 
teweaki  nako  mone  :  ba  fike  a 
bure  ni  karaoaki  kakai  i  Totora, 
ake  a  karaoaki  i  nanom,  ao  e  bon 
tiku  ni  karokoa  te  bon  aei. 

24  Ma  I  taku  nako  imi,  ba  a  na 
maiu  riki  I-Totom  nako  im  n  te 
boni  ni  kaeti. 

25  ^  Ao  ni  bon  akekei  e  taetae 
lesu,  ni  kafiai,  I  karaoiroiko,  Ta- 
mau,  ae  Ueani  karawa  ma  aon  te 
aba,  ba  ko  karaba  baikai  nakoia 
akana  rabakau  ao  akana  wana- 
wana,  ao  ko  kaotioti  nakoia  me- 
rimeri. 

26  E  a  tau  ane,  Tamau ;  ba  naia 
are  ko  tafiiria. 

27  I  ananaki  bai  ni  kabaneaki 
iroun  Tamau  :  ao  akea  ane  kina 
te  Nati  ma  ti  te  Tama  ae  kina : 
ao  akea  naba  ane  kina  te  Tama, 
ma  ti  te  Nati  ae  kina,  ao  ane  e 
kani  kaotia  te  Nati  nako  ina. 

28  Bane  mai  nako  iu,  nkami 
akana  kam  kua  ao  kam  rawawa- 
ta,  ao  N  na  motiki  rawami. 

29  Tabeka  amou  nako  aomi,  ao 
reirei  irou ;  ba  I  nimamanei  ao  1 
nanorinano ;  ao  e  reke  iroumi 
iai  motikan  rawaia  tamneimi. 

30  Ba  e  aoraoi  amou,  ao  e  bc- 
bete  uotau. 

MAKORONA  XIL 

Nr  bon  akekei  e  ri  nukani  nen 

te  aroka  ae  te  baraua  lesu  n  te 

Tabati ;  ao  a  baki  ana  reirei,  ao 

a  kiniki  uani  baraua,  ao  a  kan. 

2  Ma  hke  a  noria  Baritaio,  ao  a 
taku  nako  ina,  Noria,  a  karaoa 
ane  aki  riai  ba  e  na  karaoaki  n 
te  Tabati  am  reirei. 

3  Ao  naia  e  taku  nako  ia,  Tiaki 
kam  a  tia  ni  wareka  are  e  karaoia 
Tawita,  nke  e  baki  ma  raona  na- 
ko ; 

4  Nke  e  rin  ni  maneaban  te 
Atua,  ao  e  kana  te  berena  are 

kaotiotaki,  are  aki  riai  ba  e  na 
kanaki  irouna,  ma  raona  nako, 


ma  e  riai  irouia  ti  iboha ' 

5  Ao  tiaki  kam  a  tia  ni  wareki 
aroia  iboha  n  te  Baibara,  hkai  a 
ri  aon  te  Tabati  i  nanoni  manea- 
ban te  Atua  n  te  Tabati,  ao  a'ki 
buakaka  iai? 

6  Ma  I  taku  nako  imi,  ba  iai  te- 
mana  ikai  ae  kakanato  riki  na- 
koni  maneaban  te  Atua. 

7  Ao  hke  kam  bure  n  ata  aron 
ae  kahai,  I  tahira  te  atataiaoma- 
ta,  ao  I  aki  tahira  te  taromauri, 
ao  kam  aki  kabuakakaia  aikaaki 
buakaka. 

8  Ba  Uean  te  Tabati  Natin  te 
aomata. 

9  ^  Ao  e  nako  niaiai,  ao  e  rin 
n  neia  n  taromauri : 

10  Ao  noria,  te  aomata  ae  e  ma- 
te baina  iai.  Ao  tokoraki  a  titi- 
rakina  lesu  ni  kahai,  E  riai  te 
katoki  aoraki  n  te  Tabati  ke  e 
aki  ?  ba  a  kani  bukina. 

11  Ao  e  taku  nako  ia,  Antai  te 
aomata  iroumi,  ae  iai  ana  tibu, 
ao  hkana  e  baka  n  te  rua  n  te 
Tabati,  ao  e  aki  anaia  n  tabekia? 

12  Ao  tiaki  e  kakawaki  riki  te 
aomata  nakon  te  tibu  ?  Ma  haia 
ae  e  riai  te  karaoa  ae  raoiroi  n  te 
Tabati : 

13  Ao  e  taku  nakon  te  aomata, 
Arora  bairn.  Ao  e  aroria  ;  ao  e 
a  maiu  n  ai  aron  are  teaina. 

14  Ao  a  kabowi  Baritaio  nako 
ina,  ba  a  na  irana  ni  kamatea. 

15  T[  Ao  lesu,  hke  e  ataia,  ao  e 
nako  maiai :  ao  a  iria  aomata  ai- 
ka  uanao,  ao  e  kamaiuia  ni  ka- 
baneia ; 

16  Ao  e  tuahia  ba  a  na'ki  kao- 
tia : 

17  Ba  e  na  kakoauaki  are  ato- 
haki  iroun  Itaia  are  te  burabeti, 
hke  e  kahai, 

18  Nora  au  tia  makuri,  are  I  ri- 
neia,  are  tahiraki  irou,  are  e  ka- 

katona  tamneiu  iroiina ;  N  na 
kaki  tamneiu  i  aona,  ao  e  na  tua- 
nia  Bekan  au  taeka. 

19  Ane  e  na'ki  niamanainai,  ao 
e  na'ki  tatakarua ;  ao  a  na'ki  ono 
banana  aoniata  i  nanoni  kawai. 

20  Ao  e  bon  aki  otea  te  mau- 
nei  ae  niananiana,  ao  e  aki  karaa- 
tea  karain  te  bae  ae  bubu,  iikai 
e  tuai  n  tokanikai  ui  kabuta  ana 
taeka. 

21  Ao  ane  a  na  onimakina  ara- 
na  Bekan. 

22  T[  Ao  e  uotaki  nako  ina  iai 
temana  ae  e  tania  te  taimonio,  ae 
mataki,  ae  babana  taetae  ;  ao  e 
kamaiua,  ma  haia  are  e  taetae  te 
mataki  are  babana  taetae,  ao  e 
noraba. 

23  Ao  a  bane  ni  raimi  aoraata,  ao 
a  taku,  Tiaki  Katin  Tawita  teuaei  ? 

24  Ao  Baritaio,  nke  a  oho,  ao  a 
taku,  E  aki  kanakoia  taimonio, 
ma  e  kanakoia  iroun  ti  Berete- 
buba  are  aia  uea  taimonio. 

25  Ao  e  atui  nanoia  lesu,  ao  e 
taku  nako  ia,  E  uruaki  te  aba 
nkana  e  koroutu ;  e  aki  tei  te  ka- 
wa  ke  te  bata,  nkana  e  koroutu. 

26  Ao  Tatan,  iikana  e  kauakoa 
Tatan,  ao  e  koroutu  iai ;  ma  haia 
ae  e  na  irana  n  tei  ueana  ? 

27  Ao  hkana  tao  I  kanakoia 
taimonio  irouni  Beretebuba,  ao 
natimi,  a  kanakoia  taimonio  iroun 
antai?  ma  haia  ae  ami  tia  moti- 
ki-taeka  natimi. 

28  Ma  hkana  I  kanakoia  taimo- 
nio iroun  Tamnein  te  Atua,  ao  e 
roko  iroumi  iai  uean  te  Atua. 

29  Ao  e  na  irana  te  aomata  ni 
kona  n  rin  ni  batan  te  aomata  ae 
korakora,  n  anai  ana  bai,  hkana 
e  tuai  ni  kabaea  moa  tenare  ko- 
rakora ?  ao  hkana  e  a  tia,  ao  e 
anai  bai  ni  batana. 

30  Ane  aki  mena  iron,  ao  e  ra- 
wa  nako  iu  ;  ao  ane  aki  boboti 
ma  hai,  ao  e  karaae  nako. 


31  Ma  haia  ae  I  taku  nako  imi, 
A  na  bane  ni  kabaraki  buakaka 
ao  taetaebuaka  mairouia  aomata : 
ma  e  na'ki  kabaraki  te  taetaebua- 
ka nakon  te  Tamnei  are  Raoiroi 
mairouia  aomata. 

32  Ane  atoha  ae  buakaka  na- 
kon Natin  te  aomata,  ao  e  na  ka- 
baraki ana  buakaka :  ma  ane 
atoha  ae  buakaka  nakon  te 
Tamnei  are  Raoiroi,  ao  e  na'ki 
kabaraki  ana  buakaka  i  aon  te 
aba  aei,  ao  e  aki  naba  n  are  ri- 
mwi. 

33  Nkana  kam  karaoa  te  kai  ba 
e  aohan  raoiroi,  ao  kam  na  ka- 
raoa naba  uana  ba  e  aohan  raoi- 
roi ;  ma  hkana  kam  aki,  ao  kam 
na  karaoa  te  kai  ba  e  aohani  bua- 
kaka, ao  uana  ba  e  aohani  bua- 
kaka;  ba  e  ataki  te  kai  n  uana. 

34  Bunia  baiba  hkami ;  hkai 
kam  buakaka,  ao  kam  na  irana 
ni  kona  te  taetae  ae  raoiroi?  ba 
e  taetae  te  \vi  man  onrakeu  te  na- 
no. 

35  E  kaoti  bai  aika  raoiroi  te 
aomata  ae  raoiroi  mani  bain  na- 
nona  aika  raoiroi :  ao  e  kaoli  bai 
aika  buakaka  te  aomata  ae  bua- 
kaka man  ana  bai  aika  buakaka, 

36  Ma  I  taku  nako  imi,  A  na  ka- 
rakin  aron  aia  taeka  aika  buaka- 
ka ni  kabane  aomata  n  te  bohi 
ni  kaeti. 

37  Ba  ko  na  karaoiroaki  n  am 
taeka,  ao  ko  na  kabuakakaki  n 
am  taeka. 

38  ^  Ao  a  kaeka  tani  koroboki 
tabeman  ma  Baretaio,  ni  kahai, 
Te  Tia  reirei,  ti  kan  nora  te  ka- 
nikina  mairoum. 

39  Ao  e  kaekaia  ni  kahai,  A 
ukoukora  te  kanikina  te  roro  ae 
buakaka  ae  babakanikawai ;  ao 
a  na'ki  ahanaki  te  kanikina,  ma 
a  na  ahanaki  lona  are  te  burabe- 
ti  ba  te  kanikina. 

40  E  mena  lona  i  nanoni  biro. 

ton  te  ika  tenua  te  naina  ao  te- 
nua  te  boh  :  ao  ane  e  na  mena 
Natiu  te  aomata  n  ai  arona,  i  an 
tano  tenua  te  naina  ao  tenua  te 
boh. 

41  Ane  a  na  tei  rake  I-Ninewa 
ma  te  roro  aei  n  te  bohi  ni  kaeti, 
ao  ane  a  na  kabuakakaia  :  ba  a 
rairi  nanoia  n  ana  reirei  lona ; 
ao  noria,  temana  ikai  ae  kakana- 
to  riki  nakon  lona. 

42  Ane  e  na  tei  rake  ueani  mai- 
aki  are  te  aine  ma  te  roro  aei  n 
te  bohi  ni  kaeti,  ao  ane  e  na  ka- 
buakakaia :  ba  e  nako  mai  man 
te  aba  are  raroakinokino,  ba  e 
na  oho  rabakaun  Toromon ;  ao 
noria,  temana  ikai  ae  kakanato 
riki  nakon  Toromon. 

43  Nkana  e  oti  nako  mai  nanon 
te  aomata  te  tamnei  ae  buakaka, 
ao  e  nakonako  i  aon  tabo  aika 
mauteretere  n  ukoukora  te  ne  ni 
moti-rawa,  ao  e  aki  kunea. 

44  Ao  e  taku,  N  na  okira  batau 
are  I  nako  maiai ;  ao  hke  e  roko, 
ao  e  noria  ba  akea  kanoana,  ao 
e  iakinaki,  ao  e  katamaroaki, 

45  Ao  e  nako  ni  kairi'a  tamnei 
itiraan  aika  buakaka  riki  nako 
ina,  ao  a  rin,  ao  a  maeka  iai :  ao 
e  buakaka  riki  aron  te  aomata 
arei,  rimwi,  nakon  arona  are  ri- 
moa.  Ao  ai  aron  naba  menakin 
te  roro  ae  buakaka  aei. 

46  ^  Ao  hke  e  kume  n  taetae 
nakoia  aomata,  ao  noria,  e  tei  i 
ao  tinana  ma  tarina  nako,  ba  a 
kan  taetae  ma  haia. 

47  Ao  e  taku  temana  nako  ina, 
Noria,  e  tei  i  ao  tinam  ma  tarim 
nako,  ba  a  kan  taetae  ma  hkoe. 

48  Ao  haia,  e  kaeka  teuare  tu- 
aha,  ni  kahai,  Antai  tinau?  ao 
antai  taru? 

49  Ao  e  arora  baina  nakoia  ana 
reirei,  ao  e  taku,  Tara  tinau  ma 
taru  nako. 

50  Ba  ane  toua  mwin  ana  taeka 

Tamau  are  i  karawa,  ao  bon 
taru,  ao  maneu,  ao  tinau. 

MAKORONA  XIII. 

Ao  n  te  boh  arei  e  nako  lesu 
man  te  bata,  n  tekateka  i  rarikin 
te  nama. 

2  Ae  a  botaki  aomata  aika 
uanao  i  rarikina,  ma  haia  are  e 
nako  n  toka  n  te  boti,  ao  e  teka- 
teka iai,  ao  a  bane  n  tei  aomata 
i  an  te  aba. 

3  Ao  e  atohi  baika  bati  nako  ia 
n  taetae  ni  kaikonaki,  ao  e  ka- 
hai, Noria,  e  oti  nako  te  tia  unu- 
niki  ni  kamae  uau  te  baraua  n 
uniki ; 

4  Ao  hke  e  kamae  ao  a  baka 
temahina  i  rarikin  te  kawai,  ao 
a  rolvo  man  ao  a  kan. 

5  Ao  a  baka  temahina  i  aon  te 
ririba,  ike  e  aki  bati  tanona :  ao 
a  kai  riki,  ba  e  mani  te  tano  : 

6  Ao  hke  e  oti  tai,  ao  a  bue  ;  ao 
a  rai,  ba  akea  wakaia. 

7  Ao  a  baka  temahina  i  buakon 
akanta;  ao  a  riki  akanta,  ao  a 
kariba : 

8  Ao  a  baka  temahina  i  aon  te 
tano  ae  raoiroi,  ao  a  ua,  tabekai 
tatabebubua,  ao  tabekai  kakao- 
nobwi,  ao  tabekai  kakatenibwe. 

9  Ane  iai  tanihana  n  oho,  ao 
ke'  oho. 

10  ^  Ao  a  roko  ana  reirei,  ao  a 
taku  nako  ina,  E  aera  hkai  ko 
taetae  nako  ia  n  taetae  ni  kaiko- 
naki? 

11  E  kaekaia  ni  kahai,  Ba  kam 
ahanaki  te  atai  kamimin  uean  te 
Atua,  ma  a'ki  ahanaki  hai'a. 

12  Ba  ane  iai  ana  bai,  ao  e  na 
ahanaki,  ao  a  na  kabatiaki  riki 
ana  bai :  ma  ane  akea  ana  bai,  ao 
a  na  anaki  ake  ana  bai  mairou- 
na. 

13  Ma  haia  ae  I  taetae  nako  ia 
n  taetae  ni  kaikonaki :  ba  a  bon 
taratara,  ma  a'ki  noraba ;    ao  a 

bon  ono,  ma  a'ki  ono,   ao   a'ki 
ataia. 

14  Ao  e  kakoauaki  irouia  ana 
taeka  Itaia,  are  kauai,  Ane  kam 
na  oho  n  oho,  ao  ane  kam  na'ki 
atatai ;  ao  ane  kam  na  taratara  n 
taratara,  ao  ane  kam  na'ki  no- 
raba: 

15  Ba  a  riki  ni  manei  nanoia 
aomata  aikai,  ao  a  oho  maki  n 
tanihaia,  ao  a  kamaki  mataia  ;  ba 
a  rawa  n  noraba  ni  mataia,  ao  n 
oho  n  tanihaia,  ao  n  atatai  n  na- 
noia, ao  n  rairi  nanoia,  ao  ni 
kamaiuaki  iron. 

16  Ma  a  kabaia  matarai,  ba  a 
noraba  :  ao  tanihami,  ba  a  oho. 

17  Ba  e  koaua  au  taeka  nako 
imi,  ba  a  bati  burabeti  ma  aoma- 
ta aika  raoiroi,  ake  a  kan  nori 
baika  kam  nori,  ao  a'ki  nori ;  ao 
a  kan  oho  baika  kam  oho,  ao 
a'ki  oho. 

18  Ma  haia  ae  kam  na  ohora  n 
te  taetae  ni  kaikonaki  are  taekan 
te  tia  ununiki. 

19  Nkana  e  oho  taekan  uean  te 
Atua  te  aomata,  n  aki  ataia,  ao  e 
roko  iai  teuare  buakaka,  n  ana 
are  unikaki  i  nanona.  Boni  haia 
are  unikaki  i  rarikin  te  kawai. 

20  Ao  are  miikaki  n  te  ririba, 
bon  ane  oho  te  taeka,  ni  kaki 
naba  i  nanona  ni  kakatoha ; 

21  Ma  akea  te  waka  i  nanona, 
ma  e  botumara :  ba  hkana  e  roko 
te  bai  ae  e  kai  nanona  iai,  ke  te 
bainikirinaki  i  bukin  te  taeka,  ao 
e    baka    naba    nakon    te    bua- 

22  Ao  are  unikaki  i  buakon 
akanta,  bon  ane  oho  te  taeka ; 
ao  e  kariba  te  taeka  te  iaho  n 
raraomai  bain  aon  te  aba,  ma  te 
mamanaki  n  te  kaubai,  ao  e  riki 
n  aki  ua. 

23  Ao  are  unikaki  n  te  tano  are 
raoiroi,  bon  ane  oho  te  taeka  n 
ataia  ;  ao  e  ua  naba  ;  tabemah  a 


kariki  uaia  tatabebubua,  ao  ta- 
bemah kakaonobwi,  ao  tabemah 
kakatenibwi. 

24  ^  E  a  maha  tuahia  te  taetae 
ni  kaikonaki  teuana,  ni  kahai, 
Uean  te  Atua,  ai  aron  te  aomata 
are  uniki  uan  te  baraua  aika 
raoiroi  i  abana : 

25  Ma  hke  e  matu  te  aba,  ao  e 
roko  ana  kairiribai  ao  e  uniki 
titania  i  buakon  te  baraua,  ao  e 
nako. 

26  Ao  hke  e  riki  rake  te  tabera 
n  ua,  ao  a  kaoti  iai  titania. 

27  Ao  a  roko  ana  toro  te  toka, 
ao  a  taku  nako  ina,  Te  Uea,  tiaki 
ko  uniki  ua  aika  raoiroi  i  abam  ? 
ao  a  riki  maia  titania  iai  ? 

28  Ao  haia  e  taku  nako  ia,  E 
karaoia  te  kairiribai.  A  taku 
toro  nako  ina,  Ko  tahirira  ba  ti 
na  nako  ni  boboti  ? 

29  Ao  e  taku,  I  aki ;  ba  hkana 
kam  boti  titania,  ao  kam  kawa  n 
taeka  te  baraua. 

30  A  na  uaia  n  riki  rake  ni  ka- 
rokoa  bohin  te  anai-amarake  :  ao 
ni  bohin  te  anai-amarake  I  a 
tuahia  tan  anai-amarake,  ni  ka- 
hai, Boti  moa  titania,  ao  kabae 
ni  babati,  ba  a  na  kabuokaki: 
ma  ikota  te  baraua  nakon  nen  au 
amarake. 

31  E  a  maha  tuahia  te  taetae  ni 
kaikonaki  teuana,  ni  kahai,  Uean 
te  Atua,  ai  aron  uan  te  makeke, 
are  e  anaia  te  aomata  n  unikia  i 
abana : 

32  E  uahihi  riki  nakon  ua  ni  ka- 
bane :  ma  hkana  e  a  ikawai,  ao 
e  ababaki  riki  nakoni  kai  aika 
ububu,  ao  e  riki  n  te  kai  ae  rie- 
tata,  ma  haia  ae  a  roko  man  n 
an-nah  n  tilvu  ni  mahana. 

33  E  a  maha  atoha  te  taetae  ni 
kaikonaki  teuana  nako  ia  ;  Uean 
te  Atua,  ai  aron  te  bai  ni  kabu- 
roburo,  are  e  anaia  te  aine,  n 
rehana  i  buakon   te   baraua  ae 

teniia  baketina,  ni  kabuta  u  te 
buroburo. 

34  ^  E  atohi  baikai  ni  kabane 
lesu  nakoia  aomata  n  taetae  ni 
kaikonaki ;  ao  nke  akea  te  tae- 
tae ni  kaikonaki,  ao  e  aki  taetae 
nako  ia : 

35  Ba  e  na  kakoauaki  are  atofi- 
aki  iroun  te  burabeti,  nke  e  ka- 
nai,  N  na  kaurea  wiu  n  taetae  ni 
kaikonaki ;  N  na  nai  baika  kara- 
baki  mai  moani  karikau  te  aba. 

36  ^  Ao  e  kanakoia  aomata  iai 
lesu,  ao  e  nako  n  te  bata:  ao  a 
kawaria  ana  reirei,  ao  a  taku,  Ko 
na  kaota  nako  ira  te  taetae  ni 
kaikonaki  are  taekan  titania  ake 
ni  nen  te  baraua. 

37  Ao  e  kaekaia  ni  kanai,  Teu- 
are  uniki  ua  aika  raoiroi  Natin 
te  aomata ; 

38  Nen  aroka  aba  ni  kabane ; 
ua  aika  raoiroi  natin  uean  te 
Atua ;  ao  titania  natin  teuare 
buakaka ; 

39  Te  kairiribai  are  uniki  titania 
te  riaboro ;  bofiin  te  anai-ama- 
rake  tokin  te  aba;  ao  tan  anai- 
amarake  anera. 

4U  A  botaki  titania  ao  a  kabuo- 
kaki  n  te  ai;  ao  ai  aron  naba 
tokin  te  aba  aei. 

41  Ane  e  na  kanakoia  ana  anera 
Natin  te  aomata,  ao  a  na  ikotia 
mai  aon  ueana  akana  kabaka  te 
aomata  nakon  te  buakaka,  ao 
akana  karika  te  buakaka ; 

42  Ao  ane  a  na  teweia  nako  ni 
nen  te  ai :  te  tan  ao  te  kakeke- 
ruatai  \vi  iai. 

43  Ao  ane  a  na  raneanea  akana 
raoiroi  n  ai  aron  tai  n  uean  Ta- 
maia.  Ane  iai  taninana  n  ono, 
ao  ke'  ono. 

44  Ao  aio  aron  uean  te  Atua 
teuana ;  ai  aron  te  bai  ae  kaka- 
waki  are  karabaki  n  te  nukamotu 
teuana;  are  e  karaba  te  aomata 
nke  e  kunea,  ao  e  kakatona  iai, 

ma  naia  are  e  nako  ni  kabo  ana 
bai  ni  kabane,  ao  e  kaboa  te  nu- 
kamotu arei  iai. 

45  Ao  aio  teuana ;  uean  te  Atua 
ai  aron  te  tia  bobai  are  ukoukori 
momi  aika  raraoi : 

46  Ao  nke  e  kunea  te  momi 
teuana  ae  bati  bona,  ao  e  nako 
ni  kabo  ana  bai  ni  kabane,  ao  e 
kaboa  te  momi  iai. 

47  Ao  aio  teuana ;  uean  te  Atua 
ai  aron  te  karaun,  are  kabakaki 
n  te  nama  are  boti  aroia  ika  ni 
kabane : 

48  Ao  nke  e  on,  ao  a  katikia 
rake,  ao  a  tekateka,  ao  a  boti 
ake  a  raoiroi  1  nanoni  baene, 
ma  a  tetewe  nako  ake  a  bua- 
kaka. 

49  Ao  ai  aron  naba  tokin  te 
aba :  ane  a  na  roko  anera  ni 
kaokoroia  akana  buakaka  ma 
akana  raoiroi ; 

50  Ao  a  na  teweia  nako  ni  nen  te 
ai:  te  tan  ao  te  kakekeruatai 
wi  iai. 

51  E  taku  lesu  nako  ia,  Kam 
atai  baikai  ni  kabane?  A  taku 
nako  ina,  Ti  atai,  Te  Ilea. 

52  Ao  e  taku  nako  ia,  Ma  naia 
aei,  te  tia  koroboki  ae  reireiaki 
bain  uean  te  Atua,  ai  aron  te 
aomata  ane  iai  batana,  ane  kaoti 
bai  nabankai  ma  bai  nikawai 
man  nen  ana  bai. 

63  1[  Ao  lesu,  nke  e  a  tia  n 
atoni  taetae  ni  kaikonaki  aikai, 
ao  e  nako  maiai. 

54  Ao  nke  e  roko  i  abana,  ao  e 
reirei'a  aomata  ni  neia  ni  botaki; 
ao  a  niimi,  ao  a  taku,  E  reke 
maia  te  rabakau  aei  iroun  teuaei, 
ma  te  nuika? 

55  Tiaki  natin  te  kamta  ?  tiakl 
aran  tinana  nei  Maria  ?  ao  tarina 
nako,  ba  lakobo,  ao  lote,  ao  Ti- 
mon,  ao  luta? 

56  Ao  manena  nako,  tiaki  a 
bane  ni  mena  iroura?     Ma  naia 

ae  a  reke  maia  iroun  teuaei  bai- 
kai  ni  kabane? 

57  Ao  a  kabakaki  nakon  te 
buakaka  irouna.  Ao  e  taku  lesu 
nako  ia,  E  aki  bainikiriuaki  te 
burabeti,  ma  e  boni  bainikirinaki 
i  abana,  ao  ni  batana. 

58  Ao  e  aki  kabati  kakai  iai,  ba 
a'ki  ira  nanoua, 

MAKORONA  XIV. 
Ni  bon  akekei  e  ono  ronoro- 
noni  lesu  Erote  are  te   Tia  tau- 
taeka, 

2  Ao  e  taku  nakoia  ana  toro, 
Bon  loane  teuarei,  are  te  Tia  ba- 
betito ;  e  a  uti  man  te  mate ; 
ma  naia  ae  a  karaoaki  kakai 
irouna. 

3  Ba  e  taua  loane  Erote,  ao  e 
kabaea,  ao  e  kaki  i  nanon  te  bata 
ni  kaikain  i  bukin  Eroria,  are 
buni  Biribo  are  tarina. 

4  Ba  e  taku  loane  nako  ina, 
E  aki  riai  ba  ko  na  buna. 

5  Ao  nke  e  kani  kamatea,  ao  e 
makuia  aomata,  ba  a  taku  ba  te 
burabeti. 

6  Ao  nke  e  kawakinaki  ana  bon 
n  riki  Erote,  ao  e  ruoia  natin 
Eroria  te  aine  i  mataia,  ao  e  ka- 
kimareireia  Erote. 

7  Ma  naia  are  e  tuana  neierei 
teuarei  ma  te  karerea  te  Atua 
nako  ina  ba  e  na  anana  ane  e  butia. 

8  Ao  e  akamani  winaki  iroun 
tinana,  ao  e  taku,  Kamai  atun 
loane  are  te  Tia  babetito  u  te 
raurau. 

9  Ao  e  nanokawaki  te  uea :  ma 
e  tua  ba  e  na  afianaki  i  bukin  ana 
karerea  te  Atua  nako  ina,  ao  i 
buki'a  raona  n  amarake. 

10  Ao  e  kanakoa  te  aomata,  ni 
kabakua  loane  i  nanon  te  bata 
ni  kaikain. 

11  Ao  e  uotaki  atuna  n  te  rau- 
rau, ao  e  afianaki  te  teinaine  :  ao 
naia,  e  uotia  nakon  tinana. 


12  Ao  a  roko  ana  reirei,  n  ta- 
beka  nako  rabatana,  ao  a  tauna, 
ao  a  nako  n  tuana  lesu. 

13  Ao  lesu,  nke  e  ono,  ao  e 
nako  maiai  n  te  boti  nakon  te 
rereua  ni  kaokoroa :  ao  fike  a 
ono  aomata,  ao  a  rimwina  n  rieta, 
mani  kawa. 

14  ^  Ao  e  kaoti  lesu,  ao  e  no- 
ri'a  aomata  aika  uanao,  ao  e 
nanoanai'a,  ao  e  kamaiuia  aia 
aoraki. 

15  Ao  nke  e  a  tanimaeao  tai, 
ao  a  nako  ina  ana  reirei,  ao  a 
taku,  Te  rereua  te  aba  aei,  ao  e 
a  baka  nako  te  aua ;  ko  na  kana- 
koia  aomata,  ba  a  na  nako  ni 
kawa,  ni  kabo  kanaia. 

16  Ao  e  taku  lesu  nako  ia,  A 
tau  ba  a  nan  aki. nako  ;  liam  na 
anania  kanaia. 

17  Ao  a  taku  nako  ina,  Ti  ni- 
maua  te  berena  iroura  ikai,  ao 
uoman  te  ika. 

18  Ao  e  taku,  Uoti  mai  nako  iu. 

19  Ao  e  tuania  aomata  ba  a  na 
tekateka  i  aon  te  uteute,  ao  e 
anai  berena  ake  nimaua,  ao  ika 
ake  uoman,  ao  e  tara  rake  nako 
karawa  n  tataro,  ao  e  tabeutai, 
ao  e  anania  ana  reirei  berena  ;  ao 
reirei  a  mana  anania  aomata. 

20  Ao  a  bane  n  amarake,  ao  a 
nae  :  ao  a  ikoti  nikirani  kanaia, 
ao  a  on  tenauui  ma  uakora  te 
baene  iai. 

21  Ao  ake  a  tia  n  amarake  tao 
aha  te  mane  ;  a  ri  aoaki  aine  ma 
ataei. 

22  ^  Ao  e  tuania  ana  reirei  ba 
a  na  toka  n  te  boti,  n  ri  moana 
nako  maeaon  te  nama ;  ao  naia, 
e  tabe  ni  kanakoia  aomata. 

23  Ao  like  e  a  tia  ni  kanakoia 
aomata,  ao  e  ararake  n  te  mauha 
ni  kaokoroa  n  tataro:  ao  nke  e 
a  tairiki,  ao  e  mena  iai  n  ti 
naia. 

24  Ao  nke  e  mena  te  boti  i  nu- 

kan  te  nama,  ao  e  reimaurua  n  te 
nao ;  ba  e  tukia  te  an. 

25  Ao  like  e  a  kan  te  iterana,  ao 
e  nako  ia  lesu  n  nakonako  i  aon 
te  nama. 

26  Ao  ana  reirei,  nke  a  noria, 
ba  e  nakonako  i  aon  te  nama,  ao 
a  maku,  ao  a  kanai,  Te  Anti ;  ao 
a  tan,  ba  a  maku. 

27  Ao  e  tactae  naba  lesu  nako  ia 
ni  kanai,  Kabebetei  nanomi ;  bo- 
ni  nai,  tai  maku. 

28  Ao  e  kaeka  Betero  ni  kanai, 
Te  Uea,  rikana  tao  boni  nkoe,  ao 
ko  na  tuafiai  ba  N  na  nako  im  i 
aon  te  ran. 

29  Ao  e  taku,  Mai.  Ao  nke  e 
ruo  Betero  man  te  boti,  ao  e  na- 
konako 1  aon  te  ran  n  nako  ni  le- 
su. . 

30  Ao  fike  e  nora  te  an  ba  e 
baibati,  ao  e  maku ;  ao  nke  e  a 
tiba  moa  n  inako,  ao  e  takarua 
ni  kanai,  Te  Uea,  ko  na  kamai- 
uai. 

31  Ao  lesu  e  arora  naba  baina 
n  taua,  ao  e  taku  nako  ina,  Ko 
aera  nkai  ko  nanokokoraki,  nkoe 
ae  e  karako  am  oniraaki? 

32  Ao  nke  a  toka  n  te  boti,  ao 
e  baka  te  an. 

33  Ao  a  roko  kain  te  boti  ni  bo- 
baraki  n  taromauria,  ao  a  taku, 
Bon  Natin  te  Atua  nkoe. 

34  ^  Ao  nke  a  ri  aon  te  nama, 
ao  a  roko  n  te  aba  are  Kenete- 
reta. 

35  Ao  nke  a  ata  teuarei  kain  te 
aba  arei,  ao  a  kananako  ni  kabu- 
ta  te  aba  arei,  ao  a  kabaneia  ake 
a  aoraki  ni  uoti'a  nako  ina ; 

36  Ao  a  butia  ba  a  na  ti  rina 
naba  buruburun  ninirana :  ao  ake 
a  rina,  ao  a  kamaiuaki. 

MAKORONA  XV. 
Ao  a  nako  ni  lesu  tani  koro- 
boki  ma  Baritaio,  ake  kain  leru- 
tarem,  ao  a  taku, 

2  A  aera  nkai  a  ri  aon  aia  tae- 
ka  nikawai  bakatibu  am  reirei? 
ba  a'ki  teteboki  bai'a  hkana  a 
kani  berena. 

3  Ao  e  kaekaia  ni  kanai,  Ao 
hkami,  kam  aera  nkai  kam  ri  aon 
ana  taeka  te  Atua  n  ami  taeka 
nikawai  ? 

4  Ba  e  tua  te  Atua,  ni  kanai, 
Ko  na  akoa  tamam  ao  tinam :  ao, 
Ane  karereanti  nakon  tamana  ke 
tinana,  ao  ke'  mate, 

5  Ma  kam  taku,  ba  ane  kanai 
nakon  tamana  ke  tinana,  Ai  te 
karea  te  baere  riai  ba  ko  na  akoa- 
ki  iai  iron, 

6  Ao  e  aki  bae  ni  mana  akoa  ta- 
mana ma  tinana.  Ma  fiaia  ae 
kam  ri  aon  ana  taeka  te  Atua  n 
ami  taeka. 

7  Nkarai  aika  tani  mamana-te- 
aba,  E  eti  ana  taeka  Itaia  nke  e 
taekininkami  ni  kanai, 

8  A  kaniai  aomata  aikai  ni  wiia, 
ao  a  karaoiroai  n  riaia  ;  ma  a  ra- 
roa  nanoia  mairou. 

9  Ma  akea  manen  aia  taromau- 
riai,  ba  a  reirei'a  aomata  aia  tae- 
ka ba  au  taeka. 

10  Ao  e  wetei'a  aomata,  ao  e 
taku  nako  ia,  Kam  na  ono,  ao 
ataia : 

1 1  Ane  rin  n  te  wi,  ao  e  aki  ka- 
maraea  te  aomata;  ma  ane  nako 
man  te  wi,  ao  e  kamaraea  te  ao- 
mata. 

12  Ao  a  nako  ina  ana  reiiei,  ao 
a  taku  nako  ina,  Ko  atai'a  Bari- 
taio, ba  a  un,  nke  a  oho  te  taeka 
arei  ? 

13  Ma  e  kaekaia  ni  kanai,  A  na 
bane  n  taekaki  aroka  nako  aika 
aki  unikaki  iroun  Tamau  are  i 
karawa. 

14  Tai  mutiakinia:  bon  tani 
kairi'a  mataki  aika  mataki.  Ao 
hkana  e  kaira  te  mataki  te  mata- 
ki, ao  ane  a  na  uaia  ni  baka  n  te 
marua. 

15  Ao  e  kaeka  Betero  ni  kafiai, 
Ko  na  kaota  te  taetae  ni  kaiko- 
naki  aei  nako  ira. 

16  Ao  e  taku  lesu,  Ao  nkami, 
kara  babaha  naba? 

17  Kam  tuai  n  ataia,  ba  ane  rin 
n  te  wi,  ao  e  loko  n  te  biroto,  ao 
e  a  maha  kakiaki  ni  nena  ? 

18  Ma  baika  nako  man  te  wi,  ao 
a  nako  naba  man  te  nano ;  ao  a 
kamaraea  te  aomata. 

19  Ba  a  nako  man  te  nano  nano 
aika  buakaka,  te  karaatea  te  ao- 
mata, te  kiraoa  bun  te  aomata, 
te  bo  ma  te  nikiranroi'O,  te  ira, 
te  bukibuki,  ao  te  taetae-buaka 
nakon  te  Atua. 

20  A  kamaraea  te  aomata  bai- 
kai :  ma  e  aki  kamaraea  te  ao- 
mata te  kan  amarake,  nkana  a'ki 
tebokaki  baina. 

21  ^  Ao  e  nako  maiai  lesu,  ao 
e  nako  n  te  aba  i  rarikin  Turo 
ma  Titon. 

22  Ao  noria,  e  roko  te  aine  ae 
te  I-Kanaan,  man  te  aba  arei,  ao 
c  takavua  nako  ina,  ni  kanai,  Te 
Uea,  ae  Xatin  Tawita,  ko  na  na- 
noanai ;  e  bati  tanialvin  nanon 
natu  te  aine  iroun  te  taimonio. 

23  Ao  naia  e  aki  iionono  nako 
ina.  Ao  a  roko  ana  reirei,  ao  a 
butia  ni  kahai,  Ko  na  kanakoa 
neiei ;  ba  e  takarua  i  akura. 

24  Ao  naia  e  kaekaia  ni  kanai, 
I  kanakoaki  nakoia  ti  tibu  aika 
bua,  aika  ana  utu  Iteraera. 

25  Ao  e  roko  neierei,  ao  e  bo- 
baraki  n  taromauria,  ao  e  taku, 
Te  Uea,  ko  na  buokai. 

26  Ao  e  kaeka  ni  kanai,  E  aki 
riai  te  anai  kanaia  nati  n  tetewe 
nakoia  kamea, 

27  Ao  e  taku  neierei,  Te  koaua, 
Te  Uea ;  ma  kamea  a  boni  kani 
tamruru  ake  a  baka  mani  baoni 
kanaia  aia  toka. 

28  Ao  lesu  e  kaeka  iai  ni  ka- 
nai, Neiko,  e  ababaki  am  onima- 


ki :  e  na  karaoaki  nako  im  n  ai 
aron  ane  ko  taniria.  Ao  e  ka- 
maiuaki  natina  n  te  aua  arei. 

29  Ao  e  kitana  ikekei  lesu,  ao 
e  nako  rarikin  namani  Kariraia ; 
ao  e  ararake  n  te  mauna  teuana, 
ao  e  tekateka  iai. 

30  Ao  a  nako  ina  aomata  aika 
uanao,  ao  a  kairi'a  mauku,  ma 
mataki,  ma  ake  a  babana  taetae, 
ma  ake  a  uruaki  bain  rabataia, 
ao  raoia  n  aoraki  aika  bati,  ao  a 
katukuia  i  rarikini  waen  lesu  ;  ao 
e  kaniaiuia : 

31  Ao  a  mimi  aomata,  fike  a 
noria  ba  a  taetae  ake  a  babana 
taetae,  ao  ba  a  maiu  ake  a  urua- 
ki bain  rabataia,  ao  ba  a  nakona- 
IvO  mauku,  ao  ba  a  noraba  ma- 
taki ;  ao  a  neboa  Atuaia  Iteraera. 

32  Ao  lesu  e  wetei'a  ana  reirei, 
ao  e  taku,  I  nanoanai'a  aomata 
aikai,  ba  a  mena  irou  teni  bon 
fikai,  ao  akea  kanaia :  ao  I  aki 
kani  kanakoia  iikai  a  baki,  ba  a 
kawa  ni  kua  n  te  kawai. 

33  Ao  a  taku  ana  reirei  nako 
ina,  E  na  reke  maia  iroura  n  te 
rereua  te  berena  ae  tau  ba  e  na 
kanaeia  aomata  aika  uanao  ? 

34  Ao  e  taku  lesu  nako  ia,  Iraua 
te  berena  iroumi  ?  Ao  a  taku, 
Itua,  ma  ika  aika  uarereke  aika 
ti  tabeman. 

35  Ao  e  tuania  aomata  ba  a  na 
tekateka  i  aon  tano. 

36  Ao  e  anai  berena  ake  itua, 
ao  ika,  ao  e  tataro,  ao  e  tabeutai, 
ao  e  afiania  ana  reirei,  ao  reirei 
a  niafia  anania  aomata. 

37  Ao  a  bane  n  amarake,  ao  a 
iiae  ;  ao  a  ikoti  nikirani  kanaia 
ake  a  tabeutaki,  ao  a  on  itikora 
te  baene  iai. 

38  Ao  ake  a  tia  n  amarake  ana 
te  mane  ;   ariaoaki  aine  ao  ataei. 

39  Ao  teuarei  e  kanakoia  aoma- 
ta, ao  e  toka  n  te  boti,  ao  e  nako 
n  te  aba  are  Maketara, 

MAKORONA  XVI. 

Ao  a  roko  Baritaio  nia  Tatu- 
kaio,  ni  kataia,  ao  a  butia  ba  e 
na  kaota  te  kanikina  mai  karawa 
nako  ia. 

2  Ao  naia  e  kaekaia  ni  kanai, 
Nkana  e  a  tairiki,  ao  kam  taku, 
E  raoi  karawa :  ba  e  uraura  rari- 
kini  karawa. 

3  Ao  nkana  e  a  tiba  inabon,  E 
buaka  karawa  n  te  naina  aei :  ba 
e  uraura  rarikini  karawa,  ao  e 
roro.  Tani  maniana-te-aba  nka- 
mi,  kam  kiua  uani  karawa;  ma 
kam  aki  kona  ni  kina  kanikina- 
eani  bon  aikai? 

4  A  ukoukora  te  kanikina  te 
roro  ae  buakaka  ae  babakanika- 
■wai ;  ao  a  na'ki  ananaki  te  kani- 
kina, ma  a  na  ananaki  lona  are 
te  burabeti  ba  te  kanikina.  Ao 
e  kitania,  ao  e  nako. 

5  ^  Ao  nke  a  roko  i  maeaon  te 
nama  ana  reirei,  ao  a  akamani 
manuoka  te  ua  berena. 

6  Ao  e  taku  lesu  niko  ia,  Kam 
na  taratarainkami  ni  kawakinin- 
kami  nakon  aia  buroburo  Bari- 
taio ma  Tatukaio. 

7  Ao  a  iano  irouia  ni  kanai,  Tao 
kioina  nkai  ti  aki  ua  berena. 

8  Ao  lesu,  nke  e  ataia,  ao  e  taku 
nako  ia,  Kkami  aika  a  karako 
ami  onimaki,  kam  aera  nkai  kam 
iano  iroumi,  ba  kam  aki  ua  be- 
rena? 

9  Kam  tuai  n  ataia,  ao  kam  aki 
urini  berena  ake  nimaua  ake  aia 
bai  ake  nimana,  ao  irakora  baene 
ake  kam  ikoti  iai? 

10  Ao  berena  ake  itua  ake  aia 
bai  ake  ana,  ao  irakora  baene 
ake  kam  ikoti  iai  ? 

11  Kam  aera  nkai  kam  aki 
ataia,  ba  I  aki  taekina  te  berena 
nako  imi,  ba  kam  na  kawakinin- 
kami  nakon  aia  buroburo  Bari- 
taio ma  Tatukaio  ? 

12  Ao  a  ataia  iai,  ba  e  aki  tuan- 
ia  ba  a  na  kawakinia  nakoni 
buroburon  te  berena,  ma  a  na 
kawakinia  nakon  aia  reirei  Bari- 
taio ma  Tatukaio. 

13  ^  Ao  nke  e  nako  lesu  n  te 
aba  are  Kaitareia  Biribi,  ao  e 
titirakinia  ana  reirei  ni  kanai,  A 
taku  aomata  ba  antai  riai,  ae  Na- 
tin  te  aomata  ? 

14  Ao  a  kanai,  A  taku  teman- 
ina,  ba  loane  are  te  Tia  babeti- 
to  ;  ao  temahina,  ba  Eria  ;  ao 
temahina,  ba  leremia,  ke  te  bu- 
rabeti temana. 

1  5  E  taku  nako  ia,  Ao  nkami, 
kam  taku  ha  antai  nai  ? 

16  Ao  e  kaeka  Timoni  Betero  ni 
kanai,  Te  Kristo  hkoe,  are  Natin 
te  Atua  are  maiu. 

17  Ao  e  kaeka  lesu  ni  kanai,  Ko 
a  kabaia  Tiraon,  ae  natin  lona: 
ba  e  aki  kaota  aei  nako  im  te 
iriko  ma  te  rara,  ma  e  kaotia 
Tamau  are  i  karawa. 

18  Ao  I  taku  nako  im,  Ba  te 
atibu  nkoe,  ao  N  na  katea  au 
ekaretia  i  aon  te  atibu  aei ;  ao  a 
bon  aki  kataea  ana  kai  mataroa- 
ni  mone. 

19  Ao  N  na  ananiko  kihiu 
uean  te  Atua ;  ao  ane  ko  kabaea 
i  aon  te  aba,  ao  e  a  mafia  kabae- 
aki  i  karawa  ;  ao  ane  ko  kabara 
i  aon  te  aba,  ao  e  a  mana  kaba- 
raki  i  karawa. 

20  Ao  e  tuania  ana  reirei,  ba  a 
na'ki  tuania  aomata  ba  te  Me- 
tia. 

21  ^  I  mwini  bon  akekei  e  moa 
ni  kaotia  lesu  nakoia  ana  reirei, 
ba  e  riai  nakona  nako  lerutarera, 
ao  bainilvirinana  ae  bati  irouia 
unimane  ma  iboha  ake  a  kaka- 
nato  ma  tani  koroboki,  ao  kama- 
teana,  ao  manautina  n  te  kateni- 
bon. 

22  Ao  Betero  e  taua,  ao  e 
boaia,  ao  e  taku,  Te  Ilea,  e  na 

nanoanaiko  te  Atua :  e  na'ki  ro- 
ko  aei  iroum. 

28  Ao  e  rairaki,  ao  e  taku  na- 
koni  Betero,  Nako  aku,  Tatan : 
kabakau  nakon  te  buakaka 
nkoe :  tiaki  aron  nanon  te  Atua 
nauom,  ma  aron  nanoia  aomata. 

24  Ao  e  taku  lesu  nakoia  ana 
reirei,  Ane  kan  ri  mwiu,  ao  ke' 
kakea  bofiana,  ao  ke'  tabeka  ana 
kaibanaki,  n  irai. 

25  Ba  ane  kani  kawakina  maiu- 
na,  ao  e  kabua  iai :  ma  ane  ka- 
bua  maiuna  i  buku,  ao  e  karekea. 

26  Ba  tera  kabaian  te  aomata, 
nkana  tao  e  kareke  aba  ni  kaba- 


ne,  ni  kabua  tamneina  iai?  ao 
tera  ae  e  na  ana  te  aomata  ba 
bon  tamneina? 

27  Ba  ane  e  na  nako  mai  Natin 
te  aomata  ma  neboakin  Tamana 
ma  ana  anera ;  ao  ane  e  na  ana- 
nia  aomata  ni  kabaneia  aia  bai 
nako,  ni  kaeti  ma  aia  makuri. 

28  E  koaua  au  taeka  nako  imi, 
ba  a  na'ki  kata  te  mate  tabeman 
i  buakoia  aika  tei  ikai,  nkana  a 
tuai  n  nora  Natin  te  aomata, 
nkana  e  nako  mai  ma  ueana. 

MAKORONA  XVII. 

Ao  lesu  i  mwin  ono-bon  e  we- 

tea  Betero,  ma  lakobo,  ma  loane 

are  tarina,  ao  e  kairi'a  nakon  te 

mauna  ae  rietata  ni  kaokoroia ; 

2  Ao  e  onikaki  i  mataia :  ao  e 
Ota  moana  n  ai  aron  tai,  ao  e 
mainaina  kuuikaina  n  ai  aron  te 
ririfia. 

3  Ao  akea  ba  e  kaoti  i  mataia 
uakekei  Mote  ma  Eria  n  taetae 
ma  naia. 

4  Ao  e  taetae  Ectero,  ao  e  ka- 
nai  nakoni  lesu,  Te  Uea,  e  raoiroi 
menara  ikai :  nkana  ko  taniri 
uma,  ao  ti  na  katei  tenua  ikai ; 
teuana  umam,  teuana  umani  Mo- 
te, ao  tuana  uman  Eria. 

6  Ao  nke  e  tabe  n  taetae,  ao 


akea  ba  e  rabunia  te  nan  ae 
raneanea  ;  ao  noria,  te  bana  man 
te  nan,  ae  kanai,  Natu  ae  tanira- 
ki  aei,  ae  I  kakatona  irouna; 
kam  na  ono  irouna. 

6  Ao  nke  a  ono  ana  reirei,  ao  a 
baka  ni  bobaraki,  ao  e  bati  te 
maku  irouia. 

7  Ao  e  nako  ia  lesu,  ao  e  rinia, 
ao  e  taku,  Tei  rake,  ba  tai  maku. 

8  Ao  nke  a  kaeka  mataia,  ao 
a'ki  nora  temana,  ba  bon  ti  lesu. 

9  Ao  nke  a  ruo  man  te  mauna, 
ao  e  tuania  lesu,  ni  kanai,  Kam 
na  tai  tuania  aomata  baike  kara 
nori,  nkana  e  tuai  n  uti  man  te 
mate  Natin  te  aomata. 

10  Ao  a  titirakina  ana  reirei,  ni 
kanai,  A  aera  nkai  a  taku  tani 
koroboki  ba  e  riai  ba  e  na  nako 
mai  moa  Eria? 

11  Ao  e  kaekaia  lesu  ni  kanai, 
E  bon  nako  mai  moa  Eria,  ao  e 
kaeti  bai  ni  kabane. 

12  Ma  I  taku  nako  imi,  ba  e  a 
tia  n  roko  Eria,  ao  a'ki  kina,  ma 
a  karaoi  nako  ina  baikana  a  kani 
karaoi.  Ao  ane  e  na  bainikiri- 
naki  Natin  te  aomata  irouia  n  ai 
arona. 

13  Ao  a  ataia  iai  ana  reirei,  ba 
e  taekina  loane  are  te  Tia  babe- 
tito  nako  ia. 

14  IF  Ao  nke  a  roko  uakekei  1 
rariki'a  aomata,  ao  e  nako  ina  te 
aomata  temana,  ao  e  katorobu- 
bua  i  matana,  ao  e  taku, 

15  Te  Uea,  ko  na  nanoanaea 
natu  te  mane ;  ba  e  ran,  ao  e 
bati  marakina:  ao  e  bati  bakana 
n  te  ai,  ao  n  te  ran. 

16  Ao  I  uotia  nakoia  am  reirei, 
ao  a'ki  kona  ni  kamaiua. 

17  Ao  e  taetae  lesu,  ao  e  taku, 
Te  roro  ae  aki  onimaki,  ae  bua- 
kaka, ira-boh  au  bon  ni  mena 
iroumi?  ira-bon  au  bon  n  taona 
nanou  nako  imi?  Uotia  mai  na- 
ko iu. 

18  Ao  e  boa  te  taimonio  lesu; 
ao  e  oti  nako  te  taimonio  mai 
nanona ;  ao  e  maiu  naba  te  tei  n 
te  aua  arei. 

19  Ao  a  nako  ni  lesu  ana  reirei, 
nke  e  a  okoro,  ao  a  taku,  Ti  aera 
nke  ti  aki  kona  ni  kanakoa  te 
baerei  ? 

20  Ao  e  taku  lesu  nako  ia,  Kam 
aki  kona  ba  akea  te  onimaki 
iroumi :  ba  e  koaua  au  taeka 
nako  imi,  ba  iikana  iai  te  oni- 
maki iroumi  n  ai  ai'on  uan  te 
makeke,  ao  nkana  kam  kanai 
nakon  te  mauna  ane,  Mae  nkoe, 
nako  ikekei;  ao  e  boni  mae  iai: 
ao  bon  akea  te  bai  teuana  ae 
kam  aki  kona. 

21  Ma  aki  oti  nako  taimonio 
aika  ai  aron  te  baerei,  ma  a  oti 
nako  n  te  tataro  ma  te  aki-ma- 
matam. 

22 1  Ao  nke  a  maeka  i  Kariraia, 
ao  e  taku  lesu  nako  ia,  Ane  e  na 
kamaneaki  Natin  te  aomata  na- 
ko nanoni  bai'a  aomata : 

23  Ao  ane  a  na  kamatea,  ao  ane 
e  na  mana  uti  n  te  kateniboii. 
Ao  a  bati  nanokawaki'a  iai. 

24  ^  Ao  nke  a  roko  i  Kabere- 
naura,  ao  a  nako  ni  Betero  tan 
ikoikoti  maneni  maneaben  te 
Atua,  ao  a  taku,  E  ana  maneni 
maneaban  te  Atua  ami  Tia  reirei 
ke  e  aki? 

25  E  taku,  E  ana.  Ao  like  e 
roko  i  nanon  te  bata,  ao  e  tae- 
tae  moa  lesu  nako  ina,  ao  e 
taku,  Tera  nanom,  Timon?  A 
anai  aia  mane  uean  aon  aba 
mairouia  antai?  mairouia  nati'a, 
ke  mairouia  akana  tiaki  nati'a? 

26  E  taku  Betero  nako  ina, 
Mairouia  akana  tiaki  nati'a.  E 
taku  lesu  nako  ina,  Ma  naia  ae  a 
inaomata  nati. 

27  Ma  ko  na  nako  n  te  nama  n 
tewea  nako  te  matau,  ao  tabeka 
te  ik-SL  afle  moa  n  aitaki ;  ao  hka- 

28 


na  ko  kaurea  wina,  ao  ko  nora 
te  abe-tara  iai :  ao  ko  anaia  n 
aiiania  i  buku  ma  hkoe,  ba  ti  ra- 
wa  ni  kabakaia  nalcon  te  bua- 
kaka. 

MAKORONA  XYIII. 
Ao  a  nako  ni  lesu  ana  reirei 
n  te  boni  naba  arei,  ao  a  taku, 
Antai  ae  kakanato  riki  n  uean  te 
Atua  V 

2  Ao  lesu  e  wetea  te  tei  ae  ua- 
rereke,  ao  e  kaki  i  buakoia, 

3  Ao  e  taku,  E  koaua  au  taeka 
nako  imi,  ba  nkana  kam  aki  rairi 
nanomi,  ao  nkana  kam  aki  kato- 
toh  aroia  ataei  aika  uarereke,  ao 
kam  aki  rin  n  uean  te  Atua. 

4  Ma  naia  ae  ane  karinanoa  n 
ai  aron  te  tei  aei,  ao  moan  te 
kakanato  n  uean  te  Atua. 

0  Ao  ane  akoa  temana  te  tei^ae 
ai  aron  aei,  i  bukin  arau,  ao  e 
akoai  naba. 

6  Ma  ane  kabaka  nakon  te  bua- 
kaka  temana  irouia  aikai  aika 
uarereke  aika  ira  nanou,  ao  e 
maiu  riki  nkana  e  tauraki  te 
atibu  n  ii  baraua  i  roroana,  ni 
kainakoaki  i  marawa, 

7  E  kananoaha  te  aba  i  bukini 
kabakaia  aomata  nakon  te  bua- 
kaka !  ba  a  bon  tai  roko  kaba- 
kaia ;  ma  e  na  reke  kain  te  ao- 
mata ane  kabakabaka! 

8  Xkana  e  kabakako  nakon  te 
buakaka  baim  ke  waem,  ao  ko- 
roia,  ao  tewea  nako  mairoum;  e 
raoiroi  riki  rinlm  n  te  maiu  nkana 
ko  mauku,  ke  nkana  e  uruaki 
bain  rabatam,  nakon  teweaki. 
nakom  nakon  te  ai  are  aki  ma^ 
mamate,  nkana  uai  baim,  ke  uai 
waem. 

9  Ao  nkana  e  kabakako  nakon 
te  buakaka  matam,  ao  ko  na 
autia,  ao  tewea  nako  mairoum : 
e  raoiroi  riki  rinim  n  te  maiu  nka- 
na teuana  matam,  nakon  teweaki- 

naKom  nakon  te  ai  are  i  Keeiia, 
nkana  uoua  matam. 

10  Kani  na  tarataraifikami  ba 
kam  na'ki  riba  temana  irouia 
aika  uarereke  aikai;  ba  I  taku 
nako  irai,  A'ki  toki  aia  anera  n 
taratara  moan  Tamau  are  i  ka- 
rawa. 

1 1  Ba  e  roko  Natin  te  aomata 
ni  kamaiua  ane  bua. 

12  Tera  nanomi?  fikana  tao 
tebubua  ana  tibu  te  aomata,  ao  e 
tiotio  nako  temana  mai  buakoia, 
ao  tiaki  e  kitania  ake  ruanauni 
ma  ruaman,  ao  e  nako  ni  mauna 
n  ukoukora  are  tio  nako? 

13  Ao  iikana  tao  e  reke  irouna, 
ao  e  koaua  au  taeka  nako  imi, 
ba  e  kimareirei  riki  i  bukin  te 
tibu  arei,  nakoia  ake  ruanauni 
ma  ruaman  ake  a'ki  tiotio  nako. 

14  Ao  ai  aron  naba  Tamami 
are  i  karawa,  nkai  e  aki  tahira 
maten  temana  i  buakoia  aika 
uarereke  aikai. 

15  Ao  iikana  e  buakaka  tarim 
nako  im,  ao  ko  na  nako  n  tuana 
ana  buakaka,  nkana  ti  iikoe  ma 
naia :  ao  nkana  e  ono  iroum,  ao 
ko  ana  nanon  tarim  iai. 

16  Ao  nkana  e  rawa  n  ono,  ao 
ko  na  kaii'a  temana  ke  uoman 
iroum,  ba  e  na  kakoauaki  te 
taeka  ni  kabaneaki  ni  wiia  taui 
kakoauai  taeka  uoman  ke  teni- 
man. 

17  Ao  nkana  e  rawa  n  ono 
irouia,  ao  ko  na  tuana  te  ekare- 
tia :  ao  nkana  e  rawa  n  ono  irouu 
te  ekaretia,  ao  ke'  atohaki  iroum 
ba  te  bekan,  ao  te  tia  ikoikoti 
ana  mane  te  uea. 

18  E  koaua  au  taeka  nako  imi, 
ba  akana  kam  kabae  i  aon  te 
a,ba,  ao  a  na  mana  kabaeaki  i  ka- 
rawa; ao  akana  kam  kabara  i 
aon  te  aba,  ao  a  na  mana  ka- 
baraki  i  karawa ; 

19  Ao  I  a  maiia  taku  nako  imi, 


Nkana  a  bo  nanoia  uoman  iroumi 
i  aon  te  aba  nakon  ane  a  na  bu- 
buti,  ao  a  ahanaki  iroun  Tamau 
are  i  karawa. 

20  Ba  ike  a  botaki  iai  uoman 
ke  teniman  n  arau,  ao  nai  I  mena 
naba  iai  i  buakoia. 

21  ■[[  Ao  e  nako  ina  Betero,  ao 
e  taku,  Te  Uea,  tao  iraua  ana 
buakaka  taru  nako  iu,  aika  N 
na  kabara  ?  tao  toku  itua  ? 

22  E  taku  lesu  nako  ina,  I  aki 
taku  nako  im,  ba  tokim  itua  ; 
ma  tokim  itinaun  itua. 

23  Ma  naia  aei,  uean  te  Atua  ai 
aron  te  uea  temana,  are  kani 
kaeti  ana  bai  ma  ana  toro  nako. 

2-1  Ao  nke  e  moa  ni  kaeti  bai, 
ao  e  kairaki  nako  ina  temana, 
ae  riai  ba  e  na  auana  terebu  te 
tarena. 

25  Ao  akea  ana  bai  n  ana,  ma 
naia  are  e  tua  teuarei  ana  toka, 
ba  e  na  kaboaki  ma  buna,  ma 
natina  nako,  ma  ana  bai  nako, 
ba  e  na  kareke  bon  ana  bai. 

26  Ma  naia  are  e  bobaraki  te 
toro  ni  butia,  ao  e  kanai,  Te  Uea, 
ko  na  tai  ewa  nako  iu,  ba  I  a 
bon  tai  ananiko  am  bai  ni  ka- 
bane. 

27  Ao  te  toka,  e  nanoanaea  ana 
toro  arei  iai,  ao  e  kanakoa,  ao  e 
tuana  ba  e  a  tau,  ba  e  a  aki 
aiK'.na. 

28  Ao  e  nako  te  toro  arei,  ao  e 
bo  ma  raona  n  toro  temana,  ae 
riai  ba  -e  na  anana  tebubua  te 
raiara ;  ao  e  taua  ni  kona  roroana, 
ao  e  taku,  Kamai  are  riai  ba  ko 
na  afianai. 

29  Ao  raona  n  toro  e  bobaraki 
i  rarikini  waena,  ni  butia,  ao  e 
kanai,  Ko  na  tai  ewa  nako  iu, 
ba  I  a  bon  tai  ananiko  am  bai 
ni  kabane. 

30  Ao  naia  e  rawa;  ao  e  nako 
ni  kaki  i  nanon  te  bata  ni  kaika- 
in,  ba  e  na  mena  iai  ni  karokoa 

te  bon  are  e  ua  anana  ana  bai 
iai. 

31  Ao  raona  nako  n  toro,  a 
nori  b:iike  a  karaoaki,  ao  e  bati 
nauokawakra  iai,  ao  a  nako  n 
tuana  aia  toka  bai  ni  kabane  ake 
a  karaoaki. 

32  Ao  ana  toka  e  weteia,  ao  e 
taku  nako  ina,  Te  toro  ae  ko 
buakaka,  I  tuanko  fikoa,  ba  e 
a  tau  ba  ko  a  aki  ananai  te  ba- 
ere  au  mane,  ba  kioina  nke  ko 
butiai : 

38  Ao  tiaki  e  riai,  ba  ko  na 
mana  nanoahaea  raom  n  toro,  n 
ai  arou  nke  I  nanoanaiko? 

34  Ao  e  un  ana  toka,  ao  e  ana- 
nia  tani  kabaebae,  ba  e  na  mena 
irouia  ni  karokoa  to  bon  are  e 
na  anana  ana  bai  ni  kabane  iai. 

35  Ao  ai  aron  naba  ana  makuri 
Tamau  are  i  karawa,  nako  imi, 
fikana  kam  aki  kabara  aia  bua- 
kaka tarimi  mai  nanomi. 

MAKORONA  XIX. 
Ao  nke  e  kabane  taeka  aikai 
lesu,  ao  e  kitana  Kariraia,  ao  e 
nako  n  te  aba  are  i  rarikin  lu- 
taia  are  i  mainikun  loretan ; 

2  Ao  a  iria  aomata  aika  uanao ; 
ao  e  kamaiuia  iai. 

3  ^  Ao  a  nako  ina  Baritaio,  ni 
kataia,  ao  a  taku  nako  ina,  E 
riai  hkana  e  kanakoa  buna  te 
aomata  i  bukini  bai  nako? 

4  Ao  e  kaekaia  ni  kanai,  Tiaki 
kam  a  tia  ni  wareka  taekan  te- 
uare  karaoi'a  aomata  i  moani 
karikan  te  aba,  ba  e  karaoi'a  ba 
te  mane  ao  te  aine, 

5  Ao  e  kariai,  Ma  naia  ae  e  na 
kitana  tamana  ao  tinana  te  ao- 
mata n  nim  ma  buna:  ao  a  na 
riki  n  te  iriko  ae  ti  teuana  naka 
uoman  ? 

6  Ma  naia  ae  tiaki  uoman  rimwi 
nakai,  ba  te  iriko  ae  ti  teuana. 
Ma  naia   ae   akana   e   kabo  te 

Atua,  ao  ke   a  tai  motiki'a  ao- 
mata. 

7  A  taku  nako  ina,  Ao  e  aera 
Mote  nke  e  tua  te  ana  te  boki  ni 
kananako,  ao  te  kanakoa  te 
aine  ? 

8  E  taku  nako  ia,  E  aki  tuki- 
nkami  Mote  nke  kam  kaki  bumi, 
ba  e  bati  matoatoan  nanomi :  ma 
tiaki  arona  nke  e  moa  ni  karika- 
ki  te  aba. 

9  Ao  I  taku  nako  imi,  ba  ane 
Ivaki  buna  nkana  e  tuai  ni  wene 
ni  buakaka,  ao  e  a  mana  buna 
te  aine  temana,  ao  e  wene  ni 
buakaka  iai:  ao  ane  buna  neiere 
kakiaki,  ao  e  wene  ni  buakaka 
iai. 

10  A  taku  nako  ina  ana  reirei, 
Is'kana  ai  aron  ane  aron  te  mane 
ma  buna,  ao  e  aki  riai  te  iein. 

11  Ao  e  taku  nako  ia,  A'ki  ko- 
na  n  taua  te  taeka  aei  aomata  ni 
kabaneia,  ma  a  kona  ake  a  ana- 
naki  tauana. 

12  Ba  bon  iai  iunaki  tabeman, 
aika  buniaki  ba  iunaki  mai  biro- 
toia  tinaia :  ao  bon  iai  iunaki 
tabeman,  aika  kaiunakiaki  irouia 
aomata  :  ao  bon  iai  iunaki  tabe- 
man, aika  kaiunaki'a,  bon  irouia, 
i  bukin  uean  te  Atua.  Ane  kona 
n  taua  aei,  ao  ke'  taua. 

13  ^  Ao  a  uotaki  nako  ina 
ataei  aika  uarereke,  ba  e  na  kaki 
baina  i  aoia  n  tataro :  ao  a  boai'a 
ana  reirei. 

14  Ao  e  taku  lesu,  Kanakomai'a 
ataei  aika  uarereke,  ao  tai  tuki 
nakoia  nako  iu ;  ba  ai  aroia  kain 
uean  te  Atua. 

15  Ao  e  kaki  baina  i  aoia,  ao  e 
nako  maiai. 

16  Ao  noria,  e  roko  te  aomata 
temana,  ao  e  taku  nako  ina,  Te 
Tia  reirei  ae  raoiroi,  tera  te  bai 
ae  raoiroi  ae  N  na  karaoia,  ba  N" 
na  karekea  te  main  are  aki  toki? 

17  Ao  naia  e  taku  nako  ina,  Ko 

aera  nkai  ko  atonai  ba  I  raoiroi? 
Akea  temana  ae  raoiroi,  ba  bon 
ti  te  Atua:  ma  nkana  ko  kan 
rin  i  nanon  te  maiu,  ao  ko  na  tau 
taian  tua. 

18  E  taku  teuarei  nako  ina,  Tua 
ake  a  kana?  Ao  e  taku  lesu, 
Tai  kamamateia  aoniata  nkoe, 
Tai  wene  ni  buakaka  nkoe,  Tai 
ira  nkoe,  Tai  bukibuki  nkoe, 

19  Ko  na  karinea  tamam  ma 
tinam  :  ao  Ko  na  taniri'a  aomata 
n  ai  arom,  fikai  ko  taiiiriko. 

20  E  taku  te  roroha  nako  ina, 
I  tou  mwin  taeka  aikai  ni  ka- 
bane  ma  hke  te  tei  hai :  Tera  ae 
akea  irou  nkai? 

21  E  taku  lesu  nako  ina,  Nkana 
ko  kan  riki  ni  moan  te  raoiroi, 
ao  ko  na  nako  ni  kabo  am  bai 
nako  n  anania  akana  aki  kaubai, 
ao  e  na  reke  am  bai  i  karawa 
iai :  ao  nako  mai  n  irai. 

22  Ao  like  e  ono  te  taeka  arei 
te  rorona,  ao  e  nanokawaki  n 
nako ;  ba  a  bati  ana  bai. 

23  ^  Ao  e  taku  lesu  nakoia 
ana  reirei,  E  koaua  au  taeka 
nako  imi,  ba  ane  kaubai  ao  e 
roko  maki  n  uean  te  Atua. 

24  Ao  I  a  mafia  taku  nako  imi, 
E  kai  rin  te  kamero  ni  banabaii- 
an  te  neiran  nakon  ane  kaubai, 
nkana  e  kan  rin  n  uean  te  Atua. 

25  Ao  hke  a  oho  ana  reirei,  ao 
a  kuba  ni  mi  roaroa,  ao  a  taku. 
Ma  haia  ae  antai  ae  konaki  ni 
kamaiuaki? 

26  Ao  e  taratarai'a  lesu,  ao  e 
taku  nako  ia,  E  aki  konaki  ba- 
ene  irouia  aomata ;  ma  a  konaki 
bai  nako  iroun  te  Atua. 

27  ^  Ao  Betero  e  kaeka  ni  ka- 
hai,  Noria,  ti  kitani  bai  ni  ka- 
bane,  ao  ti  iririko ;  ao  tera  ara 
bai? 

28  Ao  e  taku  lesu  nako  ia,  E 
koaua  au  taeka  nako  imi,  ba 
nkana  e  tekateka  Natin  te  aoma- 


ta i  aoni  baona  are  tarn  area,  n 
te  mahamaiu,  ao  hkami,  aika 
kam  irirai,  ane  kam  na  tekateka 
i  aoni  bao  aika  tebwi  ma  uoua, 
ni  kaeti  taekaia  utu  ake  Iteraera 
ake  tehauni  ma  ua-utu. 

29  Ao  ane  kitana  batana,  ke 
tarina,  ke  manena,  ke  tamana, 
ke  tinana,  ke  buna,  ke  natina, 
ke  abana,  i  bukin  arau,  ao  e  na 
ahanaki  iai  tebubua,  ao  e  reke 
irouna  te  maiu  are  aki  toki. 

30  A  bati  akana  a  rimoa  aika 
na  riki  n  rimwi;  ao  akana  a 
rimwi  aika  na  riki  u  rimoa. 

MAKORONA  XX. 
Uean  te  Atua,  ai  aron  te  ao- 
mata ae  te  tia  tau-taeka  n  te  bata 
teuana,  are  nako  hke  e  a  tiba 
ihaboh  ni  wetei'a  tani  makuri 
nakoni  nen  arokana  te  kurebe. 

2  Ao  hke  e  katau  bon  aia  ma- 
kuri tani  makuri  ma  hai'a,  ba 
tatabeua  te  raiara  n  te  bohina, 
ao  e  kanakoia  nakoni  nen  aro- 
kana te  kurebe. 

3  Ao  e  a  maha  oti  nako  n  te 
katen-aua,  ao  e  nori'a  aomata 
tabemah  ba  a  tei  n  aori'a  n  te 
bata  ni  bobai, 

4  Ao  e  taku  nako  ia,  Kam  na 
nako  ni  nen  te  kurebe,  ao  I  a 
ahanihkami  baika  rial.  Ao  a 
nako. 

5  Ao  e  a  maha  oti  nako,  hke  e  a 
tauanou  ao  n  te  karua-aua,  ao  e 
a  maha  katotoha  naba  arona  are 
rimoa. 

6  Ao  e  a  maha  oti  nako  n  te 
aua  are  te  katebwi-ma-teuana, 
ao  e  a  maha  nori'a  aomata  tabe- 
mah ba  a  tei  n  aori'a,  ao  e  taku 
nako  ia,  Kam  aera  hkai  kam 
bon  aorihkami  n  teitei  n  ua  te 
boh? 

7  A  kahai  nako  ina,  Akea  ae 
kamakurira.  E  taku  nako  ia, 
Kam  na  nako  naba  nakoni  nen 

31 


te  kurebe ;  ao  ane  rial,  ao  kam 
na  ananaki. 

8  Ao  nke  e  a  boh,  ao  e  taku  te 
toka  are  arokana  te  kurebe  na- 
kon  ana  touati,  Wetei'a  tani  ma- 
kuri,  ao  ahania  nako  bon  aia 
makiiri,  n  anania  iiioa  uake  a 
roko  rirawi,  ao  rimwi  uake  a 
roko  rimoa. 

9  Ao  hke  a  roko  uakeke  a  ka- 
makuraki  n  te  aua  are  te  ka- 
tebwi-ma-teuana,  ao  a  ananaki 
tatabeua  te  raiara. 

10  Ao  nke  a  roko  uakeke  a  moa 
ni  kamakuraki,  ao  a  taku  i  na- 
noia  ba  a  nan  ananaki  baika 
maiti  riki ;  ao  a  ananaki  naba 
tatabeua  te  raiara. 

11  Ao  hke  a  ahanaki,  ao  a  bah- 
antaeka  nakon  te  tia  tau-taeka  n 
te  bata  arei, 

12  Ao  a  taku,  A  makuri  uaka 
roko  rirawi  ti  teuana  te  aua,  ao 
ko  kabotaunari'a  ma  haira  aika 
ti  aki  ohoi  raatera  i  an  te  ririha 
n  te  boh  aei. 

13  Ao  haia,  e  kaeka  teraana 
irouia,  ni  kahai,  Raou,  I  aki  ba- 
bakanikawai  nako  im :  tiaki  ko 
kataua  te  raiara  nako  iu  ? 

14  Uota  am  bai ;  ao  an  nako: 
I  kan  ahan  ae  rimwi  ni  kabora- 
oia  ma  hkoe. 

15  Tiaki  e  riai  ba  N  na  taua 
aron  au  bai?  E  buakaka  ma- 
tam,  hkai  I  raoiroi? 

16  Ao  ai  arona  naba,  ane  a  na 
riki  n  rimoa  akana  rimwi,  ao  ane 
a  na  riki  n  rirawi  akana  riraoa : 
ba  a  weteaki  aomata  aika  bati, 
ma  a  karako  aika  rineaki, 

17  ^  Ao  hke  e  waerake  lesu 
nako  lerutarem,  ao  e  kaokoroia 
ana  reirei  ake  tehauni  ma  uoraan 
i  nanon  te  kawai,  ao  e  taku 
nako  ia, 

18  Noria,  ti  waerake  nako  le- 
rutarem ;  ao  ane  e  na  kamaneaki 
Natin  te   aomata   nakaia   iboha 

aika  kakanato  ma  tani  koroboki, 
ao  ane  a  na  motika  taekana  ba 
te  mate ; 

19  Ao  ane  a  na  ahania  Bekan 
ba  a  na  bainikirina,  ao  ba  a  na 
kataerea,  ao  ba  a  na  kamatea  n 
te  kaibahalvi ;  ao  e  na  maha  uti 
n  te  kateni-boh. 

20  ^  Ao  e  nako  ina  iai  tinaia 
natin  Tebetaio  ma  natina  mane, 
ao  e  butia  te  bai  teuana. 

21  Ao  haia  e  taku  nakon  neie- 
rei,  Te  ra  ae  ko  tahiria  ?  E  taku 
nako  ina,  Ka  na  tua  ba  a  na  ie- 
kateka  natu  aika  uoraan,  temana 
i  ahataim,  ao  temana  i  ahamai- 
hira,  n  ueam. 

22  Ao  e  kaeka  lesu  ni  kahai, 
Kara  aki  ata  ane  kara  bub  uti. 
Kara  kona  ni  moi  n  te  mahko 
are  N  nahi  moi  iai,  ao  Kam  kona 
ni  babetitoaki  n  te  babetito  ae  I 
babetitoaki  iai  ?  A  taku  nako 
ina,  Ti  kona. 

23  Ao  e  taku  nako  ia,  Ane  kam 
na  boni  moi  n  au  mahko,  ao  ane 
kam  na  babetitoaki  n  te  babetito 
ae  I  babetitoaki  iai :  ma  tiaki 
aubai  te  aha  te  tekateka  i  ahataiu, 
ao  i  ahamaihu,  ma  aubai  te  ah- 
ania ake  a  moti  buki'a  iroun 
Taraau. 

24  Ao  hke  a  oho  uake  tehaun, 
ao  a  un  nakoia  tari  ake  uoraan. 

25  A  e  w^etei'a  lesu,  ao  e  taku, 
Kara  ataia  ba  a  mataniwi'a  Be- 
kan aia  uea,  ao  a  tou  naba  aroia 
ake  moaia. 

26  Tiaki  aromi  aei :  ma  ane 
kani  kakanato  i  buakorai,  ao  ke' 
riki  n  arai  kauha. 

27  Ao  ane  kan  riki  ni  moami, 
ao  ke'  riki  n  ami  toro : 

28  N  ai  aron  naba  Natin  te  ao- 
mata hkai  e  aki  nako  mai,  ba  e 
na  kauhana  te  aba,  ma  e  roko  ba 
e  na  kauhanaki,  ao  ba  e  na  aha 
maiuna  ba  karaaiuaia  aoraata 
aika  bati. 

29  ^  Ao  nke  a  nako  mai  leriko, 
ao  a  iria  aoraata  aika  uanao. 

30  Ao  noria,  uoman  te  mataki 
aika  tekateka  i  rarikin  te  kawai ; 
ao  nke  a  ono  ba  e  ri  rariki'a 
lesu,  ao  a  takarua  ni  kafiai,  Ko 
na  nanoahaira,  Te  Uea  ae  Natin 
Tawita. 

31  Ao  aboai'a  mataki  to  koraki, 
ba  a  na  kainababu ;  ma  a  bon 
takarua  riki,  ao  a  taku,  Ko  na 
nanoafiaira,  Te  Uea  ae  Natin 
Tawita. 

32  Ao  e  tei  lesu,  ao  e  wetei'a, 
ao  e  taku,  Tera  ae  kam  tafiiria, 
ba  N  na  karaoia  nako  imi  ? 

33  A  taku  nako  ina,  Te  Uea,  a 
na  kaureaki  matara. 

34  Ao  e  nanoahai'a  lesu,  ao  e 
rini  mataia ;  ao  a  karina  mataia 
n  noraba,  ao  a  iria. 

MAKOROXA  XXI. 
Ao  nke  a  kania  lerutarem,  n 
roko  i   Betebake,    i    rarikin    te 
mauna   are   Oriweta,   ao   lesu   e 
kanakoia  ana  reirei  uoman, 

2  Ao  e  taku  nako  ia,  Kam  na 
nako  n  te  kawa  are  i  maimi,  ao 
ane  kam  na  butika  ma  te  ati  ane 
roaki,  ao  natina  irouna  :  kabara, 
ao  kairi'a  mai  nako  iu. 

3  Ao  fikana  tao  e  taetae  nako 
imi  te  aomata  temana,  ao  kam 
na  kanai,  E  ri  iai  te  Uea;  ao  e  a 
kanakoia  naba. 

4  Ao  a  roko  baikai  ni  kabane, 
ba  e  na  kakoauaki  are  atonaki 
iroun  te  burabeti,  nke  e  kanai, 

5  Kam  na  kanai  nakon  natin 
Tion  te  aine,  Noria,  e  nako  im 
am  Uea,  ae  nimamanei,  ae  toka 
i  aon  te  ati,  ao  natin  te  ati. 

6  Ao  a  nako  ana  reirei,  ao  a 
toua  mwiu  ana  taeka  lesu  na- 
ko ia, 

7  Ao  a  kaira  te  ati,  ma  natina, 
ao  a  katiku  kunikaia  i  aoia,  ao 
a  katoka  lesu  iai. 


8  Ao  a  kawene  kunikaia  aoma- 
ta aika  uanao  i  nanon  te  kawai ; 
ao  a  koro  manani  kai  aomata 
temanina,  ao  a  kawene  i  nanon 
te  kawai. 

9  Ao  a  takarua  aomata  ake  a  ri 
moana,  ao  ake  a  ri  mwina,  ao  a 
taku,  Otana  nakon  Natin  Tawita: 
E  na  karaoiroaki  teuae  nako  mai 
n  aran  te  Atua  ;  Otana  ike  moan 
te  rietata. 

10  Ao  nke  e  roko  i  lerutarem, 
ao  e  kiriwe  te  Icawa  ni  kabanea, 
ao  a  taku,  Antai  aei  ? 

11  Ao  a  taku  aomata,  lesu  aei, 
are  burabeti  n  Natareta  i  Kari- 
raia. 

12  Ao  e  roko  lesu  ni  maneaban 
te  Atua,  ao  e  kabaneia  ni  kaki- 
oia  ake  a  bobai  ao  ake  a  kabobai 
n  te  maneaba,  ao  e  karana  nen 
aia  mane  tani  kabo  mane,  ao 
kaintokaia  tani  kabo  taobe. 

13  Ao  e  taku  nako  ia,  E  koro- 
bokiaki  ni  kanai,  E  na  atonaki 
batau  ba  te  bata  n  tataro;  ma 
kam  karaoia  ba  neia  tan  ira. 

14  Ao  a  nako  ina  mataki  ma 
mauku  ni  maneaban  te  Atua;  ao 
e  kamaiuia. 

15  Ao  iboua  ake  a  kakanato 
ma  tani  koroboki,  nke  a  nori 
ana  bai  ni  kamimi  ake  e  karaoi, 
ma  to  koraki  n  ataei  ba  a  takarua 
ni  maneaban  te  Atua  ni  kanai, 
Otana  nakon  Natin  Tawita,  ao  a 
nanobuaka, 

16  Ao  a  taku  nako  ina,  Ko  ono 
aia  taeka  aikai  ?  Ao  e  taku  lesu 
nako  ia,  I  ono;  kam  tuai  ni  wa- 
reka  te  taeka  are  kanai,  Ko  ka- 
rika  te  kamoamoa  mai  wiia  ataei 
aika  uarereke  ao  meriraeri  ? 

17  Ao  e  kitania,  ao  e  nako  man 
te  kawa  nako  Betania,  ao  e 
matu  iai. 

18  ^  Ao  nke  e  a  tiba  inabon, 
nke  e  tabe  n  oki  nakon  te  kawa, 
ao  e  baki. 

3d 


MATAIO,  XXI. 


19  Ao  e  nora  te  biku  tekaina  i 
rarikin  te  kawai,  ao  e  nako  iai, 
ao  e  nori  ti  bana  naba,  ao  e  taku 
nako  iai,  E  iia  tai  oki  n  riki  uani. 

2U  Ao  e  aki  tai  niaten  te  biku. 
Ao  nke  a  noria  ana  reirei,  ao  a 
mimi,  ao  a  taku,  Ai  aki  tai  ra 
maten  te  biku. 

21  E  kaekaia  lesu  ni  kanai,  E 
koaua  au  taeka  nako  imi,  ba 
nkana  iai  te  onimaki  irounii,  ao 
nkana  kam  aki  nanokokoraki, 
ao  kam  kona  ae  karaoaki  nakon 
te  biku,  ao  nkana  kam  kanai 
nakon  te  mauna  aei,  Ko  na  tabe- 
kaki  nako,  n  teweaki  nako  ma- 
rawa;  ao  e  a  karaoaki  naba. 

22  Ao  bai  ni  kabane,  aika  kam 
bubuti  n  te  tataro,  n  onimaki,  ao 
kam  na  ananaki. 

23  ^  Ao  nke  e  roko  ni  manea- 
ban  te  Atua,  ao  a  nako  ina  iboha 
ake  a  kakanato  ma  aia  uniniane 
kain  aon  te  aba,  nke  e  tabe  n 
reirei,  ao  a  taku,  Ko  karaoi  bai- 
kai  n  antena  taeka?  ao  antai  ae 
tuanko  ba  ko  na  karaoi  baikai  ? 

24  Ao  e  kaekaia  lesu  ni  kanai, 
N  na  titirakiuinkami  te  bai  teu- 
ana,  ao  nkana  kam  tuanai,  ao 
iiai  I  a  mafia  tuannkami  naba 
teuare  tuanai  ba  N  na  karaoi 
baikai. 

25  Ana  babetito  loane,  maia? 
mai  karawa,  ke  mairouia  aoma- 
ta?  Ao  a  iano  irouia,  ao  a  taku, 
Nkana  tao  ti  kanai,  Mai  karawa, 
ao  ane  e  na  kafiai  nako  ira,  Ao 
kam  aera  nke  kam  aki  ira  na- 
nona? 

26  Ao  nkana  tao  ti  kanai,  Mai- 
rouia aoraata ;  ao  ti  makuia  ao- 
mata ;  ba  a  bane  n  taku  aomata 
ba  te  burabeti  loane. 

27  Ao  a  kaeka  lesu  ni  kanai, 
Ti  aki  ataia.  Ao  e  taku  nako  ia, 
Ao  nai  I  aki  tuannkami  naba 
teuare  tuanai  ba  N  na  karaoi 
baikai. 

28  Ao  tera  nanomi?  Temana 
te  aomata  ae  uoman  natina  mane, 
hkoa ;  ao  e  nako  n  te  karimoa, 
ao  e  kanai,  Natu,  ko  na  nako  ni 
makuri  ni  nen  arokau  te  kurebe 
n  te  boh  aei. 

29  Ao  e  kaeka  ni  kanai,  I  rawa  ; 
ao  rimwi  e  raira  uanona,  ao  e 
nako. 

80  Ao  e  a  maha  nako  n  te  ka- 
rimwi,  n  tuaha  naba.  Ao  e  ka- 
eka ni  kanai,  a  Te  Toka,  I  nako  ; 
ao  e  aki  nako. 

31  Antai  ae  toua  mwin  ana  tae- 
ka tamana  irouia  uake  uoman? 
A  taku  nako  ina,  Te  karimoa. 
E  taku  lesu  nako  ia,  E  koaua  au 
taeka  nako  imi  ba  a  ri  moami 
tan  ikoikoti  ana  mane  te  uea,  ao 
nikiranroro  nakon  uean  te  Atua. 

32  Ba  e  nako  imi  loane  ni  ka- 
wain  te  raoiroi,  ao  kam  aki  ira 
nanona;  ma  a  ira  nanona  tan 
ikoikoti  ana  mane  te  uea,  ao  ni- 
kiranroro :  ao  nke  kam  noria, 
ao  kam  aki  rairi  nanomi  rimwi, 
n  ira  nanona. 

33  Kam  na  oho  te  taetae  ni 
kaikonaki  teuana :  Te  aomata 
temana  hkoa  ae  te  tia  tau-taeka 
n  te  bata  teuana,  ae  uniki  ku- 
rebe ni  neia,  ao  e  oi  rarikiia  ao  e 
kena  nen  taonani  kurebe  i  nano- 
na, ao  e  katea  te  bata  ni  karan 
ae  rietata,  ao  e  ahania  tan  ribana, 
ao  e  nako  n  te  aba  ae  raroa  : 

34  Ao  nke  a  kan  tawa  uani  ku- 
rebe, ao  e  kanakoia  ana  toro 
nakoia  tan  ribana,  ba  a  na  ana- 
naki uaia. 

35  Ao  tan  ribana,  a  tauia  ana 
toro,  ao  a  boa  temana,  ao  a  ka- 
matea  temana,  ao  a  karebana 
temana  n  te  atibu. 

36  Ao  e  a  maha  kanakoia  toro 
tabemah  aika  maiti  riki  nakoia 
akeke  rimoa  :  ao  a'  maha  mena- 
kia  n  ai  aroni  menaki'a  ake 
rimoa. 

37  Ao  rirawi  e  kanakoa  natina 
te  mane  nako  ia,  ao  e  kanai,  Ane 
a  na  karinea  natu, 

38  Ao  nke  a  nora  te  nati  tan 
ribana,  ao  a  taku  irouia,  Boni 
naia  are  nan  ababa  rhuwi ;  nako 
mai,  ti  na  kamatea,  ao  ti  na 
tana  mwin  te  aba. 

39  Ao  a  tana,  ao  a  kakioa  man 
nen  te  kurebe,  ao  a  kamatea. 

40  Ma  naia  aei,  nkana  e  roko 
te  toka  are  arokana  te  kurebe, 
ao  e  na  irakinia  tan  ribana  ake- 
kei? 

41  A  taku  nako  ina,  Ane  e  na 
kareke  kaiia  aomata  ake  a  bu- 
akaka  n  tirinia,  ao  ane  e  na  ana 
nen  te  kurebe  nakoia  tan  ribana 
tabemah,  akana  na  anana  uana 
hkana  bonina. 

42  E  taku  lesu  nako  ia,  Kam 
tuai  ni  wareka  are  n  te  Baibara 
are  kanai,  E  rilii  n  atun  te  mani- 
naniha  te  atibu  are  teweaki  nako 
irouia  tani  katei-bata :  bon  ana 
makuri  lehova  aei,  ao  e  kamimi 
i  matara  ? 

43  Ma  naia  ae  I  taku  nako  imi, 
E  na  anaki  mairoumi  uean  te 
Atua,  ao  a  na  ananaki  aomata 
aika  kariki  uana. 

44  Ao  ane  bakara  te  atibu  aei, 
ao  e  na  ikoaki  iai :  ao  ane  e  ba- 
karia  te  atibu  aei,  ao  e  na  kama- 
natua. 

45  ^  Ao  nke  a  ono  ana  taetae  ni 
kaikonaki  iboha  ake  a  kakanato 
ma  Baritaio,  ao  a  ataia  ba  e  tae- 
kinia. 

46  Ao  a  ukoukora  tauana,  ma  a 
makuia  aomata,  ba  a  taku  ba  te 
burabeti. 

MAKOROXA  XXII. 
Ao  e  a  mana  taetae  lesu  nako 
ia  n  taetae  ni   kaikonaki,  ao  e 
taku, 

2  Uean  te  Atua  ai  aron  te  Ilea 
temana,  are  karaoa  te  amarake 


n  te  iein  i  bukin  natina  te 
mane, 

3  Ao  e  kanakoia  ana  toro  ba  a 
na  wetei'a  ake  a  tia  n  tuahaki  ba 
a  na  amarake  n  te  botaki  n  ama- 
rake :  ao  a  rawa  n  nako. 

4  Ao  e  a  mana  kanakoia  tore 
tabeman,  ao  e  taku,  Kam  na 
kanai  nakoia  ake  a  weteaki, 
Noria,  I  a  tia  ni  katauraoi  au  ama- 
rake :  a  tirinaki  au  kao  ao  au 
man  aika  nenea,  ao  a  tae  nanini 
bai  ni  kabane  :  kam  na  nako  n 
te  botaki  n  amarake. 

5  Ao  a'ki  bwerehaki,  ao  a  nako ; 
temana  e  nako  abana,  ao  temana 
e  nako  n  ana  bai  ni  bobai : 

6  Ao  nikiraia,  a  tauia  ana  toro, 
ao  a  bainikirinia,  ao  a  kama- 
teia. 

7  Ao  te  uea,  nke  e  ono,  ao  e  un : 
ao  e  kanako  ana  tana  n  tirinia 
tani  kamamate  akekei,  ao  ni 
kabuoka  aia  kawa. 

8  Ao  e  taku  nakoia  ana  toro, 
E  a  tae  nahin  te  amarake,  ma 
a'ki  raoiroi  ake  a  weteaki. 

9  Ma  naia  ae  kam  na  nako  tu- 
tani  kawai,  ao  akana  kam  bo  ma 
nai'a,  ao  wetei'a  nakon  te  botaki 
n  amarake. 

10  Ao  a  nakonako  ni  kawai 
toro  akekei,  ao  a  kabaneia  ake  a 
bo  ma  nai'a  ni  botia  akana  bua- 
kaka,  ao  akana  raoiroi:  ao  e 
kebo  rarikin  te  amarake  n  to  ko- 
raki  ae  rarikiriki  n  amarake. 

11  Ao  nke  e  rin  te  uea  ba  e  na 
kawari'a  ake  a  rarikiriki  n  ama- 
rake, ao  e  nora  te  aomata  iai,  ae 
aki  karina  te  kunikai  n  amarake 
n  te  iein. 

12  Ao  e  taku  nako  ina,  Raou, 
ko  aera  nkai  ko  rin  ikai  nkai  ko 
aki  karina  te  kunikai  n  amarake  ? 
Ao  e  aki  kona  te  taetae. 

13  Ao  e  taku  te  uea  nakoia  to- 
ro, Kabae  baina  ma  waena,  ao 
uotia  nako  n  tewea  nako  nanon 

te  ro  are  i  ao  ;  te  tan  ao  te  ke- 
keruatai  ni  wi  iai. 

14  Ba  a  weteaki  aomata  aika 
bati,  ma  a  karako  ai'ia  rineaki.  ^ 

15  Ao  a  nako  Baiitiio,  nkekei, 
ao  a  ianoa  kamaneana  n  ana 
taeka. 

16  Ao  a  kanakoia  aia  reirei  ma 
raon  Erote  nako  ina,  ao  a  kanai, 
Te  Tia  reirei,  ti  ataiko  ba  ko 
koaua,  ao  ko  reirei  kawain  te 
Atua  ni  koaua,  ao  ko  aki  mutia- 
kinia  aomata ;  ba  ko  aki  rinorino 
ni  moaia  aomata. 

17  Ma  fiaia  ae  ko  na  tuanira, 
Tera  nanoni?  E  riai  te  anani 
Kaitara  ana  mane,  ke  e  aki? 

18  Ao  lesu  e  atai  aia  buakaka, 
ao  e  taku,  Tani  mamana-te-aba, 
kam  aera  hkai  kam  katai  ? 

19  Katerea  te  mane  ane  e  anafi- 
anaki  te  uea.  Ao  a  uota  te  rai- 
ara  nako  ina. 

20  Ao  e  taku  nako  ia,  Ante 
tamneina  aei,  ao  ante  koroboki- 
ana? 

21  A  taku  nako  ina,  Kaitara. 
Ao  6  taku  nako  ia,  Ma  naia  ae 
kam  na  anani  Kaitara  akana  ana 
bai  Kaitara;  ao  anan  te  Atua 
akana  ana  bai  te  Atua. 

22  Ao  nke  a  ono,  ao  a  mimi,  ao 
a  nako  ni  kitana. 

23  ^  Ao  a  nako  ina  n  te  bohi 
naba  arei  to  koraki  n  Tarukaio, 
ake  a  taku  ba  akea  te  manauti, 
ao  a  titirakina, 

24  Ni  kanai,  Te  Tia  reirei,  e 
kanai  Mote,  Nkana  e  mate  te  ao- 
mata n  aki  natina,  ao  ke'  buna 
buna  tarina  ni  karika  natin  ta- 
rina. 

25  A  mena  nkoa  iroura  tari- 
mane  aika  itinian :  ao  e  iein  te 
karimoa,  ao  e  mate  n  aki  natina, 
ao  e  kitana  buna  iroun  tarina : 

26  Ao  ai  aron  naba  te  kauoman, 
ao  te  kateuiman,  ao  ai  aroia  nako 
naba  ni  kabaneia  uake  itiman. 

27  Ao  i  mwiia  ni  kabaneia  e  a 
mana  mate  naba  te  aine. 

28  Ma  naia  aei,  ante  buna  neie- 
rei  irouia  uake  itiman  n  te  mana- 
uti? ba  a  bane  ni  buna. 

29  E  kaekaia  lesu  ni  kanai, 
Kam  kairua,  ba  kam  aki  ata  te 
Baibara,  ao  makan  te  Atua. 

30  Ba  e  aki  iein  te  aba  n  te 
manauti,  ao  e  aki  inai,  ba  ai 
aroia  ana  anera  te  Atua  ake  i 
karawa. 

31  Ao  nkai  ti  taekini  manauti'a 
mate,  ao  kam  tuai  ni  wareka  ana 
taeka  te  Atua  nako  imi,  nke  e 
kanai, 

32  Nai  Atuan  Aberaam,  ao 
Atuan  Itaaka,  ao  Atuan  lakoba? 
Tiaki  Atuaia  akana  mate  te  Atua, 
ma  Atuaia  akana  main. 

33  Ao  aomata,  nke  a  ono,  ao  a 
mimi  n  ana  reirei. 

34  5[  Ao  nke  a  ono  Baritaio  ba 
e  kaini  wiia  Tarukaio,  ao  a  bo- 
taki. 

35  Ao  temana  irouia,  ae  te  tia 
koroboki,  e  titirakina  lesu,  ni 
kataia,  ao  e  taku, 

36  Te  Tia  reirei,  tera  te  taeka 
ae  korakora  n  te  Baibara? 

37  E  taku  lesu  nako  ina,  Ko  na 
tanira  lehova  are  Atuam  ni  bu- 
rom  ni  kabanea,  ao  n  tamneim 
ni  kabanea,  ao  n  nanom  ni  ka- 
banea. 

38  Moa  te  taeka  aei,  ao  e  kora- 
kora. 

39  Ao  ai  aron  naba  are  te  kau- 
oua,  are  kanai,  Ko  na  tanira 
raom  n  ai  arom  nkai  ko  taniriko. 

40  E  bane  te  tua  ma  aia  taeka 
burabeti  n  tauraki  n  taeka  aika 
uoua  aikai. 

41  ^  Ao  nke  a  botaki  Baritaio, 
ao  e  titirakinia  lesu, 

42  Ni  kanai,  Tera  nanomi  na- 
koni  Kristo?  Ante  natina?  A 
taku  nako  ina,  Natin  Tawita. 

43  E  taku  nako  ia,  Ao  e  aera 

Tawita  hke  e  atona  teuaei  iroun 
te  Tamnei  ba  ana  Uea,  ni  kanai, 

44  E  taku  lehova  nakon  au  Uea, 
Ko  na  tekateka  i  anataiu,  ni  ka- 
tiai  ba  N  na  karaoi'a  am  kairiri- 
bai  ba  neni  katokani  waem? 

45  Ao  nkai  e  atonaki  iroun  Ta- 
wita ba  ana  Uea,  ao  e  aera  nkai 
natina? 

46  Ao  bon  akea  temana  ane 
kona  ni  kaeka,  ao  akea  ane  aki 
mamaku  n  tititirakina  i  mwin  te 
boh  arei. 

E  taetae  lesu,  hkekei,  nakoia 
aomata  ma  ana  reirei, 

2  Ni  kahai,  A  tekateka  tani 
koroboki  ma  Baritaio  ni  kainto- 
kani  Mote ; 

3  Ma  haia  ae  kam  na  kawa- 
kini  baikana  a  tuahhkami  ba 
kam  na  kawakin,  ao  karaoi  naba : 
ma  tai  kakairi  n  aia  makuri :  ba 
a  tutuatua,  ma  a'ki  karaoi. 

4  Ba  a  kabae  uota  aika  rawa- 
wata  ao  aika  kamamate,  ao  a 
katoka  i  aon  ahaia  aomata  ;  ma 
a  rawa  n  uoti  n  tabonibai'a 
teaina. 

5  Ma  a  karaoi  aia  makuri  ni 
kabane  ba  a  aohan  noraki  irouia 
aomata :  a  karababai  aia  buraki- 
tere,  ao  a  Icamarairai  buruburun 
niniraia, 

6  Ao  a  tahiri  ne  n  rarikiriki  n 
amarake  aika  moan  te  raoiroi,  ao 
kaintoka  aika  moan  te  raoiroi  i 
nanoni  maneaba, 

7  Ao  te  iha  ni  bata  ni  bobai,  ao 
te  atonaki  irouia  aomata  ba 
Rabi,  Rabi. 

8  Ma  tai  atonaki  nkami  ba 
Rabi :  ba  ti  temana  ami  Tia  rei- 
rei, ba  Kristo ;  ao  tari  nkami  ni 
kabaneihkami. 

9  Ao  tai  atoha  te  aomata  i  aon 
te  aba  ba  tamami :  ba  ti  temana 
Tamami,  ba  teuare  i  karawa. 


10  Ao  tai  atonaki  nkami  ba  tani 
kairiri ;  ba  ti  temana  ami  tia 
kairiri,  ba  Kristo. 

11  Ao  ane  ababaki  riki  iroumi, 
ao  ane  e  na  riki  n  ami  tia  ma- 
kuri. 

12  Ao  ane  kababakia,  ao  e  na 
kauarerekeaki  iai ;  ao  ane  kaua- 
rerekea,  ao  e  na  kababakaki  iai. 

13  A  na  reke  kaimi,  tani  koro- 
boki ma  Baritaio,  aika  tani  ma- 
mana-te-aba!  ba  kam  bonota 
uean  te  Atua  nakoia  aomata  :  ba 
kam  aki  riu  nkami,  ao  kam 
tuki'a  akana  kan  rin  iai. 

14  A  na  reke  kaimi,  tani  koro- 
boki ma  Baritaio,  aika  tani  ma- 
mana-te-aba !  ba  kam  taebai  ba- 
taia  aine  aika  a  mate  buia,  ao 
kam  kananaui  ami  tataro  ni  kan 
noraki :  ma  haia  ae  kam  na  aha- 
naki  iai  te  kabuakakaki  ae  kora- 
kora  riki. 

15  A  na  reke  kaimi,  tani  koro- 
boki ma  Baritaio,  aika  tani  ma- 
mana-te-aba!  ba  kam  kabuta 
marawa  ao  aon  te  aba,  ba  kam 
na  ana  nanon  te  bekan  temana ; 
ao  hkana  e  reke,  ao  kam  karaoia 
ba  natini  Keena  ae  ai  aron  ae 
uoua  abakimi  hkai  natini  Keena 
nkami. 

16  A  na  reke  kaimi,  tani  kairiri 
aika  kam  mataki,  aika  kam  ka- 
hai, Nkana  e  kakoaua  ana  taeka 
te  aomata  ni  karerea  maneaban 
te  Atua  nako  ina,  ao  akea 
mwina;  ma  ane  kakoaua  ana 
taeka  ni  karerea  korani  manea- 
ban te  Atua  nako  ina,  ao  e  bae 
iai. 

17  Kam  baba  ao  kam  mataki: 
ba  e  ha  ae  kakawaki  riki,  te 
kora,  ke  maneaban  te  Atua  are 
tabua  te  kora? 

18  Ao  kam  kahai  naba,  Nkana 
e  kakoaua  ana  taeka  te  aomata 
ni  karerea  te  bao  ni  karea  nako 
ina,  ao  akea  mwina ;  ma  ane  ka- 

koaua  ana  taeka  ni  karerea  te 
karea  ane  i  aoiia  nako  ina,  ao  e 
bae  iai. 

19  Kara  baba  ao  kam  mataki: 
ba  e  na  ae  kakawaki  riki,  te 
karea,  ke  te  bao  ni  karea  are 
tabua  te  karea? 

20  Ma  naia  aei,  ane  kakoaua 
ana  taeka  ni  karerea  te  bao  ni 
karea  nako  ina,  ao  e  kakoaua 
ana  taeka  ni  karerea  ma  bai  ni 
kabane  ake  i  aona. 

21  Ao  ane  kakoaua  ana  taeka 
ni  karerea  maneaban  te  Atua 
nako  ina,  ao  e  kakoaua  ana  tae- 
ka ni  karerea  ma  teuare  maeka  i 
nanoua. 

22  Ao  ane  kakoaua  ana  taeka 
ni  karerea  karawa  nako  ina,  ao 
e  kakoaua  ana  taeka  ni  karerea 
baon  te  Atua  ma  teuare  tekateka 
i  aona. 

23  A  na  reke  kaimi,  tani  koro- 
boki  ma  Baritaio,  aika  tani  ma- 
mana-te-aba !  ba  kam  anana  ka- 
bwian  ami  bai,  are  te  mineta,  §o 
te  aneto,  ao  te  kumino,  ao  kam 
katuku  bai  aika  ababaki  riki  n 
ana  taeka  te  Atua,  are  te  raoiroi, 
ao  te  atataiaomata,  ao  te  onima- 
ki :  e  rial  te  karaoi  baikai,  ao  te 
aki  kaki  baikekei. 

24  Tani  kairiri  aika  kam  mata- 
ki, aika  kam  raumea  te  binobi- 
nonikai,  ao  kam  ona  te  kamero. 

25  A  na  reke  kaimi,  tani  koro- 
boki  ma  Baritaio,  aika  tani 
mamana-te-aba!  ba  kam  teboka 
akun  te  manko  ma  te  raurau,  ma 
a  on  nanoia  n  te  babakauikawai 
ao  n  te  buakaka. 

26  Te  Baritaio  ae  ko  mataki, 
kaitiaka  moa  nanon  te  manko  ma 
te  raurau,  ba  a  aonan  itiaki  akuia. 

27  A  na  reke  kaimi,  tani  koro- 
boki  ma  Baritaio,  aika  tani  ma- 
mana-te-aba! ba  ai  aron  rua  ni 
mate  aika  mainaina,  nkami ;  a 
bon  tamaroa  aoia,  ma  a  on  na- 

noia  n  riia  mate,  ao  n  te  kamara 
ni  kabanea. 

28  Ao  ai  aromi  naba,  nkai  kam 
baka  n  raoiroi  i  aomi  i  mataia 
aomata,  ma  a  on  nanomi  n  te 
mamana-te-aba  ao  n  te  buakaka. 

29  A  na  reke  kaimi,  tani  koro- 
boki  ma  Baritaio,  aika  tani  ma- 
mana-te-aba! ba  kam  karaoi  aia 
rua  ni  mate  burabeti,  ao  kam 
katamaroai  aia  rua  ni  mate  ake  a 
raoiroi, 

80  Ao  kam  kafiai,  Tao  nke  iai 
haira  n  aia  boh  ara  bakatibu,  ao 
ti  aki  raonia  ni  kamateia  bura- 
beti. 

31  Ma  haia  ae  kam  boni  kao- 
tihkami  iroumi,  ba  nati'a  ake  a 
kamateia  burabeti,  hkami. 

32  Ao  kam  na  kaona  baini  bai- 
rean  aia  buakaka  ami  bakatibu. 

33  Nkami  aika  naeta,  aika  bun- 
ia  baiba,  kam  na  iranihkami  ni 
biri  nako  man  te  tirihaki  i  Keena  ? 

34  Ma  naia  ae  N  na  kanakoia 
burabeti,  ma  aomata  aika  raba- 
kau,  ma  tani  koroboki  nako  imi : 
ao  ane  kam  na  kamateia  tema- 
hina,  ao  ane  kam  na  tauri'a  ni 
kaibahaki ;  ao  ane  kam  na  kata- 
ereia  temahina  ni  maneabami,  ao 
ane  kam  na  kakioia  man  te  kawa 
teuana  nakon  te  kawa  teuana  : 

35  Ba  a  na  bane  ni  kaboaki 
iroumi  rara  ake  a  raoiroi  ake  a 
katinakoaki  i  aon  te  aba,  mai 
mwin  raran  Abera  are  raoiroi  ao 
tokina  raran  Takaria  are  natini 
Barakia,  are  tirinaki  iroumi  i 
marenani  maneaban  te  Atua  ma 
te  bao  ni  karea. 

36  E  koaua  au  taeka  nako  imi, 
ba  a  na  bane  n  roko  baikai  i  aon 
te  roro  aei. 

37  ^  lerutarem,  lerutarem,  ae 
ko  kamateia  burabeti,  ae  ko  ka- 
rebanai'a  ake  a  kanakoaki  nako 
im,  ai  bati  ra  au  kani  bobotia 
natim,    n    ai   aron   te    moa-aine 

nkana  e  botia  natina  i  ani  baina, 
ao  kara  rawa ! 

38  Noria,  e  tiku  ni  bikematata 
batarni  nako  imi. 

39  Ba  I  taku  nako  imi,  ba  kam 
na  mafia  aki  norai  rimwi,  ni  ka- 
rokoa  ami  kanai,  E  na  karaoiro- 
aki  teuae  nako  mai  n  aran  te 
Uea. 

MAKORONA  XXIV. 
Ao  e  oti  nako  lesu,  ao  e  kita- 
na  maneaban  te  Atua  :  ao  a  nako 
ina  ana  reirei  ba  a  na  kotokotea 
maneaban  te  Atua  nako  ina,  ma 
baina  nako. 

2  Ao  e  taku  lesu  nako  ia,  Tiaki 
kam  nori  baikai  ni  kabane?  E 
koaua  au  taeka  nako  imi,  ba  ane 
e  na  bon  aki  tiku  ikai  te  atibu 
teuana  i  aon  te  atibu  teuana  n 
aki  kabakaki. 

3  Aa  nke  e  tekateka  i  aon  te 
mauha  are  Oriweta,  ao  a  nako 
ina  ana  reirei  hke  a  okoro,  ao  a 
taku,  Ko  na  tuafiira,  ba  a  na 
roko  baikai  ninai  ?  ao  tera  kani- 
kinaean rokom,  ao  tokin  te  aba? 

4  Ao  lesu  e  kaekaia  ni  kanai, 
Kam  na  tarataraihkami  ba  a  na'ki 
burebureihkami  aomata. 

5  Ba  ane  a  na  nako  mai  n  arau 
aomata  aika  bati,  ao  a  na  kanai, 
Te  Kristo  nai;  ao  ane  a  na  bure- 
burei'a  aomata  aika  bati. 

6  Ao  ane  kam  na  ono  taiani 
buaka  ma  tanuani  buaka:  kam 
na  tarataraihkami  ba  kam  na'ki 
maku  :  ba  ane  a  na  boni  bane  n 
roko  baikai,  ma  e  tuai  n  roko  te 
toki. 

7  Ba  ane  a  na  tei  kain  te  aba 
teuana  n  eki'a  nako  kain  te  aba 
teuana  ;  ao  uean  te  uea  temana 
n  eka  nako  uean  te  uea  temana : 
ao  ane  a  na  roko  rono,  ao  aoraki 
aika  kamamate,  ao  maeiein  te 
aba,  n  te  aha  teuana  ao  n  te  aba 
teuana. 


8  A  a  tiba  kananokawaki  baikai 
nako. 

9  Ao  ane  a  na  aha  hkami,  ba 
kam  na  bainikirinaki,  ao  ane  a 
na  kamateihkami :  ao  ane  kam 
na  ribaki  irouia  aomata  ni  kaba- 
neia  i  bukin  arau, 

10  Ao  ane  a  na  kabakaki  nakon 
te  buakaka  aomata  aika  bati,  ao 
ane  a  na  i  kamamane,  ao  ane  a 
na  i  kairiribai. 

11  Ao  ane  a  na  kaoti  burabeti 
ni  kewe  aika  bati,  ao  ane  a  na 
bureburei'a  aomata  aika  bati. 

12  Ao  ane  e  a  kani  mauna  tahi- 
ran  te  Atua  irouia  aomata  aika 
bati,  ba  ane  e  na  kabatiaki  te 
buakaka. 

13  Ma  ane  nanomaka  ni  karo- 
koa  te  toki,  ao  e  na  kamaiuaki. 

14  Ao  ane  e  na  reireiaki  euah- 
kerion  uean  te  Atua  i  aon  aba  ni 
kabane  ba  te  bai  ni  kaotioti  na- 
koia  aomata  ni  kabaneia;  ao  e  a 
roko  naba  iai  te  toki. 

15  Ao  hkana  kam  nora  te  bai  n 
uru  bai  ae  ribaki,  are  taekinaki 
iroun  Taniera  are  te  burabeti,  ba 
e  tei  n  te  tabo  are  tabu,  (ane 
taetae  n  te  boki,  ao  ke'  ataia,) 

16  Ao  akana  mena  i  lutaia,  ao 
ke  a  biri  nako  ni  mauha : 

17  Ane  mena  i  aon  te  bata,  ao 
ke'  tai  ruo  n  uota  nako  ana  bai 
teuana  mai  nanoni  batana: 

18  Ao  ane  mena  n  tenukamotu 
ao  ke'  tai  okira  batana  n  anai 
kunikaina. 

19  Ao  a  kananoaha  ake  a  bi- 
koukou,  ao  ake  a  kamamaia  na- 
ti'a  ni  boh  akekei. 

20  Ao  kam  na  tataro  ba  kam 
na'ki  biri  nako  n  te  tae  ni  boh, 
ao  n  te  Tabati. 

21  Ba  ane  e  na  bati  te  kananoa- 
ha ae  akea  arona  ma  hke  e  moa 
ni  karikaki  te  aba,  ao  bon  akea 
arona  rimwi. 

22  Ao  hkana  a'ki  kakimototoa- 

ki  bon  akekei,  ao  a'ki  kamaiuaki 
aomata  :  ma  a  boni  kakimototo- 
aki  bon  akekei  i  buki'a  ake  a 
rineaki. 

23  Ao  nkana  tao  e  taku  nako 
imi  te  aomata  temana,  Noria, 
Kristo  ikai,  ke  Ikekei ;  ao  tai 
ira  nanona. 

24  Ba  ane  a  na  kaoti  taiani 
Kristo  ni  kewe,  ao  burabeti  ni 
kewe,  ao  aue  a  na  kaoti  kanikina 
aika  ababaki  ao  bai  ni  kamimi, 
ni  bureburei'a  ake  a  rineaki, 
nkana  a  konaia. 

25  Noria,  I  a  tia  n  tuannkami 
fikai  a  tuai  n  roko. 

26  Ma  naia  aei,  nkana  a  kanai 
nako  imi,  Noria,  e  mena  n  te 
rereiia ;  ao  tai  nako  iai :  Noria, 
e  mena  i  nanon  ru  aika  raba  ; 
ao  tai  iri  nanoia. 

27  Ba  e  ura  te  iti  mai  mainiku, 
ao  e  Ota  ni  wairio ;  ao  ai  aron 
naba  rokon  Natin  te  aomata. 

28  Ba  ike  e  mena  iai  te  banna, 
ao  ane  a  na  ikotaki  iai  ikare. 

29  Ao  i  mwin  te  kananoana  are 
ni  boh  akekei,  ao  ane  e  na  karo- 
roaki  tai,  ao  e  aki  mama  nama- 
kaina,  ao  a  na  baka  toitoi  mai 
karawa,  ao  a  na  kamaeieiaki 
baini  karawa  ake  a  korakora : 

30  Ao  ane  e  na  kaoti  naba  ka- 
nikinaean  Natin  te  aomata  i  ka- 
rawa: ao  ane  a  na  bane  n  tan 
kainaonaba,  ao  a  na  nora  Natin 
te  aomata,  ba  e  nako  mai  i  aon 
nafii  ni  karawa  ma  te  maka  ao 
te  mimitoh  ae  bati. 

31  Ao  ane  e  na  kanakoia  ana 
anera  ba  a  na  katafia  te  bu  ae  e 
korakora  tahina,  ni  bota  ana  ko- 
raki  ae  rineaki  man  taian  ah  ake 
aua,  ao  mai  rarikiui  karawa  ao 
rarikini  karawa. 

32  Ao  kam  na  reireiaki  hkai  n 
te  taetae  ni  kaikonaki  nakon  te 
biku ;  Nkana  e  ububu  mahana, 
ao  hkana  e  kariki  bana,  ao  kam 

ataia  iai  ba  e  a  kan  te  moa  ni 
boh: 

33  Ao  ai  aromi  naba,  hkana 
kam  nori  baikai  ni  kabane,  ao 
kam  na  ataia  iai  ba  e  a  kan,  ae  i 
rarikini  mataroa. 

34  E  koaua  au  taeka  nako  imi, 
ba  e  na'ki  bane  ni  mate  te  roro 
aei,  hkana  a  tuai  ni  bane  n  roko 
baikai. 

35  Ane  e  na  mauna  karawa  ao 
te  aba,  ma  a  bon  aki  mauna  au 
taeka. 

36  Ma  akea  ane  ata  rokon  te 
boh  arei,  ao  te  aua  arei,  ao  a'ki 
ataia  naba  anera  ni  karawa,  ma 
ti  Tamau  ae  ataia. 

37  Ao  ai  aron  ana  bohi  Noa 
rokon  Natin  te  aomata. 

38  Ba  ni  boh  ake  i  main  te  ie- 
ka,  ao  e  amamarake  te  aba,  ao 
e  momoi,  ao  e  iein,  ao  e  inai,  ni 
karokoa  te  boh  are  e  rin  iai  Noa 
i  nanon  te  ake, 

39  Ao  a'ki  ata  te  ieka  hke  e 
tuai  n  roko  n  uoti'a  nako  aomata 
ni  kabaneia ;  ao  ai  aron  naba 
rokon  Natin  te  aomata. 

40  Ao  ane  a  na  mena  ni  nen  te 
aroka  uoraan  te  mane ;  e  na  uo- 
taki  nako  temana,  ao  e  na  katu- 
kaki  temana. 

41  Ane  a  na  tabe  n  ii  baraua 
uoman  te  aine  n  te  atibu ;  e  na 
uotaki  nako  temana,  ao  e  na  ka- 
tukaki  temana. 

42  Ma  haia  ae  kam  na  kamaru- 
ruhihkami;  ba  kam  aki  ata  te 
aua  ane  e  na  nako  mai  iai  ami 
Uea. 

43  Kam  ata  te  tia  tau-taeka  n 
te  bata,  ba  hke  e  akaman  ata 
ana  tai  te  tia  ira  n  roko,  ao  e 
kamaruruha  iai  n  tuka  uruani 
batana. 

44  Ma  haia  ae  kam  na  katae 
nahimi :  ba  ane  e  na  roko  Natin 
te  aomata  n  te  aua  ane  kam  taku 
i  nanomi  ba  e  aki  roko  iai. 


MATAIO,  XXV. 


45  Ao  antai  te  toro  ae  kakaoni-  ; 
niaki,   ae  rabakau,   ae   karaoaki 
iroun    ana    toka    ba    mataniwiia 
tabonibaina,  ni  kamarakeia  n  aia 
tai? 

46  E  a  kabaia  te  toro  ae  e  noria 
ana  toka,  nkaua  e  roko,  ba  e 
tabe  iai. 

47  E  koaua  au  taeka  nako  inii, 
ba  e  na  karaoia  ba  mataniwin 
ana  bai  nako. 

48  Ma  fikana  tao  e  taku  i  na- 
nona  te  toro  are  buakaka,  E  ka- 
kiriaria  rokona  au  toka  ; 

49  Ao  nkana  e  atiba  batiboi^a 
raona  nako  n  toro,  ao  e  amarake 
ao  e  moi  ma  ake  a  nianifi ; 

50  Ao  e  a  roko  naba  ana  toka 
te  toro  arei  n  te  bon  ae  e  aki 
ukoukoria  iai,  ao  n  te  aua  ae  e 
aki  ataia, 

51  Ao  e  na  korouaia,  ao  e  na 
anana  ana  bai  i  rariki'a  tani  ma- 
mana-te  aba :  te  tan  ao  te  keke- 
ruatai  ni  \vi  iai. 

MAKORONA  XXV. 
Ao  uean  te  Atua,  ai  aroia  te- 
fiaun  te  kibono,  ake  a  anai  aia 
bae  n  oti   nako  ni  butiraaea  te 
tia  iein. 

2  A  ataibai  niman,  ao  a  bana- 
bai  niman. 

3  A  uoti  aia  bae  nake  a  ban- 
abai,  ao  a'ki  iia  ba : 

4  Ao  a  iia  ba  nake  a  ataibai  i 
nanon  aia  atiniba  ma  aia  bae. 

5  Ao  hke  e  baenikai  te  tia  iein, 
ao  nakekei,  a  bane  u  nimatutu 
ma  ni  matu. 

6  Ao  hke  e  a  nukanibon,  ao  e 
karikaki  te  takarua  ae  kahai, 
Is^oria,  ae  a  roko  te  tia  iein  ;  kara 
na  nako  ni  butimaia. 

7  Ao  a  bane  n  tei  rake  kibono 
akekei,  ao  a  kauramakai  aia  bae, 

8  Ao  a  taku  nake  a  bahabai  na- 
koia  nake  a  ataibai,  Kamai  teu- 
tana  n  ami  ba ;  ba  a  mate  ara  bae. 


9  Ao  a  kaekaia  nake  a  ataibai 
ni  kahai,  Akea  ;  ba  e  kawa  n  aki 
tau  nako  imi  ao  nako  ira:  ma 
kam  na  nako  ia  tani  boba  ni  ka- 
bo  ami  ba. 

10  Ao  hke  a  nako  ni  boba,  ao 
e  roko  te  tia  iein ;  ao  a  rini  ma 
haia  n  te  botaki  n  amarake  n  te 
iein  nake  a  tauraoi  aia  bai :  ao  e 
a  bonotaki  naba  te  mataroa. 

1 1  Ao  rimwi  a  roko  kibono  ake 
raoia,  ao  a  kahai,  Te  Toka,  Te 
Toka,  ko  na  kaukia  nako  ira. 

12  Ao  e  kaekaia  ni  kahai,  E 
koana  au  taeka  nako  imi,  ba  I 
aki  kinaihkami. 

LS  Ma  haia  ae  kam  na  kamaru- 
ruhihkanii ;  ba  kam  aki  ata  te 
boh  ma  te  aua  are  e  na  nako 
mai  iai  Katin  te  aomata. 

14  Ba  ai  aron  te  aomata  ai'e  kan 
nako  n  te  aba  ae  raroa,  are  we- 
tei'a  ana  toro,  n  ahania  ana  bai. 

15  Ao  e  ahan  temana  nimaua  te 
tarena,  ao  temana  uoua,  ao  te- 
mana teuana;  e  ahania  nako  n 
ai  aron  rabakauia ;  ao  e  a  nako 
naba. 

16  Ao  teuare  ahanaki  nimaua 
te  tarena,  e  nako  ni  bobai  ni  bai- 
kekei,  ao  e  karaka  riki  nimaua 
tc  tarena, 

IT  Ao  ai  aron  naba  teuare  aha- 
nalvi  uoua,  e  karaka  riki  uoua. 

1 8  Ao  e  nako  teuare  ahanaki 
teuana,  ao  e  kena  te  tano,  ni  ka- 
raba  ana  mane  ana  toka  iai. 

19  Ao  i  mwini  boh  aika  aki 
bati,  ao  e  roko  aia  toka  toro 
alcekei,  ao  e  kaeti  ana  bai  ma 
hai'a. 

20  Ao  e  roko  teuare  ahanaki 
nimaua  te  tarena,  ao  e  uoti  riki 
nimaua  te  tarena,  ao  e  taku,  Te 
Toka,  ko  ahanai  nimaua  te  tare- 
na ;  noria,  1  karaka  riki  nimaua 
te  tarena  i  rariki'a. 

21  E  taku  ana  toka  nako  ina,  E 
raoiroi ;  te  toro  ae  ko  raoiroi  ae 

41 


MATAIO,  XXV. 


ko  kakaonimaki  nkoe  :  ko  ka- 
kaonimaki  nakoni  baika  karako, 
N  na  karaoiko  ba  wini  baika 
bati :  ko  na  rin  i  nanoni  kima- 
reirein  am  toka. 

22  Ao  e  roko  teuare  ahanaki 
uoua  te  tarena,  ao  e  taku,  Te 
Toka,  ko  ananai  noua  te  tarena: 
noria,  I  karaka  riki  uoua  te  ta- 
rena i  rariki'a, 

23  E  taku  ana  toka  nako  ina, 
E  raoiroi ;  te  toro  ae  ko  raoiroi 
ae  ko  kakaonimaki  nkoe;  ko 
kakaonimaki  nakoni  baika  kara- 
ko, N  na  karaoiko  ba  matani 
wini  baika  bati :  ko  na  rin  i  na- 
noni kimareireiu  am  toka. 

24  Ao  e  roko  teuare  ananaki 
teuana  te  tarena,  ao  e  taku,  Te 
Toka,  I  ataiko  ba  te  aomata  ae 
ko  titiri  nkoe,  ae  ko  anai  ama- 
rake  ike  ko  aki  uuiki  iai,  ao  ko 
ikoti  ike  ko  aki  kamrara  iai ; 

25  Ao  I  maku,  ao  I  nako  ni 
karaba  am  tarena  i  an  tano : 
noria,  ane  iroum  am  bai. 

26  E  kaeka  ana  toka  n  taku 
nako  ina,  Te  toro  ae  ko  buakaka 
ae  ko  taninaroti  nkoe,  ko  ata'i 
ba  I  anai  amarake  ike  I  aki 
uniki  iai,  ao  I  ikoti  ike  I  aki 
kamrara  iai  : 

27  Ma  naia  ae  e  riai  nke  tao  ko 
anania  tani  kabo  mane  au  mane, 
ao  nkai  I  roko  ao  I  ananaki  au 
bai  ma  bakaona. 

28  Ma  haia  ae  kam  na  ana  te 
tarena  mairouna,  ao  anan  teuare 
tebwina  ana  tarena. 

29  Ba  ane  iai  ana  bai,  ao  e  na 
ananaki,  ao  a  na  kabatiaki  ana 
bai ;  ma  ane  akea  ana  bai,  ao  a 
na  anaki  ake  ana  bai  mairouna. 

30  Ao  kam  na  tewea  nako  te 
toro  ae  akea  manena,  nako  na- 
non  te  ro  i  ao  :  te  tan  ao  te  ke- 
keruatai  ni  wi  iai. 

31  T[  Nkana  e  nako  mai  Natin 
te    aomata  ma    neboakina,    ma 

anera  ni  kabaneia  i  rarikina,  ao 
ane  e  na  tekateka  i  aon  ana  ka  • 
intoka  n  uea  ae  mimiton  : 

32  Ao  ane  a  na  bane  ni  botaki 
kainaonaba  i  matana :  ao  e  na 
karaureia  tokorakina  ma  tokora- 
kina  n  ai  aron  te  tia  kawakin 
tibu  nkana  e  karaureia  ana  tibu 
ma  ana  koti. 

33  Ao  ane  e  na  kakia  tibu  i  ah- 
ataina,  ao  koti  i  ahamaihina. 

34  Ao  ane  e  na  taku  te  Uea 
nakoia  ake  i  anataina,  Nako  mai 
nkami  akana  kam  kakukureiaki 
iroun  Taniau,  kam  na  ana  te  uea 
are  katauraoaki  nako  imi  mai 
moani  karikan  te  aba: 

35  Ba  I  baki,  ao  kam  kamara- 
keai :  I  kanimoi,  ao  kam  ka- 
moai :  te  iruwa  nai,  ao  kam 
akoai: 

36  Akea  kunikaiu,  ao  kam  kuni- 
kaiai :  I  aoraki,  ao  kam  kawarai ; 
I  mena  n  te  bata  ni  kaikain,  ao 
kam  nako  iu  iai. 

37  Ao  ane  a  na  kaeka  ake  a 
raoiroi  ni  kanai,  Te  Uea,  ti  no- 
riko  ninai  nke  ko  baki,  ao  ti  ka- 
marakeko  iai?  ao  nke  ko  kani- 
moi, ao  ti  kamoiko? 

38  Ti  noriko  nihai  nke  te  iruwa 
nkoe,  ao  ti  akoiko  ?  ao  akea 
kuuikaim,  ao  ti  kunikaiko? 

39  Ao  ti  noriko  nihai  nke  ko 
aoraki,  ke  ko  mena  n  te  bata  ni 
kaikain,  ao  ti  kawariko  iai  ? 

40  Ao  ane  e  na  kaekaia  te  Uea 
ni  kahai,  E  koaua  au  taeka  nako 
imi  ba  nke  kam  karaoi  baikai 
nakon  temana  ae  moan  te  nia- 
hori  i  buakoia  taru  aikai,  ao 
kam  karaoi  naba  nako  iu. 

41  Ao  ane  e  na  taku  nakoia 
ake  i  ahamaihina,  Nako  mairou, 
hkami  akana  kam  na  bon  tiri- 
haki,  nakon  te  ai  are  aki  mama- 
mate,  are  karaoaki  ba  nen  te 
riaboro  ma  ana  anera : 

42  Ba  I  baki,  ao  kam  aki  ka- 

marakeai :  I    kanimoi 
aki  kamoai  : 

43  Te  iruwa  nai,  ao  kam  aki 
akoai :  akea  kunikaiu,  ao  kam 
aki  kunikaiai :  I  aoraki,  ao  1 
mena  n  te  bata  iii  kaikaiii,  ao 
kam  aki  kawarai. 

44  Ao  ano  a  na  kaeka  ni  kahai, 
Te  Ilea,  ti  noriko  nihai  hke  ko 
baki,  ke  ko  kanimoi,  ke  te  iruwa 
nkoe,  ke  akea  kunikaim,  ke  ko 
aoraki,  ke  ko  mena  n  te  bata  ni 
kaikain,  ao  ti  aki  akoiko  iai  V 

45  Ao  ane  e  na  kaekaia  ni  ka- 
nai,  E  koaua  au  taeka  nako  inii, 
Ba  nke  kam  aki  karaoi  baikai 
nakon  temana  ae  moan  te  manori 
i  buakoia  aikai,  ao  kam  aki  ka- 
raoi naba  nako  in. 

46  Ao  e  na  nako  to  koraki  aei 
nakon  te  tirinaki  are  aki  totoki : 
ma  e  na  nako  to  koraki  ae  raoi- 
roi  nakon  te  mam  are  aki  totoki. 

MAKORONA  XXVI. 
Ao  lesu,  nke  e  a  tia  n  atoni 
taeka  aikai  ni  kabane,  ao  e  taku 
nakoia  ana  reirei, 

2  Kam  ataia  ba  ti  ua-bon,  ma  e 
a  roko  te  toa  are  te  riao,  ao  ane 
e  na  kamaneaki  lai  Natin  te  ao- 
luata  ba  e  na  kamateaki  n  te 
kaibafiaki. 

3  T[  Ao  a  botaki  nkekei,  ibona 
ake  a  kakanato  ma  tani  korobo- 
ki  ma  aia  unimane  aomata,  ni 
batani  wiia  ibona,  ae  arana  Kai- 
aba, 

4  Ao  a  iafioa  lesu  ba  a  na  ka- 
manea  n  taua  ni  kamatea. 

5  Ao  a  kahai,  Tiaki  ni  bohin  te 
toa,  ba  a  kawa  ni  kiriwe  ao- 
mata. 

6  ^  Ao  hke  e  mena  lesu  i  Be- 
tania,  ni  batan  Timon  are  te 
rebero, 

7  Ao  e  nako  ina  te  aine  ma  uo- 
tana  te  batoro  ae  te  arabata  ae 
kanoana  te  kabira  ae  kakawaki, 


ao  e  nurakina  i  aon  atuna,  hke  e 
rarikiriki  n  amarake. 

8  Ao  hke  a  noria  ana  reirei,  ao 
a  un,  ao  a  taku,  E  aera  hkai  te 
bakatae  aeiV 

9  Ba  e  konaki  ni  kaboaki  ni 
karekeaki  bona  ae  bati  te  kabira 
aei  n  ahanaki  akana  aki  kau- 
bai. 

10  Ao  hke  e  ataia  lesu,  ao  e 
taku  nako  ia,  Kam  aera  hkai 
kam  nanoa  te  aine  ?  ba  e  karaoa 
te  makuri  ae  raoiroi  i  aon. 

11  Ba  a  bon  aki  toki  ni  mena 
iroumi  aomata  aika  aki  kaubai; 
ma  e  bon  tai  toki  menau  iroumi. 

12  Ba  e  nurakina  te  ba  aei  i 
aon  rabatau,  ba  iriau  ni  mate. 

13  E  koaua  au  taeka  nako  imi, 
ba  ike  e  kaotiotaki  iai  te  euah- 
kerio  aei  i  aon  aba  ni  kabane, 
ao  ane  e  na  taekinaki  naba  iai 
te  bae  e  karaoia  neiei  ba  kanu- 
rihana. 

14  ^  Ao  e  nako  temana  irouia 
uake  tehauni  ma  uoman,  are 
arana  luta  Itekariota,  nakoia 
iboha  ake  a  kakanato, 

15  Ao  e  taku  nako  ia,  Tera  ae 
kam  na  ahanai,  hkana  I  kama- 
nea  nako  imi?  Ao  a  tau  uan 
rawatan  tenihaun  te  abetara  nako 
ina. 

16  Ao  i  mwin  te  boh  arei  ao  e 
ukoukora  ana  tai  ni  kamanea. 

17  ^  Ao  i  moani  bohin  te  toa 
are  te  berena  are  aki  kaburobu- 
roaki,  ao  a  nako  ni  lesu  ana  rei- 
rei, ao  a  kahai  nako  ina,  E  ha  te 
tabo  are  ko  tahiria  ba  ti  na  ka- 
tauraoa  te  toa  are  te  riao  iai,  ba 
ko  na  kana  iai? 

18  Ao  e  taku,  Kam  na  nako  n 
te  kawa  nakon  te  aomata  tema- 
na, ao  kam  na  kahai  nako  ina,  E 
taku  te  Tia  reirei,  E  a  kan  au 
boh ;  N  na  karaoa  te  toa  are  te 
riao  ma  au  reirei  ni  batara. 

19  Ao  a  toua  mwin  ana  taeka 

lesu  ana  reirei ;  ao  a  katauraoa 
te  toa  are  te  riao. 

20  Ao  like'  a  tairiki,  ao  e  rari- 
kiriki  n  amarake  ma  uake  te- 
fiauni  ma  uoraaii. 

21  Ao  fike  a  amarake,  ao  e  taku, 
E  koaua  au  taeka  iiako  imi  ba  e 
nan  kamaneai  teniana  i  buakomi. 

22  Ao  e  bati  nanokawaki'a  iai, 
ao  a  bane  ni  kanai,  Te  Uea,  nai  ? 

23  Ao  e  kaekaia  ni  kanai,  Ane 
kateboa  baina  i  nanon  te  raurau 
ma  nai,  ao  bon  teuare  nan  ka- 
maneai. 

24  E  nako  Natin  te  aomata  n 
ai  aroni  korobokiana  ;  ma  e  na 
reke  kain  te  aomata  are  e  na 
kamaneaki  Natin  te  aomata  irou- 
na !  e  a  kabaia  nke  tao  e  aki 
buniaki. 

25  Ao  luta,  are  kamanea,  e  ka- 
eka  ni  kaiiai,  Rabi  nai  ?  E  taku 
nako  ina,  Nai  a  ane  ko  taku. 

26  Ao  hke  a  amarake,  ao  e  ana 
te  berena  lesu,  ao  e  tataro,  ao  e 
tabeutaia,  ao  e  ariania  ana  reirei, 
ao  e  kanai,  Anaia,  kana ;  raba- 
tau  aei. 

27  Ao  e  ana  te  manko,  ao  e 
tataro,  ao  e  aiiania,  ao  e  kanai, 
Kam  na  bane  ni  moi  n  aei ; 

28  Ba  rarau  aei,  ae  raran  te 
berita  nabaukai,  ae  wawa  i  bu- 
ki'a  aomata  aika  bati  ba  baini 
kabaran  aia  buakaka. 

29  Ao  I  taku  nako  imi,  ba  I  aki 
maha  moi  n  uan  te  kurebe  aei, 
iikana  e  tuai  n  roko  te  bon  are 
N  na  nima  iai,  nkana  e  menai, 
ma  nkami  n  uean  Tamau. 

30  Ao  nke  a'  tja  n  anene,  ao  a 
nako  n  te  maufia  are  Oriweta. 

31  Ao  e  taku  lesu  nako  ia,  Ane 
kam  na  bane  ni  kabakaki  nakon 
te  buakaka  i  buku  n  te  bon  aei ; 
ba  e  koreaki  ni  kanai,  N  na  tiri- 
na  te  Tia  kawakin  tibu,  ao  ane 
a  na  kamaeaki  nako  tibu  ake  a 
Danal. 

32  Ao  nkana  I  a  mana  uti,  ao 
I  a  ri  moami  nako  Kariraia. 

33  E  kaeka  Betero  ni  kanai, 
Nkana  a  bane  ni  kabakaki  na- 
kon te  buakaka  uakai  i  bukim, 
ao  I  bon  aki  kabakaki  nakon  te 
buakaka  nai. 

34  E  taku  lesu  nako  ina,  E 
koaua  au  taeka  nako  im,  ba 
nkana  e  tuai  ni  kakaero  te  moa- 
mane,  n  te  bon  aei,  ao  ko  boni 
katenua  am  kakeai. 

35  Ao  e  kanai  Betero  nako  ina 
Nkana  tao  I  mate  ma  nkoe,  ao  I 
bon  aki  kakeako.  Ao  ai  naia 
naba  aia  taeka  ana  reirei  nako. 

36  ^  Ao  e  nako  lesu  ma  uake- 
kei  nakon  te  tabo  ae  arana  Ke- 
tetemane,  ao  e  taku  nakoia  ana 
reirei,  Kam  na  tekateka  ikai,  ba 
N  na  nako  n  tataro  ikekei. 

37  Ao  e  kaira  Betero  ma  natin 
Tebetaio  ake  uoman,  ao  e  a  na- 
nokawaki,  ao  e  bati  marakin 
nanona. 

38  Ao  e  taku  nako  ia,  E  bati 
nanokawakin  tamneiu,  n  ai  aron 
te  mate :  kam  na  tiku  ikai  ao 
kamaruruninkami  iron. 

39  Ao  e  nako  riki  teutana,  ao  e 
kabobaraki  matana  nako  aon 
tano,  ao  e  tataio  ni  kanai,  Ta- 
mau, nkana  tao  e  konaki,  ao  e 
na  nako  mairou  te  mahko  aei: 
ma  akea  au  taeka,  ane  iioum. 

40  Ao  e  oki  nakoia  ana  reirei, 
ao  e  nori'a  ba  a  matu,  ao  e  taku 
nakoni  Betero,  Ai  aromi  aei,  kam 
aki  kona  naba  te  kamarurunin- 
kami iron  ti  teuana  te  aua? 

41  Kamaruruninkami  ao  tatai'O, 
ba  kam  na'ki  rin  n  te  kaririaki: 
e  boni  konamaki  te  tamnei,  ma 
e  mamara  te  iriko. 

42  Ao  e  kauoua  nakona,  ao  e 
tataro  ni  kanai,  Tamau,  nkana  e 
aki  kona  n  nako  te  manko  aei 
mairou,  nkana  I  aki  moi  iai,  ao 
ke'  tauaki  am  taeka. 

43  Ao  e  a  mana  oki,  ao  e  iiori'a 
ba  a  mafia  matu :  ba  a  rawawata 
mataia. 

44  Ao  e  kitania,  ao  e  a  mafia 
nako,  ao  e  katenua  ana  tataro, 
n  atofii  taeka  naba  akekei. 

45  Ao  e  nako  ia  ana  reirei,  ao 
e  taku  nako  la,  Kani  matu  fiUai 
ni  motiki  rawami  ?  noria,  e  a  kan 
roko  te  aua  are  e  na  kamaneaki 
iai  Natin  te  aomata  nako  nanoui 
bai'a  aomata  aika  buakaka. 

46  Tei  rake,  ti  na  nako  :  noria, 
e  a  kan  teiiare  nafi  kamaneai. 

47  ^  Ao  like  e  tabe  n  taetae, 
ao  akea  ba  e  roko  luta,  are  te- 
mana  irouia  uake  teiiaiini  ma 
uoman,  ma  raona  te  koraki  ae 
bati,  ma  kabafi  ma  batiraku, 
mairouia  ibofia  ake  a  kakanato 
ma  aia  unimaue  aomata. 

48  Ao  teuare  kanianea,  e  ana- 
nia  te  kanikiua,  ni  kafiai,  Ane  I 
kaboria  ma  fiaia,  ao  boni  fiaia  ; 
kam  na  taua. 

49  Ao  e  nako  naba  nakoni  le- 
su,  ao  e  taku,  Rabi,  ko  na  mauri ; 
ao  e  kaboria  ma  iiaia. 

50  Ao  e  taku  lesu  nako  ina, 
Raou,  ko  aera  fikai  ko  nako  mai? 
Ao  a  nako  ni  kaki  bai'a  i  aoni 
lesu,  ao  a  taua. 

51  Ao  noria,  e  arora  baina  raoni 
lesu  temana  ni  buta  ana  kabafi, 
ao  e  orea  ana  toro  wiia  ibofia 
temana,  ni  korea  tauifiana. 

52  Ao  e  taku  lesu  nako  ina,  Ka- 
rina  am  kabafi  i  nanoni  nena : 
ba  a  na  bane  n  tirifiaki  n  te  ka- 
bafi akana  ana  te  kabafi. 

53  Ko  taku  ba  I  aki  kona  ni 
butia  Tamau  fikai,  ma  e  a  kana- 
komai  naba  tafia  n  anera  nako 
iu  aika  maiti  riki  nakon  tenauni  j 
ma  ua-tana?  I 

54  Ma  e  na  iranaki  iai  ni  kalvO-  j 
auaki  te  Biiibara,  are  taku  ba  e 
riai  ba  a  na  roko  baikai? 

55  Ao  nte  aua  naba  arei  e  taku  i 


lesu  nakon  te  koraki,  Kam  nako 
mai  n  tauai  ma  kabafi  ma  bati- 
raku, n  ai  aron  tauan  te  ntarie- 
rie?  I  katoa  te  bofi  ae  koraki 
n  tekateka  ma  fikanii  n  reirei  ni 
maneaban  te  Atua,  ao  kam  aki 
tauai  naba. 

56  Ao  a  bane  n  roko  baikai,  ba 
a  na  kakoauaki  aia  koroboki 
btirabeti.  Ao  ana  reirei  a  bane 
ni  kitana,  ao  a  biri  nako. 

57  "j[  Ao  te  koraki  ake  a  taua 
lesu,  a  kairia  nakoni  Kaiaba,  are 
wiia  ibofia,  ike  a  botaki  iai  tani 
koroboki  ma  unimane. 

58  Ao  e  iria  Betero  n  taua  ra- 
roana  nakoni  batani  wiia  ibofia, 
ao  e  rin  iai  n  tekateka  ma  tabo- 
nibai'a  ibofia,  ba  e  na  nora  te 
toki. 

59  Ao  ibofia  ake  a  kakanato 
ma  unimane,  ma  te  Tanirim  ni 
kabanea,  a  ukoukora  bukinani 
lesu,  ba  a  na  kamatea; 

60  Ao  e  aki  reke  irouia :  ao 
rike  a  roko  tani  bukibuki  aika 
bati,  ao  e  aki  reke  naba.  Ao 
rimwi  a  roko  uoman  te  tia  bu- 
kibuki, 

61  Ao  a  kafiai,  E  taku  teuaei,  I 
kona  n  urua  maneaban  te  Atua 
ni  mafia  kateia  n  teni-bon. 

62  Ao  e  tei  rake  wiia  ibofia,  ao 
e  taku  nako  ina,  Ko  aki  fiofiono? 
Tera  ae  a  tua  fikoe  iai  uakai? 

63  Ao  e  kainababu  lesu.  Ao  e 
taetae  wiia  ibofia  nako  ina,  ni 
kafiai,  I  titirakiniko  i  matan  te 
Atua  are  main,  ba  ko  na  tuanira 
fikana  te  Kristo,  are  Natin  te 
Atua  fikoe. 

64  E  taku  lesu  nako  ina,  Naia 
ane  ko  taku  :  ao  I  tuafifikami  ba 
ane  kam  na  nora  Natin  te  aomata 
i  mwin  aei,  ba  e  tekateka  i  afia- 
tain  teuare  Maka,  ao  ba  e  nako 
mai  n  nafiini  karawa. 

65  Ao  wiia  ibofia,  e  raea  kuni- 
kaina,    ao    e    kafiai,    E    balca   n 

atua ;  Ti  aera  nkai  ti  taniri'a  riki 
tani  kaotioti?  noria,  kam  a  tia  n 
ono  ana  baka  n  atua  fikai. 

66  Tera  nanomi?  A  kaeka  ni 
kahai,  E  buakaka,  rn'e  na  mate. 

67  Ao  a  bawarea  moana,  ao  a 
boia  n  timoinibai'a ;  ao  tabemah 
a  boia  n  nanonibai'a, 

68  Ao  a  taku,  Ko  na  tuahira, 
Kristo,  Antai  ae  boiko  ? 

69  ^  Ao  e  tekateka  Betero  i  ao 
i  nukan  te  bata  ike  bafiabana : 
ao  e  nako  iua  te  teinaine,  ao  e 
taku,  Ko  meiia  naba  irouni  lesu 
are  te  1-Kariraia. 

70  Ao  e  kakea  i  mataia  aomata 
akekei  ui  kabaneia,  ao  e  taku,  I 
babaha  am  taeka  ane. 

71  Ao  hke  e  nako  ni  mataroan 
te  bata,  ao  e  a  mafia  noria  naba 
te  aiue  temana,  ao  e  taku  nakoia 
ake  a  niena  iai,  E  boni  niena 
teuaei  irouni  lesu  are  te  I-Nata- 
reta. 

72  Ao  e  a  mana  kakea  ni  kako- 
aua  ana  taeka  ni  karereanti  nako 
ina,  I  aki  kina  te  aomata  arei. 

73  Ao  rimwi  teutana  a  roko 
ake  a  tei  naba  iai,  ao  a  taku  na- 
koni  Betero,  Bon  te  koaua  ba 
raoia  temana  nkoe  ;  ba  e  kaotiko 
am  taku. 

74  Ao  e  karereanti,  ao  e  kako- 
aua  ana  taeka  ni  karereanti  nako 
ina,  ao  e  taku,  I  aki  kiua  te 
aomata.  Ao  e  a  tahi  naba  te 
mo  a. 

75  Ao  Betero  e  urina  ana  taeka 
lesu,  are  kahai  nako  ina,  Ane  ko 
na  katenua  kakeau,  hkana  e  tuai 
ni  kakaero  te  moa-mane.  Ao  e 
oti  nako,  ao  e  tahi  ni  korakai. 

MAKORONA  XXVII. 

Ao    hke'    a    tiba    ihaboh,    ao 

iboha  ake  a   kakanato  ma    aia 

unimane  aomata,  a  bane  n  iahoa 

lesu,  ba  a  na  kamatea : 

2  Ao  hke  a  kabaea,  ao  a  kairia 

nako,  ao  a  ahani  Bontio  Birato 
are  te  tia  tau-taeka. 

3  ^  Ao  luta,  are  kamanea,  hke 
e  noria  ba  e  kabuakakaki,  ao  e 
raira  nanona,  ao  e  a  maha  nikiri 
abetara  ake  tenihaun,  irouia 
iboha  ake  a  kakanato  ma  uni- 
mane, 

4  Ao  e  taku,  I  buakaka  hai, 
hke  I  kamanea  te  rara  ae  aki 
buakaka.  Ao  a  taku,  Tera  iro- 
ura  ?     Ko  na  taraia. 

6  Ao  e  kamrarai  abetara  ni 
maneaban  te  Atua,  ao  e  nako, 
ao  e  a  nako  naba  ni  kabaea  ro- 
roana. 

6  Ao  a  anai  abetara  iboha  ake 
a  kakanato,  ao  a  taku,  E  aki 
riai  te  kaki  aikai  i  nanoni  nen 
ana  mane  te  Atua,  ba  bon  te 
rara  aikai. 

7  Ao  a  iaho,  ao  a  kaboa  aban 
te  tia  karao-mahko  iai,  ba  a  na 
tautaunaki  iruwa  iai. 

8  Ma  haia  are  e  atoatohaki  te 
aba  arei,  ba  te  aba  n  rara,  ni 
karokoa  te  boh  aei. 

9  Ao  e  kakoauaki  iai  are  atoh- 
aki  iroun  leremia  are  te  bura- 
beti,  hke  e  kahai,  Ao  a  anai  abe- 
tara aika  tenihaun,  ba  bon  teuare 
e  atohaki  bona,  are  a  atoha  bona 
tabemah  irouia  natin  Iteraera ; 

10  Ao  a  aha  aikai  ba  bon  aban 
te  tia  karao-mahko,  n  ai  aron 
ana  taeka  lehova  nako  iu. 

11  ^  Ao  e  tei  lesu  i  matan  te 
tia  tau-taeka  ;  ao  te  tia  tau-taeka 
e  titirakina  ni  kahai,  Aia  Uea 
I-Iutaia  hkoe?  Ao  e  taku  lesu 
nako  ina,  Naia  ane  ko  taku. 

12  Ao  hke  e  bukinaki  irouia 
iboha  ake  a  kakanato  ma  uni- 
mane, ao  e  aki  hohoho. 

13  Ao  e  taku  Birato  nako  ina, 
Ko  aki  oho  aia  taeka  aika  bati  n 
tua  hkoe  V 

14  Ao  haia  e  aki  taetae  teu- 
tana nako  ina;    ma  haia  are  e 

bati  te   miuii  iroun  te   tia    tau- 
taeka. 

15  Ao  n  te  toa  arei,  ao  bon  aron 
te  tia  tau-taeka  te  kanakoa 
nakoia  aomata  kain  te  bata  ni 
kaikain  aiie  a  taniria. 

16  Ao  e  inena  iai  iiouia  temana 
ae  kainaki,  ae  kakanato,  ae  arana 
Baraba. 

17  Ao  nke  a  botaki,  ao  e  taku 
Birato  nako  ia,  Aiitai  ae  kam 
taniria  ba  N  na  kanakoa  nako 
imi?  Baraba,  ke  lesu  are  aton- 
aki  ba  te  Metia  ? 

18  Ba  e  atai'a  ba  a  ana  ba  a 
bakantafi. 

19  Ao  nke  e  tekateka  i  aon  te 
bao  ni  motiki  taeka,  ao  buna  e 
kanakoa  te  aomata  nako  ina,  ao 
e  taku,  Tai  mena  te  aomata  are 
raoiroi :  e  bati  raraomau  n  te 
bon  aei  n  te  mi  irouna. 

20  Ao  a  kairoroia  aomata  iboha 
ake  a  kakanato  ma  unimane  ba 
a  na  bubuti  Baraba,  ao  a  na 
tirina  lesu. 

21  E  kaekaia  te  tia  tau-taeka  ni 
kanai,  Tera  ami  taeka  V  Antai 
ae  kara  taniria  n  ake  uoman  ba 
N  na  kanakoa  nako  imi?  A 
taku,  Baraba. 

22  E  taku  Birato  nako  ia,  Ao 
N  na  irana  lesu  are  atohaki  ba 
te  Metia?  A  bane  n  taku  nako 
ina,  E  na  kamateaki  n  te  kai- 
bafiaki. 

2o  Ao  e  taku  te  tia  tau-taeka, 
Ao?  ba  tera  te  buakaka  ae  e 
karaoia?  Ao  a  kakorakoraia 
riki  u  takarua  ni  kanai,  E  na 
kamateaki  n  te  kaibahaki. 

24  Ao  Birato,  fike  e  noria  ba 
akea  manen  ana  taeka,  ma  kana 
e  kabatiaki  riki  te  kiriwe,  ao  e 
ana  te  ran,  ao  e  teboki  baina  i 
mataia,  ao  e  taku,  1  aki  buakaka 
n  raran  te  aomata  ae  raoiroi  aei : 
niena  iroumi. 

25  Ao  a  bane  ni  kaeka  aomata, 


ni   kanai,    E   na  mena  rarana  i 
aora,  ao  i  aoia  natira. 

26  Ao  e  kanakoa  Baraba  nako 
ia :  ao  nke  e  a  tia  ni  kataerea 
lesu,  ao  e  ana  ba  e  na  kamateaki 
n  te  kaibanaki. 

27  ^  Ao  a  kaira  lesu  ana  tia 
buaka  te  tia  tau-taeka,  nakon  te 
maneaba,  ao  a  botia  nako  ina 
tani  buaka  nako. 

28  Ao  a  tanabaia,  ao  a  kaki  te 
ninira  ae  uraura  i  aona. 

29  Ao  a  bira  te  bau  te  akanta, 
ao  a  katoka  i  aon  atuna,  ao  te 
kaibaba  i  ataina:  ao  a  katoro- 
bubua  i  matana,  ao  a  bainikirina, 
ao  a  taku,  Ko  na  mauri,  nkoe  ae 
aia  Uea  I-Iutaia! 

3<>  Ao  a  bawareia,  ao  a  ana  te 
kaibaba  ni  boa  atuna. 

31  Ao  nke  a  tia  ni  bainikirina, 
ao  abuta  te  ninira  arei  mairouna, 
ao  a  mafia  karina  kunikaina  i 
aona,  ao  a  kairia  nako  ba  a  na 
tauria  n  te  kaibanaki. 

32  ^  Ao  nke  a  roko  i  tinaniku, 
ao  a  bo  ma  te  I-Kurene  temana, 
ae  arana  Timon  :  ao  a  tuaha  ba 
e  na  uota  ana  kaibanaki  lesu. 

33  Ao  nke  a  roko  n  te  labo  ae 
arana  Korokota,  ae  ai  aron  ae  te 
tabo  n  tabanou, 

34  Ao  a  anana  te  uain  ae  ka- 
manini  ae  renanaki  ni  menan  te 
kai  ae  mao  ba  nimana :  ao  nke  e 
a  tia  ni  katona  teutana,  ao  e 
rawa  n  nima. 

35  Ao  a  tauria  n  te  kaibanaki, 
ao  a  tibai  kunikaina,  ni  kaiwa  : 
ba  e  na  kakoauaki  are  atonaki 
iroun  te  burabeti,  ni  kanai,  A 
tibai  kunikaiu  irouia,  ao  a  kaiv\a 
nakon  au  kabaraki. 

36  Ao  a  tekateka  iai  n  tarata- 
raia : 

37  Ao  a  kaki  i  etan  atuna  bol  ini 
bukinana  ae  kanai,  lESU  AEI, 
AE  AIA  UEA  MUTAIA. 

38  Ao   a  tauraki  ni  kaibanaki 

uoman  te  ntavierie  i  rarikina; 
temana  i  anataina,  ao  temana  i 
anamainina. 

39  Ao  a  kakanikoa  ake  a  ri 
rarikina,  ni  katoutou  atuia, 

40  Ao  a  taku,  Nkoe  ae  ko 
na  urua  maneaban  te  Atua,  ni 
kateia  n  teni-bon,  kaniaiuko. 
Nkana  tao  bon  Natin  te  Atua 
nkoe,  ao  rno  man  te  kaibahaki. 

41  Ao  ibona  ake  a  kakanato  ma 
tani  koroboki  ma  unimane,  a 
mona  kaenaena  naba,  ao  a  kanai, 

42  E  kakamaiu,  ma  e  aki  kona 
te  kamaiua.  Nkana  tao  bon  aia 
Uea  Iteraera,  ao  ke'  ruo  nkai 
man  te  kaibanaki,  ao  ti  na  ira 
nanona  iai. 

43  E  oniniakina  te  Atua ;  ma 
ani  ke'  kamaiua  nkai,  nkana  tao 
e  taniria:  ba  e  kanai,  Natin  te 
Atua  nai. 

44  Ao  ntarierie  akeke  a  tauraki 
ni  kaibanaki  i  rarikina,  a  mana 
taetaebuakaia  naba. 

45  Ao  e  ro  aon  te  aba  ni  kaba- 
nea  ma  nke'  tawanou,  ao  e  toki 
n  te  karua-aua. 

46  Ao  nke  kana  te  karua-aua, 
ao  e  takarua  lesu  n  te  bana  ae 
korakora,  ni  kanai,  Eri,  Eri,  rama 
tabaketani?  ae  ai  aron  ae  Atuau, 
Atuau,  e  aera  nkai  ko  kitanai? 

47  An  nke  a  ono  tabeman  i 
buakoia  ake  a  tei  iai,  ao  a  taku, 
E  wetea  Eria. 

48  Ao  e  biri  temana  irouia  n 
ana  te  onantari,  ao  e  katibua  n 
te  uain  ae  kamanini,  ao  e  kane- 
wea  n  te  kai,  ni  kamoia  iai. 

49  A  taku  raona,  Tai  tikabu,  ba 
ti  na  mataku,  ba  tao  e  na  nako 
mai  Eria  ni  kamaiua. 

60  ^  Ao  lesLi,  nke  e  a  maha 
takarua  n  te  bana  ae  korakora, 
ao  e  mate. 

51  Ao  akea  ba  e  raeuaki  rokini 
maneaban  te  Atua  mai  etaua 

nako  nano ;  ao  e  matiei  te  aba, 
ao  a  tabwenaua  atibu  ; 

52  Ao  a  kaukaki  rua  ni  mate; 
ao  a  mafia  uti  rabataia  ake  a 
raoiroi  ake  a  matu, 

53  Ao  a  nako  man  rua  ni  mate 
i  mwin  utini  lesu,  ao  a  nako  n  te 
kawa  are  tabu,  ao  a  kaoti  nakoia 
aomata  aika  bati. 

54  Ao  nke  e  nora  maeiein  te 
aba  arei  ma  baikekei  mataniwin 
are  tebubua,  ma  raona  ake  a 
taratara  lesu,  ao  a  bati  raakuia, 
ao  a  taku,  Bon  te  koaua  ba  Natin 
te  Atua  teuaei. 

65  Ao  a  niena  iai  aine  aika  bati, 
aika  mataku  mai  kiraroa,  aika 
ira  lesu  mai  Kariraia  n  akoia: 

66  Ao  e  mena  i  buakoia  nei 
Maria  are  te  I-Maketara,  ma  nei 
Maria  are  tinaia  lakobo  ma  lote, 
ao  tinaia  natin  Tebetaio. 

5*7  ^  Ao  nke'  a  tairiki,  ao  e 
roko  te  aomata  ae  kaubai  ae  te 
I-Arimataia,  ae  arana  loteba,  ae 
bon  ana  reirei  lesu  temana: 

58  E  nako  ni  Birato,  ni  butia 
rabatani  lesu.  Ao  e  tua  Birato 
ba  e  na  aria  te  aba  te  rabata. 

59  Ao  e  ana  te  rabata  loteba, 
ao  e  niria  n  te  kunikai  ae  itiaki, 
ae  te  rinen, 

60  Ao  e  kawenea  i  nanon  ana 
ne  ni  mate  ae  menai,  ae  e  kena 
i  nanon  te  ba:  ao  e  karabinoa 
te  atibu  ae  ababaki  nakoni  mata- 
roan  te  ne  ni  mate,  ao  e  nako. 

61  Ao  e  mena  iai  nei  Maria  are 
te  I-Maketara,  ma  nei  Maria  are 
temana,  n  tekateka  i  rarikin  te 
ne  ni  mate. 

62  ^  Ao  n  te  boh  are  i  mwin 
te  bohi  ni  katauraoi,  ao  a  botaki 
nakoni  Birato  ibofia  ake  a  kaka- 
nato ma  Baritaio, 

63  Ao  a  taku,  Te  Uea,  ti  uriha 
te  tia  bureburea  te  aba  arei,  ba 
e  kanai,  nke  e  main,  I  mwin 
teni-boh,  ao  I  a  maha  uti. 

64  Ma  naia  ae  ko  na  tua  ba  e 
na  kainatoaki  te  ne  ni  mate  ni 
karokoa  te  kateni-bon,  ba  a 
kaua  n  roko  ana  reirei  ni  bon  n 
iraea,  ao  n  taku  nakoia  aomata, 
E  a  niana  uti  man  te  mate  :  ao  ane  | 
e  na  buakaka  riki  te  bureburea  j 
te  aba  ae  rimwi,  nakon  are  rinioa. 

65  E  taku  Birato  nako  ia,  Bon 
iai  tan  tantani  iroumi :  nako, 
kamatoa  te  ne  ni  mate  n  ane  kam 
ataia. 

66  Ao  a  nako,  ao  a  kamatoa  te 
ne  ni  mate,  ni  kanikinaea  te  ati- 
bu  ao  a  katikuia  tan  tantani  iai. 

MAKOROXA  XXYIII. 

Ao  like  e  toki  te  Tabati,  nke'  a 
bo  mainiku  ni  boiiin  te  uiki  te  ka- 
tebonina,  ao  e  roko  nei  Maria  are 
te  I-Maketara  ma  nei  Maria  are 
temana  ni  kawara  te  ne  ni  mate. 

2  Ao  noria,  e  akaman  roko 
maeien  te  aba  ae  korakora :  ba 
e  ruo  raai  karawa  ana  anera  te 
Atua,  ao  e  roko  ni  karabinoa  te 
atibu  man  te  mataroa,  ao  e  teka- 
teka  i  aona. 

3  Ao  ai  aron  te  iti  matana,  ao 
e  mainaina  kunikaina  n  ai  aron 
te  karau  ae  matoatoa. 

4  Ao  a  rurubenebene  tan  tan- 
tani ba  a  makua,  ao  a  riki  u  ai  i 
aroia  mate.  I 

5  Ao  e  taetae  te  anera  nakoia  I 
aine  akekei  ni  kafiai,  Tai  maku 
fikami :  ba  I  atainkami  ba  kam 
ukoukora  lesu,  are  kamateaki  n 
te  kaibahaki. 

6  Akea  ikai ;  ba  e  a  uti,  n  ai 
aron  ana  taeka.  Mai,  nora  te 
tabo  are  e  wene  iai  te  Uea. 

7  Ao  kawaetatainkami  n  tuania 
ana  reirei  ba  e  uti  man  te  mate ; 
ao  noria,  e  ri  moami  nako  Kari- 
raia ;  ao  ane  kam  na  noria  iai : 
noria,  I  a  tia  n  tuaiihkami. 

8  Ao  a  kawaetataia  man  te  ne 
ni  mate  ma  te  maku  ao  te  kima- 

reirei  ae  bati ;  ao  a  biri  nako  n 
tuania  ana  reirei. 

9  Ao  nive  a  nako  n  tuania  ana 
reirei,  ao  noria,  e  bo  ma  fiai'a 
lesu,  ao  e  taku,  Kam  na  mauri, 
Ao  a  nako  ina  n  tau  waena,  n 
taromauria. 

10  Ao  e  taku  lesu  nako  ia,  Tai 
maku  nkami :  kam  na  nako  n 
tuania  taru  nako,  ba  a  na  nako 
Kariraia,  ao  ane  a  na  norai  iai. 

11  1[  Ao  nke  a  nako,  ao  noria, 
a  nako  n  te  kawa  tan  tantani  te- 
manina,  ni  kaoti  baikekei  ni  kaba- 
ne  nakoia  ibona  ake  a  kakanato. 

12  Ao  nke  a  botaki  irouia  uni- 
mane,  ao  a  iano,  ao  a  aiiania 
tani  buaka  te  mane  ae  bati, 

13  Ao  a  taku,  Kam  na  kanai, 
A  roko  e  bon  ana  reirei,  n  iraea 
nke  ti  matu. 

14  Ao  iikana  tao  e  roko  aei  i 
taninan  te  tia  tau-taeka,  ao  ti  na 
raoiakina  ni  kamaiuihkami. 

15  Ao  a  ana  te  mane,  ao  a  toua 
mwin  are  a  tuanaki :  ao  e  rono- 
ronoaki  te  taetae  aei  irouia  1-Iu- 
taia  ni  karokoa  te  bon  aei. 

16  Ao  a  nako  Kariraia  ana  rei- 
rei ake  tenauni  ma  temana, 
nakon  te  mauna  are  e  tuania 
lesu. 

17  Ao  nke  a  noria,  ao  a  taro- 
mauria :  ma  a  nanokokoraki  te- 
mahina. 

18  Ao  e  roko'  lesu,  ao  e  taetae 
nako  ia  ni  kanai,  I  ananaki  te 
maka  ni  kabaneaki  i  karawa  ao 
i  aon  aba  ni  kabane. 

19  Ma  naia  ae  kam  na  nako  ni 
kakiritiania  aomata  ni  kabaneia, 
ni  babetitoi'a  n  aran  te  Tama,  ao 
te  Nati,  ao  te  Tamnei  are 
Raoiroi, 

20  N  reirei'a  ba  a  na  kabane  n 
tau  baike  I  tuannkami :  ao  no- 
ria, I  a  memena  iroumi  ni  bon  ni 
kabane,  ni  karokoa  tokin  te  aba. 
Ameue. 

